text:
ግጥማት ቡንደስሊጋ ጀርመንን ላሊጋ ስፔንን ዘመን ውድድር 2017/18 ትማሊ ተጀሚሮም፡፡
መቐለ ነሓሰ 13/2009(ድወት) ኣብ መክፈቲ ውድድር ቡንደስሊጋ ጀርመን እዚ ዓመት ጋንታ ባየር ሙኒክ ኣብ ሜደኣ ንጋንታ ባየር ሊቨርኩሰን ኣተኣናጊዳ 3ን1 ዓወት ኣመዝጊባ፡፡
• ሎሚ ቀዳም ድማ ሆፈንሄም ምሰ ወርደርብሬመን
• ሄርታ በርሊን ምስ ስቱትጋርት
• ሃምቡርግ ምስ ኦግስበርግ
• ሜንዝ 05 ምስ ሃኖቨር 96
• ዎልቭስበርግ ምሰ ቦርሽያ ዶርቱሙንድ ኣብ ተመሳሳሊ ሰዓት 10 30 ክራከባ እየን;;
ኣብ ላሊጋ ሰፔን ድማ ትማሊ ሌጋኔሰ ን ዲፖርቲቮ ኣላቬስ ቫለንሽያ ድማ ንላስፓለማስ ብተመሳሳሊ ውፅኢት 1ን0 ስዒረን ኣለዋ;;
ካልኣይ ሰሙን ግጥማት ፕሪሜርሊግ እንግሊዝ እውን ሎሚ ክካየዱ እዮም;; በዚ መሰረት ስዋንሴ ሲቲ ምስ ማን ዩናይትድ ስዓት 8 30 ኣብ ሊበርቲ ስታድዮም ግጥመን ከካይዳ እየን;; በርንማወዝ ምስ ዋትፎርድ , በርንለይ ምስ ዌስትብሮም, ለዝሰተር ሲቲ ምስ ብሪይተን, ሊቨርፑል ምስ ክሪሰታል ፓላስ, ሳውዛምፕተን ምስ ዌስትሃም ዩናይትድ ,ኩለን ኣብ ተመሳሳሊ ሳዓት 11; 00 እንትራከባ ስቶክ ሲቲ ደማ ኣብ በሪታንያ ስታደዮም ምሽት ሰዓት 1 ;30 ንኣርሴናል ክትእንግድ እያ;;


c: text/html

text:
ናጽነት ማለት እንታይ ኢዩ?
ናጽነት ማለት፡ ምስትምሳልን ምሹቕራርን ኣብ ዘይብሉ ሃውህዉ ምንባር ማለት ኢዩ።
ናጽነት ማለት፡ እፎይታ ምርካብ ማለት ኢዩ።
ናጽነት ማለት፡ ከምቲ የማነ ባርያ ዝበሎ፡ ቄናንን መዳለውን ፍርዲ ወዲ ጓና፣ ብመደላደልን ርትዓውን ፍትሒ እንዳባ፡ ምትካእ ማለት ኢዩ።
ናጽነት ማለት፡ ቋሬጣ ምልማን ተሪፉ፡ ብእኽልኻን ብጠስምኻን ምንብባር ማለት ኢዩ።
ናጽነት ማለት፡ ዝተቐንጠጠ ክብረትካ ምምላስ ማለት ኢዩ፡፡ ናጽነት ማለት፡ ኣብ ክንዲ ጨቋኒ - ሓብሓቢ፣ ኣብ ክንዲ ገፋዒ - ሓላዪ፣ ኣብ ክንዲ ረጋጺ - ደጋፊ፣ ኣብ ክንዲ ቀታሊ - መሓሪ መንግስቲ ምትካል ማለት ኢዩ።
ናጽነት ማለት፡ ወሊድካ ብሕንቃቐን ሓልዮትን ዘዕበኻዮም ደቅኻ፡ ከይእሰሩ፡ ከይቅትሉ፡ ከይስደዱ ከይፈራሕካ፡ “ኪዱ ተመሃሩ፡ ኪዱ ተመራመሩ” ክትብሎም ምኽኣል ማለት ኢዩ።
ናጽነት ማለት፡ ጎይታ ነብስኻ - ሕልናኻ፣ ጎይታ ስጋኻ ድማ፡ ባዕልኻ ክትከውን ምኽኣል ማለት ኢዩ።
ናጽነት ማለት፡ ስጋውን መንፈሳዊ ሓርነትን ምጉንጻፍ ማለት ኢዩ።

robotstxt: allowed

filter: keep


text:
ኣብ ክልል ኦሮሚያ ገለ ከተማታት ኣገልግሎት መጓዓዝያን ንግድን ተቋሪፁ ውዒሉ
መቐለ ለካቲት 06/2010(ድወት) ኣብ ክልል ኦሮሚያ ኣብ ዝርከብ ከተማታት ትማሊ ኣገልግሎት መጓዓዝያን ትካላት ንግድን ከምዝተኣጓጎለ ተገሊፁ፡፡
EBC ኣብቲ ክልል ካብ ዝርከቡ ዝተፈላለዩ ክፍላት ሕብረተሰብ ረኺበዮ ኢሉ ከምዘረጋገፆ ኣብ ከተማታት ኣምቦ፣ወለጋን መስመር ሃረርን ኣብ ዝርከቡ ከተማታት ከምኡ’ውን ኣብ ከተማታት ሻሸመኔ፣ጅማ፣ባሌ ሮቤን ጎባን መቱን ኢሉ’ውን ካልኦት ከተማታትን ኣገልግሎት መጓዓዝያን ንግድን ከምዝተቋረፁ ተሓቢሩ፡፡
ኣብዚ ጉዳይ ንመሰኻኽር ዓይኒ ፀሪሑ EBC ከምዝፀብፀቦ ድማ ኣብ ከተማታት ጎቤን ኣምቦን ብውሕዳት ዝተፈላለዩ ሕቶታት ዘልዕሉ መናእሰይ ዝተጀመረ እቲ ምቁራፅ ኣገልግሎት መጓዓዝያን ንግድን ምዕፃው መንገድን መኻይንን ከምዝነበረ ገሊፁ፡፡
ኣብዚ ጉዳይ ሓበሬታ ካብ መንግስቲ እቲ ክልል ንምርካብ EBC ዘካየዶ ፃዕሪ ዕውት ከምዘይነበረ ድማ ገሊፁ፡፡
ብካልእ ዜና ኣብ ክልል ሃረሪ መዕቖቢ ተመዛበልቲ ሃማሪሳ ብቅድሚ ትማሊ ብዝተወለዐ ጎንፂ ሂወት ሰብ ከምዝጠፍአ ተሓቢሩ፡፡
ኮሚሽነር ኮሚሽን ፓሊስ ሃረሪ ነሰረዲን ዓሊ ብቴለቪዥን ሃረሪ ኣብ ዝሃብዎ መብርሂ በቲ ዝተወልዐ ጎንፂ ሂወት 4 ሰባት እንትሞቱ ልዕሊ 150 ሚልዮን ቅርሺ ዝግመት ንብረት ከምዝዓነወ ገሊፆም፡፡
ብዜካ እዚ 10 ሰባት ጉድኣት እንትበፅሖም ካልኦት ኣባላት ፀጥታ’ውን ተመሳሳሊ ጉድኣት ከምዝበፅሖም ተገሊፁ፡፡
እቲ ዝተፈጠረ ህውከትን ዕግርግርን ሐዚ ናብ ሰለማዊ ኩነታት ከምዝተመለሰ ድማ ንምፍላጥ ተካኢሉ ኣሎ፡፡


text:
ኬንያዊያን ጉጅለታት ስቪል ማሕበረሰባት አባል ቦርድ ምርጫ ዝተቐትልሉ ፍትሒ ንምሕታት ናብ ጎደናታት ናይሮቢ ብምውጻእ ተቓውሞ አካይዶም ።
ብዓሰርተታት ዝቑጸሩ ናይ ተቓውሞ ሰልፈኛታት ሎሚ ሰሉስ ኣብ ማእኸል ከተማ ናይሮቢ ናብዝርከብ ቤት ፅሕፈት ኮሚሽን ምርጫ ብምኻድ ፍትሒ ንክሪስ ሳንዶ ሓቲቶም።
እቶም በዓል ስልጣን ምርጫ ካብ ዓርቢ ጀሚሮም ሃለዋቶም ድሕሪ ምጥፍኡ ትማሊ ሶኑይ ሬስኦም ምርኻቡ ይፍለጥ።ብመሰረት ሓበሬታ ኣቦ መንበር ኮሚሽን ምርጫ ኬንያ ዋፉላ ቸቡካቲ ሳንዶ ቅድሚ ምሟቶም ኣብ ልዕሊኦም መስቀይቲ ተፈፂሙዎም እዩ ክብሉ ተዛሪቦም።እቲ ኮሚሽን ስርሑ ክሰርሕ እዩ ክብሉ እውን ንተሰለፍቲ ገሊፆምሎም።
ኣንፃር ብልሽውና ዝቃለሱ ጆን ጊታንጎ ሳንዶ ተሳቒዮም ዝሞትሉ እዋን ክርአ ከሎ ንመስርሕ ምርጫ ንምትዕንቓፍ እዩ ዝብሉ ወገናት’ውን አለው።
ምርጫ ክካየድ ዝተረፎ እዋን ሓደ ሰሙን ጥራሕ እዩ።ሳንዶ ንቴክኖሎጂ መውሃቢ ድምፂ ብሓላፍነት ዝመርሑ እዮም ነይሮም።
ፖሊስ ኬንያ እቲ መቕተልቲ ገበን ክብል ብምፅዋዕ ንቀተልቲ ናብ ሕጊ ዘቕርብ ሓደ ጉጅለ ከምዝተጣየሸ ገሊፁ።ኣሜሪካን ብሪጣንያን ኣብ ምርመራ ንምሕጋዝ ቅርቡነተን ገሊፀን ኣለዋ።


text:
ኣብያተ ምኽሪ ህዝቢ ዝተፈላለዩ ድምፅታት ዝሰምዑሎምንን ዝወዳደርሎምን ንክኾኑ ናይ ምርጫ ሕጊ ክልወጥ ከምዘለዎ ናይ ኢትዮጵያ ፕሬዝዳንት ዶ/ር ሙላቱ ተሾመ ንኣብያተ ምኽሪ ወከልትን ፌደረሽንን ኣብ ዘኻየድዎ ናይ ሓባር ኣኼባ ተዛሪቦም።
ፕሬዝዳንት ሙላቱ ተሾመ ሎሚመዓልቲ ንኽልቲኡ ኣብያተ ምኽሪ ኣብ ዘስምዕዎ መደረ ኣብ ዝሓለፈ ዓመት ኣብ ዝተፈላለዩ ክፍልታት እታ ሃገር ዝተፈጥሩ ግጭታትን ህውከትን ትኹረት ካብ ዝገበርሎም ዛዕባታት እዮም ነይሮም።
ኣብዞም ግጭታትን ህውከትን ዝተሳተፉ መብዛሕቲኦም መንእሰያት ምዃኖም ዝገለፁ ንሶም ናይዞም መንእሰያት ሕቶን ድልየትን ናይታ ሃገር ትንሳኤ ብዘይደልያ ሃገራትን ናይ ውሽጢ መሳርሒታተንን እዮም ዝበሉዎም ፀረ ሰላም ሓይልታት ብፍፁም ኣይረኸቡን ኢሎም።
ኣብ ዘመነ ትንሳኤ ምዃና ዘይቕበላ ዝበሉወን ሃገራት ናብ ቅልውላው ንክንኣትው እናተንቀሳቐሳ ፀኒሐን ድሕሪ ምባል “ብፍላይ ድማ ህንፀት ዓብዪ ግድብ ህዳሴ ብተሳትፎ ህዝቢን ሃገራዊ ዓቕሚ ብምትእምማን ምህናጽ ስለ ዝጀመርና ዝተቖጥዓ ሃገራት ንነዊሕ ዓመታት ውሽጢ ውሽጢ ክዳለዋ ብምፅናሕ ኣብዚ ሕጂ እዋን ፅንፈኛ ናይ ዳያስፖራ ሓይሊ ምስ ዝቐስቀስዎ ናይ ናዕቢ ሓይሊ እናተመጋገበ ንሃገርና ንምሕማስ ብቐጥታ ኣብ ምርብራብ ይርከቡ።”
ኣብቶም ዝሓለፉ ብርክት ዝበሉ ኣዋርሕ ብዙሕ ህይወት ሰብ ከምዝጠፍአ ዝገለፁ ፕሬዝዳንት ሙላቱ ናይቲ ጥፍኣት መራሕቲ ዝበሉዎም እውን ብሽም ጠቒስሎም ኣለው።
እዚ ጥፍኣት ደው ንምባል ብቤት ምኽሪ ሚኒስትራት ዝወፀ ናይ ህፁፅ እዋን ኣዋጅ እቲ ቤት ምኽሪ ከፅድቖ ትፅቢት ከምዝግበር እቶም ፕሬዝዳንት ሓቢሮም።
እቶም ፕሬዝዳንት ኣብታ ሃገር ንዝተርኣየ ዘይምርግጋእ ምኽንያት እዩ ዝበሉዎ ካልእ ድኽመት ዴሞክራሲያዊ ስርዓት እታ ሃገር እዩ።ብፍላይ ኣብቶም ዝሓለፉ ክልተ ምርጫታት ኢትዮጵያ ገዛኢ ፓርቲ ካብ ላዕሊ ክሳብ ታሕቲ ዘለው ኣብያት ምኽሪ ካልኦት ክፍልታትት ሕብረተሰብ ዘይተወከልሉ ኩሎም መናብር ምቁፅፃሩ ምዃኑ ሓቢሮም።እዚ ኣሰራርሓ ምስ ናይታ ሃገር ምስ ነባራዊ ኩነታት ከምዘይሰማማዕ ብምግላፅ ቅድሚ እቲ ዝቕፅል ምርጫ ዴሞክራሲያዊ መድረኻት ዘስፍሕን ናይታ ሃገር ዴሞክራሲ ዘሐየል ዝተፈለየ ምንቅስቓስ ክግበር እዩ ኢሎም።
ናይ ምርጫ ሕጊ ናይ ዝበዝሓ ድምፅን ተመጣጣኒ ውክልናን ስርዓት ብግቡእ ሚዛን ዝሓዘን ናይ ኩሉ ሕብረተሰብ ክፋል ድምፂ ዝስምዐሉ ኣብያተ ምኽሪ ንክህልው ብዘኽእል ክመሓየሽ እዩ ኢሎም።
እዚ እውን ኣብ መንጎ ፓርትታት ብዝካየድ መትከል እንካ ሃባ ሃገራዊ ረብሓ ዘማእኸለ ብግልፂ ብዝካየድ ከይዲ ብዝርርብ ክካየድ እዩ ኢሎም።
እቲ መንእሰይ ብቁጠባ ንቕድሚት ተረባሒ ዝገብር ናይ 10 ቢሊዮን ተንቀሳቓሲ ፈንድ ከምዝተመደበ እውን ወሲኾም ሓቢሮም።
ምሉእ ትሕዝቶ ኣብዚ ምስማዕ ይኽኣል።


text:
ብዕለት 29 ሚያዝያ 2011 ኣብ ሊድስ ብዛዕባ ሃገርናን ህዝብናን ዘተ ጌርና ምንባርና ይዝከር። እታ ዕለት ዝፈረየታ ግዝያዊት ኮሚቴ ኣብ ውሽጢ ወርሒ ሰፊሕ ኣኼባ ንኽትጽውዕ ብምልባው ዘተና ብውዕውዕ ሃገራዊ ስሞዒት ዛዚምና። ግዝያዊት ኮሚቴ ዝተዋህባ ሓላፍነት ናብ ህዝቢ ንምቕራብን ንዝሰሐ ሃገራዊ ዘተ ንምግባርን ንዕልት 28 ግንቦት 2011 ሰዓት 2 ድ. ቀ. ኣብ ዩክሬንያን ኮሙኒቲ ሰንተር ክትርከቡ ትዕድም።
ነቲ ኣብ ህዝብናን ሃገርናን ብፍላይ ድማ ኣብ መንእሰያትና ዝወርድ ዘሎ መዘና ዘየብሉ ኣደራዕ ናብ ህዝብን መንግስትን ኣመሪካን ዓለምን ህጹጽ መጸዋዕታ ንምግባርን ፍታሕ ንምንዳይን “ብሽማግለ ሰላማዊ ሰልፊ” ዋሽንግተን ዲ.ሲን ከባቢኣን ዝተዳለወ ሰፊሕ ሰላማዊ ሰልፊ ኣብ ዋሽንግተን ዲ.ሲ. ንምክያድ ምሽብሻብ ይግበር ኣሎ።
The Eritrean pro-democracy forces in Sweden have started its resistance activities against the dictator’s evil activities in Sweden. Sweden has been a haven of the dictator’s enablers since long time. We will not stop from exposing their misleading information to the Swedish Parliament, government and political organizations.
ልዕሊ1300 ኤርትርውያን ዕሸላት ቆልዑ ወለዶም ኣብ ዘይብሉ መዓስከር ስደተኛታት ማይ ዓይኒ (ኢትዮጵያ) ተዓቒቦም ከም ዘለዉ ትፈልጡ ‘ዶ?
The Republic of Somalia accuses the regime in Eritrea of financing and training the Al Qaeda linked Al Shabaab to destabilize the peace situation in Somalia and the horn.
In an exclusive interview with WIC, Somalia’s Ambassador to Ethiopia, Seid Yosouf Noor,
ይኣክል እወ በቃ! ደጊም ፍትሒ፡ ሰላምን ራህዋን ንህዝቢ ኤርትራ። ይገርም’ዩ ቅድሚ ሒደት ዓመታት ኣብ ከምዚ ቦታ ወይ ከተማ ኣንጻር ህግደፍ ሰላማዊ ሰልፊ ተጌሩ ሰሚዕካ ክንደይ ሰብ ከምዝተሳተፎ ንኽትዕዘብ ስእልታት ሰልፊ ክትርእይ ትህንደድ። እቲ ስእሊ ግና ከምቲ ዝተጸበኻዮ ስለዘይጸንሓካ ኣዚኻ ትሓዝንን ትስከፍን።
ድምጺ ኣሰና፡ ነቲ ብምኽንያት መበል 20 ዓመት ናጽነት ዝጀመረቶ ‘ኤርትራ ብዓይኒ ህዝባ’ ዘርእስቱ መደብ ሓባራዊ ዘተ ብምቕጻል፡ ንጽባሕ ቐዳም 7 ግንቦት ኣብ ቶሮንቶ (ካናዳ)፡ ንኩነታት መራኸቢ ብዙሓንን ሞያ ጋዜጠኛነትን ኣብ ድሕሪ ናጽነት ኤርትራ፡ ከምኡ ‘ውን ኩነታት ማሕበረኮማት ኤርትራውያን ኣብ ወጻኢ እንታይ ከምዝመስል ክትድህስስ እያ።
ኣብ ናይ ሎሚ ርክብና፣ ንኩላትኩም ብምቛም “ሃገራዊ ምንቅስቓስ ደምበ ኣለና” ዝተሰመዓኩም ሓጎስ ንምግላጽ ናይ ዮሃና መልእኽቲ ዝሰደድኩም ብሓበራ፤ ብፍላይ ከኣ መራሕቲ ሃይማኖት ክልቲኡ እምነታትና፣ ውድባት፣ ሰልፊታትን ሓለፍቲ ብሄራዊ ምንቅስቓስን ብልቢ አመስግነኩም። እቶም ብዛዕባ ጉዳይ መጽሓፍ ዝሓተትኩም ድማ ከምቲ ኣብ ዝሓለፈ ግዜ ብተደጋጋሚ ዝበልኩዎ፣ ኣነ ኣዳልየ ካብ ዝውደኣ ሓያሎይ ኣዋርሕ ገይራ ኣላ።
ዝኸበርኩም መንእሰያት ኣሓትን እሕዋትን ኣብ እተካይድዎ ዘለኹም ማሕበራውን ውልቃውን ሂወት ዓወትን ኣሳልጦን እናተመነና ነቲ ባሕርያዊ ጉዕዞ ሂወት ዝሃበና ባሕርያዊ ሕጊ ማለት ወዲ ሰብ ተውሊዱ ክዓቢ ክኣርግ ክመውት ተፈጥሮኣዊ ትዕድልትና ከም ምዃኑ ዘካትዕ ኣይመስለናን።
ኣብ ናይ 27 ሚያዝያ ዜና ኣሰና ስርዓት ህግደፍ ብ21 ሚያዝያ፡ ማለት ሓሙስ ጽግቦ፡ ኩለን ኣብ ኣስመራ ዝርከባ ናይ ካቶሊክ ኣብያተ ክርስትያናት፡ ነቶም ኣብ ማእከላይ ባሕሪ ብጅምላ ዝሃለቑ ኣስታት 00 ንጹሃት ኤርትራውያን ጸሎተ ፍትሓት ድሕሪ ምግባረን፡ በዚ ዘይተሓጎሰ ስርዓት ህግደፍ፡ ንሰለስተ ላዕለዎት መንፈሳውያን መራሕቲ ካቶሊካዊት ቤተክርስትያን ከምዝኣሰሩዎም ሓቢርናኩም ኔርና። ኣስማቶም ከኣ ከምዚ ዝስዕብ እዩ።
ኣብ ናይ 27 ሚያዝያ ዜና ኣሰና ስርዓት ህግደፍ ብ21 ሚያዝያ፡ ማለት ሓሙስ ጽግቦ፡ ኩለን ኣብ ኣስመራ ዝርከባ ናይ ካቶሊክ ኣብያተ ክርስትያናት፡ ነቶም ኣብ ማእከላይ ባሕሪ ብጅምላ ዝሃለቑ ኣስታት 00 ንጹሃት ኤርትራውያን ጸሎተ ፍትሓት ድሕሪ ምግባረን፡ በዚ ዘይተሓጎሰ ስርዓት ህግደፍ፡ ንሰለስተ ላዕለዎት መንፈሳውያን መራሕቲ ካቶሊካዊት ቤተክርስትያን ከምዝኣሰሩዎም ሓቢርናኩም ኔርና። ኣስማቶም ከኣ ከምዚ ዝስዕብ እዩ።
ኣብቲ ብመሪሕነት የማነ ገብረኣብ (ማንኪ) ኣብ መወዳእታ ሚያዝያ ኣብ ነርወይ ዝተኻየደ ኣኼባ YPFDJ ዝተሳተፉ ሰለስተ ኣባላት ማእከላይ ቤትጽሕፈት ህዝባዊ ግንባር ንዲሞክራስን ፍትሕን ከምኡ ‘ውን ሃገራዊ ማሕበር መንእሰያት ኤርትራን ንስርዓት ህግደፍ ራሕሪሖም ኢዶም ከምዝሃቡ ምንጭታት ካብ ኤርትራ ሓቢሮም።
April 2011 {loadposition radio}
Africa’s seven press freedom predators are Gambian President Yahya Jammeh, Eritrean President Issaias Afeworki, Equatorial Guinean President Teodoro Obiang Nguema, Rwandan President Paul Kagamé, Zimbabwean President Robert Mugabe, Swaziland’s King Mswati III and Somalia’s Islamist militias (Al-Shabaab and Hizb-Al-Islam)
The Eritrean Government representative to the African Union, Ghirma Asmerom, was reportedly pleaded with some African Ambassadors to Ethiopia to mediate between his government and Ethiopia.
The people of Segenity who were detained en mass after peacefully opposing the Eritrean Government’s new decision to conscript their priests and nuns were released after remaining unflinchingly united and intimidated.
In a lengthy interview he wrapped up in three parts yesterday and broadcasted on Eri-TV for three days President Issias Afwerki showed more political bleeding than ever before, observers say.
Members of the Eritrean Catholic Church in Seattle today protested that the right of their people in Eritrea to freely practice their faith is severely encroached by that nation’s Government.
ንየማነ ገብርኣብ ክሃርምዎ ደልዮም ብምባል እዉን ናብ ኣዳራሽ ኣኼባ ምእታዉ ዝተኸልከሉ ዜጋታት ከም ዘሎዉ ተፈሊጡ።
ኣብ ሽወደን ዝምደበሮም ሲቪላዊን ፖለቲካዉን ምንቅስቓሳትን ነጻ ዜጋታትን ብሓባር ኮይኖም ዝወደብዎ ሰለማዊ ሰልፊ ኣብ ኣፍደገ ናይቲ ንፕሮፖጋንዳዊ ሃልኪ ተባሂሉ ብሓላፊ ፖለቲካዊ ጉዳያት ህግደፍ የማነ ገብረኣብ ዝተኻየደ ስሚናር ስርዓት ህግደፍ ብኣዝዩ ዝተዋሃህደ ኣወዳድባ ዉዕዉዕ ናይ ተቓዉሞ ሰልፊ ድሕሪ ምክያዱ ሎሚ 1 ግንቦት 2011 ቅድሚ ቁሩብ ደቓይቕ ተዛዚሙ፡፡
ሓደ ካብ ገዳይም ሓርበኛታት ገድሊ ኤርትራ፡ ተጋዳላይ ዓብደላ እድሪስ ብ29 ሚያዝያ ኣብ ለንደን ኣብ ሕክምና ዓሪፉ።
ኣብ ፈረንሳ ዝርከባ ክልተ ዓበይቲ ሰልፍታት፡ ንክልተ ኤርትራውያን ሲቪክ ማሕበራት ብዝገበራልና ዕድመ፡ ኣብ ከተማ ፓሪስ ኣብ ሰዓታት ቕድሚ ቐትርን ድሕሪ ቐትርን ጽቡቕ መንፈስ ናይ ምርድዳእ ዘለዎ ክልትኣዊ ርክባት ተኻይዱ።
In the following days, the Congress Party Strategy Adi shall air out milepost essays and articles regarding the campaign for a National Congress.
ወየ ኣነ ወየ ኣነ ኢለ ከልቅሰሎም
ኣሕዋተይን ደቀይን ንኹሎም
ኣንታ አንታይ ወሰደኩም ንማኣከላይ ባሕሪ
አንታይ ገጠመኩም ለይቲዲዩ ነይሩ ቐትሪ
Today Eritrea is characterized by poverty, repression and severe human rights violations. By closing Asmara University – the only university in Eritrea and militarising education above 11th grade PFDJ was able to pre-empt any student protest to the mismanagements of the people and the economy.
ጀርመን ኣብ ኣርበዓታት፣ ኤርትራ ኣብ ዘመነ-ሚለንየም!
ብድሕሪ ኲናት ባድመ፣ ብፍላይ ድማ ኣብ እዋን ሚለንየም ጉሒላ ኢሳይያስ ‘ተንኮለኛ ጉድጓድ ንኮዓቲኣ’ ኮይኑዎ፤ ህድኣትን ሰላምን ኣይረኸበን። እዛ ዘለናያ ዓመተ-2011 ከኣ ገበነኛ ኢሳይያስ፣ ካብ ኣዲስ ኣበባ ተኾልኲሉዎ ዝወፈረ ናይ ጥንቲ ድጉል ሕልምታቱ ዝቐበጸላ ዓመት ኢያ። “
ግዱሳት ኤርትራውያን ተቐማጦ ሸፊልድ ንዝኽሪ ናይቶም ኣብ ማእከላይ ባሕሪ ጥሒሎም ዝሃለቑ ልዕሊ 330 ዝኣኽሉ ንጹሃት ኤርትራውያን ንምዝካርን ብዝወሰድዎ ተበግሶ ንክብሮም ናይ ሽምዓ ምብራህን ካልእን ንቀዳም 30/04/2011 መደብ ኣዳልዮም ኣለዉ። በዚ ምኽንያት ኩሉኹም ግዱሳት ኤርትራውያን ብዘይ ኣፈላላይ ናይ ሃይማኖትን ካልእ ካልኣዊ ውልቃዊ ፍልልያትኩም ኣወጊድኩም ኣብዚ መደብ ክትሳተፉ ብክብሪ ትዕደሙ ኣለኹም።
ንዓ’ባ ንህዝብኻ ዝረ!!
ብጸላእተይ ተሳዒረ ዘይፈልጥ ሰብ እየ ኢልካ ትጅሃርን ተዘንቱ ትኸውን። ዝኣምነካ እውን ኣይሰኣንን። እንተኾነ ግና ኣካላትካ ዕድመ ደፊኡ፡ ከም ጸላኢኻ ከፈራርሰካ ምስ ተበገሰ፡ ክትስዕሮ ኢልካ ዘይሕሰብ ቃልሲ ከምዝኣቶኻ ትፈልጥ።
ስርዓት ህግደፍ ብምኽንያት 24 ግንቦት ካብ ካብ ነፍሲ ወከፍ ስድራ 300 ናቕፋ፡ ካብ ሰብ ትካል ድማ 500 ናቕፋ ክዋጻእ ዘገድድ መምርሒ ኣውጺኡ ድሮ ክሰርሓሉ ጀሚሩ ከምዘሎ ምንጭታት ሓቢሮም።
ስርዓት ህግደፍ ብምኽንያት 24 ግንቦት ካብ ካብ ነፍሲ ወከፍ ስድራ 300 ናቕፋ፡ ካብ ሰብ ትካል ድማ 500 ናቕፋ ክዋጻእ ዘገድድ መምርሒ ኣውጺኡ ድሮ ክሰርሓሉ ጀሚሩ ከምዘሎ ምንጭታት ሓቢሮም።
ብ21 ሚያዝያ፡ ማለት ሓሙስ ጽግቦ፡ ኩለን ኣብ ኣስመራ ዝርከባ ናይ ካቶሊክ ኣብያተ ክርስትያናት፡ ነቶም ኣብ ማእከላይ ባሕሪ ብጅምላ ዝሃለቑ ኣስታት 400 ንጹሃት ኤርትራውያን ጸሎተ ፍትሓት ድሕሪ ምግባረን፡ በዚ
ኣብዚ ዝሓለፈ ቅንያት ህግደፍ ናይ መንእሰያት ኣኼባ ኣብ ኖርወይ ክገብሩ ከምዝቐነዩ ብመራኸቢ ብዙሓን ተቓሊሑ። እዚ ኩነት’ዚ ነቶም ገርሀኛታት ”ለካ ህግደፍስ ኣብ ኤውሮጳ ገና ብርክት ዚበሉ ደገፍቲ ኣለዉዎም” ከምዝብሉ ጌሩዎም ኪኸውን ይኽእል ኢዩ። እቲ ሓቂ ግን ከምኡ ኣይኮነን።
ኣብ ኤርትራ ኣድማ ከይጅመር ኣብ ሻቕሎት ዝርከብ ስርዓት ህግደፍ፡ ሎሚ ንጉሆ ገዚፍ ቁጽሪ ዘለዎ ህዝቢ ሰገነይቲ ኣብ ማእሰርቲ ከምዝዳጎነ ምንጭታት ካብ ኤርትራ ሓቢሮም። ምምሕዳር ከተማ ሰገንይቲ ንቐንዲ ቀሺ ናይቲ ዓዲ ንሳዋ ኪኸይድ ናይ ሓንቲ መዓልቲ መጠንቐቕታ ድሕሪ ምሃቦም፡
ክቡራት ተኸታተልቲ ድምጺ ኣሰና ብተክኒካዊ ምኽንያት ድምጺ ኣሰና ምኽፋት እንተኣብዩኩም ወይ ውን ዝሓለፈኩም መደባት ክትሰምዑ ምስ እትደልዩ ኣብዚ ሊንክ ‘ዚ ጠውቑ፡ ኣርካይቭ ኣሰና ወይ BLIPTV ASENA EPISODES ARCHIVE
ኣብ እስራኤል ዝነብሩ ተመሃሮ ዩኒቨርሲቲ፡ መማህራን፡ ተጋደልቲ ነበርን ኣባላት ሃገራዊ ኣገልግሎትን ዝርከቡዎም ኤርትራውያን መንእሰያት፡ ብቐዳም 23 ሚያዝያ ምስ ድምጺ ኣሰና ኣብ ዝገበሩዎ ሓባራዊ ዘተ፡ እቲ ኣብ ውሽጢ ሃገር ከም እሱር፡ ኣብ ስደት ከኣ ከም ጅሆ እናተታሕዘ ኣብ ታሪኽ ኤርትራ ዋላ ኣብ ግዜ መግዛእቲ ከይተረፈ ተሰሚዑ ዘይፈልጥ ስቅያትን ግፍዕን ዘሕልፍ ዘሎ መንእሰይ ኤርትራ፡ መዓታቱ ኣብቂዑ፡ ከም ንቡር ጸዋሪ ስድራቤትን ሕብረተሰቡን ክኸውን መታን ውልቀምልካዊ ስርዓት ህግደፍ ካብ ስልጣን ተጸሪጉ ኣብ ኤርትራ ሓዱሽ ዲሞክራስያዊ ስርዓት ክትከል ከምዘለዎ ብዘየወላውን ገሊጾም።
ኣብ ሰያትል ሕቡራት መንገስታት ኣመሪካ ከም ወዋፈሪ ንጥፈታት ስርዓት ህግደፍ ዘገልግል ዝነበረ ብኣማኑኤል ዝተባህለ ኤርትራዊ ዝውነን ገዛ፡ ‘ከም ማእከል ዘይሕጋዊ ንጥፈታት ስለዝተጠርጠረ፡ ኣብ ዝሓለፈ ሰሙን FBI ማለት ወከልቲ ናይቲ ዝለዓለ ፈደራላዊ ጸጥታዊ መርማሪ ሓይሊ ፖሊስ ኣመሪካ ኣብቲ ገዛ ሃንደበት ተረኺቦም ብጽኑዕ ድሕሪ ምፍታሾም ፡ ዘድልዮም ሓበሬታን ጭብጥታትን ኣኪቦም፡ ኣብቲ ገዛ ንዝጸንሓኦም ኮምፒተራት ከምዝወሰዱወን ምንጭታትና ካብቲ ቦታ ሓቢሮም።
ካብቲ ናይ መንግስቲ መጠንቀቕታ ብምብጋስ ኣብ ዝሓለፈ መዓልታት ስርዓት ህግደፍ ኣብ ሱዳን ዘካይዶ ንጥፈታት እንዳ ወሰኸ ይኸይድ ከምዘሎ ካብ ከሰላ ዝመጸና ሓበሬታ የረጋግጽ።
Eritrean refugee solidarity for change
Enough!! Enough!!
No more dictatorship in Eritrea!!
We are innocent Eritrean political refugees!!
We call for the full-fledged implementation of the UN sanctions over the Isayyas regime!!


text:
ኣምበሳደር በየነ ርእሶም፡ ምስ ምኽትል
ፕረዚደንት ኬንያ ተራኺቡ ኣብ ምሕያል
ክልተኣዊ ዝምድና ዘተኰረ ዘተ ኣካዪዱ።
ኣምባሳደር ኤርትራ ኣብ ሪፓብሊክ ኬንያ ኣቶ በየነ ርእሶም፡ ምስ ምኽትል ፕረዚደንት’ታ ሃገር ሚስተር ዊልያም ሩቶ ተራኺቡ፡ ኣብ ምድንፋዕ ክልተኣዊ ዝምድናን ንኽልቲአን ሃገራት ዘገድሱ ዞባውን ኣህጉራውን ጉዳያትን ብሰፊሕ ተመያዪጡ።
ኣብቲ ኣብ ኣብ ቤት-ጽሕፈት ምኽትል ፕረዚደንት ኬንያ ዝተኻየደ ርክብ፡ ክልቲኦም ወገናት ንምዕባለታት ዞባና ኣመልኪቶም ኣብ ዝተዘራረቡሉ፡ ኣምባሳደር በየነ፣ ኣብ ከባቢና ሰላምን ምርግጋእን ንምስፋን ኤርትራ ኣበርቲዓ ክትሰርሕ ከምዝጸንሐትን ክትቅጽሎ ምዃናን ኣነጺሩ።
ደቡብ ሱዳናውያን ኣሕዋት ውሽጣዊ ጸገሞም ፈቲሖም ንህዝቦምን ሃገሮምን ኣብ ጎደና ምዕባለ ከምርሑ ድሌት ኤርትራ ምዃኑ ጠቒሱ ድማ፣ “ኤርትራ ንተቓወምቲ ደቡብ ሱዳን ትሕግዝ’ያ” ዝብል ዘመተ መንግስቲ ኢትዮጵያ ውጹእ ሓሶት ምዃኑ ኣስሚሩሉ።
ምኽትል ፕረዚደንት ዊልያም ሩቶ ብወገኑ፡ ኣብ ከባቢና ሰላም ንምስፋን ብወገን ኤርትራ ንዝግበር ጻዕሪ ኬንያ ኣጸቢቓ ከምእትፈልጦን ከምእትግንዘቦን ብምጥቃስ፣ ዝምድና ኤርትራን ኬንያን ንምሕያል ቅሩብነት መንግስቲ ኬንያ ኣረጋጊጹ።
ኣብቲ ርክብ፡ ኣብ መንጎ ክልቲአን ሃገራት ዘሎ ናይ ንግድን ወፍርን ዕድላት ንምዕባይ፣ ኣብ ቀረባ እዋን መንገዲታት ኣየር ኬንያን ኤርትራን ካብን ናብን ኣስመራን ናይሮቢን በረራታት ንምጅማር ምቅርራብ ይግበር ከምዘሎ ተሓቢሩ።
**** ኣ.ዜ.ኤ. ****


text:
እዋናዊ ዜናታት
- ልዕሊ 11 ዓመት ኣብ ቤት ማእሰርቲ ክሳቐዩ ዝጸንሑ፡ ፓስተር ዕቑባ ሚካኤል ተኽለ ሃይማኖት ዝተባህሉ መራሒ ሃይማኖት ተፈቲሖም
- ኣብ ፖለቲካ ኤርትራ ካብ ስነ-ሓሳባዊ ፖለቲካዊ ፍሕፍሕ፡ ድሑር ስምዒታት ዝፈጥሮ ምፍልላይ ይዓቢ
- ነጻነት መራኸቢ ብዙሓን ካብ ግዜ ናብ ግዜ ኣብ ሓደጋ ይወድቕ
- ሰብ ክጨውዩ ናብ ሱዳን ዝተላእኩ ኣባላት ጸጥታ ህግደፍ፡ ብኣባላት ጸጥታ ሱዳን ኣብ ቀይዲ ኣትዮም።
- መንግስቲ ኣሜሪካ፡ ኣብ ኤርትራ ሰባት ብናይ መንግስቲ ተኲስካ ቅተል ፖሊሲ ከም ዝቕተሉ ገሊጹ
- መንግስቲ እስራኤል ኣሲርዎም ዝነበረ መብዛሕቲኦም ኤርትራውያን ከም ዝኾኑ ዝተነግረሎም ልዕሊ 200 ስደተኛታት ከም ዝፈትሐ ተገሊጹ።
- ኣባላት ጸጥታ ጉጅለ ህግደፍ ቤተ-ሰቦም ናብ ወጻኢ ካብ ዘህደሙ ኤርትራውያን ዝተፈላለየ ተጽዕኖ ብምግባር ገንዘብ ይዘምቱ ከም ዘለው ተፈሊጡ።
- ብዓሰርተታት ዝቑጸሩ ኤርትራውያን ብሓደጋ መኪና ህይወቶም ስኢኖም።
- ንግስነት ቀጠር ኣብ ስዋኪን ሱዳን ሓድሽ ወደብ ክሰርሕ ኣብ ስምምዕ ከም ዝበጽሐ ይግለጽ ኣሎ
- መንግስቲ ሱዳን ኣባላት ህግደፍ ዝርከብዎም ሒዝዎም ዝጸንሐ 27 ኤርትራውያን ካብ ሃገሩ ኣባሪሩ
- ህግደፋዊ ዓፈና ኣብ መደብ ሽንግርዋ ብግልጺ ተነጸባሪቑ፡-
- ማሕበር ረድኤትን ምዕባለን ኤርትራ ሓገዝ ንምርካብ ትነጥፍ ኣላ።
- ዑደት ንረድኤት ብማሕበር ረድኤትን ምዕባሌን ኤርትራ
- The Afar cultural genocide in Eritrea prompts new united efforts against Eritrean government
- ደምዳሚ መግለጺ ደሞክራስያዊ ግንባር ሓድነት ኤርትራ (ደግሓኤ) ዞባ ሕቡራት መንግስታት ኣመሪካ
ኣብ መርበብ ዘለዉ
We have 13 guests and no members online
- Details
- Written by ድምጺ ሰላምን ደሞክራስን ኤርትራ
- Published: 04 December 2017
መሰል እናሓተትካ መሰል ክትነፍግ ምድንዳን ቅቡል ኣይኮነን።
መሰል ዝንፈገሉ መልከዓት ብዙሕ፡ ደረጃኡ ድማ ዝተፈላለየ ምዃኑ ኣየካትዕን። ነፈግቲ መሰል ዝግለጽሎም መልከዓትን ደረጃን’ውን ከምኡ ዝተፈላለየ ክኸውን ውህቡ ነገር’ዩ። መሰል ምንፋግ ብደረጃ ውልቀ ሰባት ይፈጸም ብደረጃ ፖለቲካዊ ውድብ ድዩ መንግስቲ ድማ ናይ ቅኑዕ ኣተሓሳስባ ምልክት ኣይኮነን። ናይ ዓመጽ፡ ስሰዐ፡ ዕብለላ፡ ንዓይ ንበይነይ፡ በሓትን ኣዕናውን ኣተሓሳስባ መግለጺ’ዩ። ዝግበኦ ዝተኸልከለ መሰለይ፡ ሪመይ፡ እጃመይ ዝብል፡ ከከም ኩነታቱ ዘፍቅደሉ እንተስ ብሕጋዊ መንገዲ ወይ ብፖለቲካውን ዕጥቃውን መልከዓት ተወዲቡ መሰሉ ንምኽባር ዝሓትት ዝቃለስ ከኣ ናይ ብዱልን ቅኑዕን ኣተሓሳስባ መግለጺ’ዩ። መሰሉ ብሓይሊ ብዓመጽ ዝተነፍገ ብዱል ክሳብ ዝኾነ ከኣ፡ ቅድሚ ዝኾነ ካልእ ምኽንያት፡ መሰሉ ክሕለወሉ ክኽበረሉ ብሓሳብ ድዩ ብተግባር ክድገፍ ይግባእ። ካልእ ኢንታ ካልእ ስም ቅድሚት ሰሪዕካ፡ ዕንቅፋት ክትኮኖ ክትጻበኦ ቅኑዕ ኣይኮነን። ስለምንታይ’ሲ ካብ’ቲ መሰሉ ንምኽባር ዝጥቀመሉ መልክዕ ውደባ፡ እቲ ዝተነፍገ መሰል ስለዝቕድምን ዝኸብድን።
ኣብ’ዚ መድረኽ’ዚ ፖለቲካ ኤርትራ ብእንኮ ሰብ ብዝምራሕ ናይ ውሑዳን ጉጅለ ተዓብሊሉ፡ ብዙሓት ደቂ-ሰባት ከም ሰባት፣ ዜጋታት ከም ዜጋታት፣ ህዝብታት ድማ ከም ህዝብታት ብዘይገደብ ክጎናጸፍዎም ዝነበሮም መሰረታዊ ሓርነታዊ መሰላት ተነፊጉ ኣሎ። ነፋጊ መሰል ጉጅለ ውሑዳን ከም ኣብ መልሲ ኣብዑር ብጌጋ ደረት ግራት ዘፍርስ ሓረስታይ ከይፈለጠ ወይ ተጋግዩ ዘይኮነ ብደይ መደይ ባህሪኡ ዝዓደሎን የርበሓኒ ኢሉ ስለዝመረጾን ዝኽተሎ ዘሎ ኣዕናዊ ፖለቲካዊ ኣንፈት’ዩ። በዚ ግጉይ በሓቲ ፖለቲካዊ ኣንፈት’ዚ፡ ደርባዊ፣ ብሄራዊ፣ ሃይማኖታዊ፣ ጾታዊ፣ ማዕርነታዊ ደሞክራስያዊ ሕቶታት ዝጠልብ ርእይቶታት ክፍጠር ውሁብ ነገር’ዩ። እዚ ከኣ ናይ ሓያል፣ ዘይንብርከኽ፣ መሰሉ ኣሕሊፉ ዘይህብ፣ ንቑሕን ውፉይን ህዝቢ መርኣያ’ዩ።
እዚ ዝተነፍገ መሰል ንምኽባር ዝመሰረቱ ሕቶታት፡ ካብ ዝተበተነ ዘይተወደበ ምዃን ሰጊሩ፡ ፕሮግራም ቀሪጹ፡ ብሕብረ ብሄራዊ፡ ብሄራዊ ድዩ ሃይማኖታዊ መልክዕ ተወዲቡ ናብ ዝቃለሰሉ ደረጃ ክምዕብል ይኽእል’ዩ። መሰለይ ጠቕመይ ክብረተይ ምባሉ፡ ካብ ብዘይተወደበ ናብ ዝተወደበ መልክዕ ተቓውሞ ምስግጋሩ ድማ ብኹሉ ሓቀኛ ደላዪ ደሞክራስያዊ ለውጢ ኣጆዃ በርትዕ ዝብል ኩሉ ሽነኻዊ ምድግጋፍ፡ ምትብባዕ ዝግበኦ ንኡድ ሓሳብን ተግባር’ዩ። ስለዚ ከኣ ፖለቲካዊ ኣረኣእያኡ፣ መልክዕ ውደባኡን ከመይ ክኸውን ነይርዎ፡ ከመይ’ከ ኮይኑ ኣሎ ካልእ ጉዳይ ኮይኑ፡ እቲ ኣንጻር መላኺ መንግስታዊ ጉጅለ ኣነ ንደርባዊ ረብሓይ፣ ብሄራዊ ደሞክራስያዊ ማዕርነተይ፣ ሃይማኖታዊ ነጻነተይ ኢሉ ብዝተወደበ ኣገባብ ዝነጥፍ ዘሎ ምንቅስቓሳት፡ ኣብ ሕድሕዱ ኣፍልጦ ተወሃሂቡን ተኸባቢሩን ኣንጻር ናይ ሓባር ጸላኢ ክቃለስ ይግባእ።
ኩሉ ኣብ ትሕቲ ዘቤታዊ መግዛእቲ ተቖሪኑ እናሃለወ፡ ኩሉ ዝተነፍገ መሰሉ ከኽብር ተወዲቡ እናተቓለሰ እንከሎ፡ እቲ ሓደን ወሃቢ መሰል እቲ ካልእ ከኣ ካብ’ቲ ኣብ ጎኑ ዘሎ ኣንጻር ቀዳመይ ጸላኢ ይቃለስ ኣለኹ ዝብል ወገኑ ናይ ትኳቦ መሰል ክጽበ ዝደናደን ፖለቲካዊ ኣንፈት ክህሉ ኣይግባእን። ኣነ እከለ ንዝኽተሎ መልክዕ ውደባ ኣፍልጦ ኣይህቦን። ህልውናኡ ኣይቅበልን ምባል፡ ካልእ ገጽ ናይ’ቲ ጉጅለ ህግደፍ መሰረታዊ መሰል ዜጋታትን ህዝብታት ብወግዒ ነፊጉ፡ ንገዛእ ርእሱ ዘይተጻሕፈ ሕጊ ኮይኑ ብሓይሊ እናገዝአ እንክሎ፡ ንግዳም ሕጋውን ደሞክራስያዊ መንግስቲ ክመስል ዝገብሮ ከንቱ ፈተነ ዝመሳሰል ብምዃኑ ክእረም ዘለዎ ግጉይ ኣተሓሳስባ’ዩ። ብስነ-ፍልጠታዊ ፖለቲካዊ ስነ-ሓሳብ ደረጃ ቁጽሪ ውድባት ክንደይ ክኸውን ነይርዎ፡ መልክዕ ውደባ’ኸ ብኸመይ ክቕረጽ ነይርዎ ካልእ ጉዳይ ኮይኑ፡ ብተግባር ግን ብዙሓት ፖለቲካዊ ውድባትን መልክዕ ውደባን ኣብ ባይታ ይዋሳእ ኣሎ። ፍጹም መላኺ ካብኡ ሓሊፉ’ውን ፋሽሽታዊ ዝብል ፖለቲካዊ ሚዛን ዝተዋህቦ ዘቤታዊ ገዛእ ካብ ዘመሓድራ ዘሎ ሃገር፡ ንዝፍልፍል መሰለይ ዝብል ተቓውሞን መልክዕ ውደባን ኣብ’ታ ሃገር ዝያዳ ካልእ ሓለፋ ከም ዘለካ ወሃብን ከላእን ክትከውን ምድንዳን ሓላፍነት ዝጎደሎ ኣካይዳ ‘ምበር፡ ንሎሚ ይኹን ንጽባሕ ሓቢርካን ተኸባቢርካን ንምንባር ዘተባብዕ ኣማራጺ ኣይኮነን።
ኣብ ኣሰላልፋ ፖለቲካዊ ሓይልታት ኤርትራ፡ ደምበ ነፋጊ መሰልን ደምበ ሓታቲ መሰል ተነጺሩ’ዩ ክቕመጥ ዘለዎ። ሎሚ ዝበዝሑ ኤርትራውያን ዝሰማምዕሉን ዝቃለስዎ ዘለውን ነፋጊ መሰል ጉጅለ ህግደፍ’ዩ። ስለዚ ከኣ ንዝበዝሑ ህዝብታት ኤርትራ ጉጅለ ህግደፍ ብቃልስን ብቓልስን ጥራሕ ክውገድ ዘለዎ ደመኛ ጸላኢኦም’ዩ። ደምበ ጸላኢ ድማ ንሱ’ዩ። እቲ “ድሕነት ህዝብን ሃገርን ቅድሚ ኩሉ” ኣብ ትሕቲ ዝብል መድረኻዊ ጭርሖ ኣንጻር መላኺ መንግስታዊ ጉጅለ ዝቃለስ ዘሎ፡ መሰሉ ዝሓታት ዘሎ ከኣ ደምበ ፈታዊ’ዩ። ስለዚ መልክዕ ውደባ ጉልባብ ጌርካ ኣብ ደምበ ፈታዊ ምስ ዘለው ሓይልታት፡ ኣንጻር ቀዳማይ ጸላኢ ሓቢረ ኣይሰርሕን ሓቢርና ክንሰርሕ እንተደኣ ኮይና በዓል እከለ መልክዕ ውደባኦም ይቐይሩ፡ ወይ ኣብ ናይ ሓባር ግንባርና ኣይሃልው ዝብል ኣተሓሳስባ፡ ኣይኮነን ንቅልጡፍ ድሕነት ህዝብን ሃገርን ከገልግል፡ ንኣቋውማ ሕብረተ-ሰብ ኤርትራ ብልክዕ ዘንበበ ኣይመስልን። መሰል እናሓተተ መሰል ክነፍግ ዝደናደን፡ ሓቢርና ንስራሕ እናበለ ሓቢርካ ንምስራሕ ዝዕንቅጽ፡ ንካልእ ብድሕረት እናኸሰሰ ንገዛእ ርእሱ ካብ’ቲ ዝኸሶ ዘሎ ፖለቲካዊ ድሕረት ሓራ ምዃኑ ዘየርኢ ዝንቡዕ ኣተሓሳስባ’ዩ፡፡ ስለዝኾነ ድማ መሰል እናሓተትካ መሰል ካልኦት ክትነፍግ ምድንዳን ቅቡል ኣይኮነን።
ብሓልዮት ደሞክራስያዊ ግንባር ሓድነት ኤርትራ ዝፍኖ፡ ድምጺ ሰላምን ደሞክራስን ኤርትራ፡ 04-12-2017
ኣገዳሲ ቆጸራታት
- ዝኽሪ ንፈላሚት ባሕቲ መስከረም ሰውራ ኤርትራ ኣብ ሽቱትጋርት
- ጻውዕት ንሰፊሕ ልዝብ ደቂ-ኣንስትዮ ኤርትራ ኤውሮፓ/ኸ ኣብ ጀርመን
- በዓል 8 መጋቢት 2017
- በዓል 8 መጋቢት 2017
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
መሰላትካ ኣብ ሓደ ስቶድቡኤንደ (መንእሰያት ቍሩብ ሓገዝ እንዳ ተገብረሎም ዝቕመጥሉ መንበሪ)
ኵሎም ደቂ ሰባት ማዕረ ክብሪ ኣለዎም። ንስኻን ኵሎም ካልኦት ቈልዑን መንእሰያትን ኣብ ሓደ ውሑስ ኣከባቢ ክትዓብዩ መሰል ኣለኩም።
ንዓኻ ንዝምልከቱ ነገራት ክትሓትትን መልሲ ክትረኽበሎምን መሰል ኣለካ። ንዓኻ ዝምልከት መደብ ክወጽእ ከሎ ሓሳባትካ ናይ ምሃብ መሰል ኣለካ። እቲ ዘድልየካ ሓገዝን ደገፍን ናይ ምርካብ መሰል ኣለካ።
ናይ'ዚ ዝስዕብ መሰል ኣለካ፦
-
ስለ ምንታይ ኣብ ሓደ ስቶድቡኤንደ ትነብር ከምዘለኻ ምፍላጥ።
-
ንዓኻ ዝምልከት መደባት ክወጽእ ከሎ ኣብቲ ምውጻእ መደባት ምስታፍ፡ ንኣብነት ኣብዚ ዘለኻዮ መንበሪ ንኽንደይ እዋን ክትጸንሕ ተሓሲቡ ከም ዘሎን ድሕሪኡ ናበይ ከም ትግዕዝን።
-
ናትካ ማሕበራዊ ሰራሕተኛ መን ሙኳኑን ብኸመይ ክትረኽቦ ከም ትኽእልን ምፍላጥ።
-
ናትካ ማሕበራዊ ሰራሕተኛ ምሳኻ ናይ ምርኻብን፣ ምብጻሕካን ከመይ ትኸይድ ከም ዘለኻን ናይ ምክትታል ሓላፍነት ኣለዎ።
-
ምስ ናትካ ማሕበራዊ ሰራሕተኛ ብብሕቲ ምዝራብ።
-
ዝመስለካ ክትዛረብን ክትስማዕ ከም ዘለካን።
-
ንመቕጻዕቲ ክትቃላዕ ከም ዘይብልካ።
-
ብዛዕባኻ እንታይ ከም ዝጸሓፍ ክትፈልጥ ከም ትኽእል። ዘይተረደኣካ ወይ ብዛዕባ ሓደ ነገር ብዝያዳ ክትፈልጥ እንተ ደሊኻ፡ ደጊምካ ክትሓትት መሰል ኣለካ።
-
ገለ ነገር ጌጋ ኾይኑ ክስምዓካ ከሎ ርእይቶኻ ኣብ ናትካ መዝገብ ክምዝገብ መሰል ኣለካ።
-
የድልየኒ እዩ እትብሎ ናብ ማሕበራዊ ኣገልግሎት ምምልካት።
-
ማሕበራዊ ኣገልግሎት ብዛዕባኻ ንዝወሰኖ ይግባይ ምባል።
-
ማሕበራዊ ኣገልግሎት ንዘቕረቦ ሓሳባት ምቕባል ወይ ምንጻግ። ንኣብነት ማሕበራዊ ኣገልግሎት ናትካ ኣብ ሓደ ስቶድቡአንደ፣ ሆቨበ ወይ ምስ ካልእ ስድራ ምንባር ክውስኑ ንክኽእሉ፡ ናትካ ሕራይ ምባል የድልዮም እዩ። ግን እቲ ውሳነ ብመሰረት ሕጊ ብዛዕባ ክንክን ንመንእሰያት (LVU) እንተ ኾይኑ እዚ ኣየገልግልን እዩ።
ቤት ትምህርቲ ወይ ካልእ ንጥፈት
ናይ'ዚ ዝስዕብ መሰል ኣለካ፡
-
ኣብ ናይ ትምህርቲ ዕዮ ዘድልየካ ደገፍ ምርካብ።
-
ንምምሃር ወይ ካልእ ንጥፈት ሓገዝ ምርካብ።
መንበሪ
ናይ'ዚ ዝስዕብ መሰል ኣለካ፡
-
ኣብ ሓደ ውሑስን ድሕነት ዘለዎን ኣከባቢ ምንባር።
-
ኣብቲ ትነብረሉ ኣየኖት ሕግታትን መምርሕታትን ከም ዘለዉ ምፍላጥ።
-
ዝኾንካ ኹን ክትክበር ኣለካ።
-
ከድልየካ ኸሎ ምስ ሰራሕተኛታት ክትዛረብ ምኽኣል።
-
ውልቃዊ ንብረትካ ብሰላም ምውናኖም።
ጥዕና
ናይ'ዚ ዝስዕብ መሰል ኣለካ፡
-
እቲ ዘድልየካ ሕክምናን ሕክምና ስኒን ምርካብ ( ወዲ 18 ዓመት ወይ ካብኡ ትዓቢን መንበሪ ፍቓድ ኣብ ሽወደን ዘይብልካን እንተ ኾንካ፡ ፍሉይ መምርሒታት እዩ ዘገልግል)።
ርክብ ምስ ወለድን ኣዕርኽን
ናይ'ዚ ዝስዕብ መሰል ኣለካ፡
-
ምስ ወለድኻ፣ ኣሕዋትካ፣ ወኪልካ ወይ ካልኦት ንስኻ ኣገደስቲ እዮም ትብሎም ሰባት ክትራኸብ ክትክእል። ካልእ እንተ ተወሲኑ ናትካ ማሕበራዊ ሰራሕተኛ ብዝያዳ ብዛዕባ እቲ ኣብ ግብሪ ክውዕል ዘለዎ ክሕብረካ ይኽእል እዩ።
-
ክንክን ብመሰረት ሕጊ ብዛዕባ ክንክን ንመንእሰያት LVU እንተ ተወሲኑልካ ኾይኑ ማሕበራዊ ኣገልግሎት ርክብካ ንኣብነት ምስ ወለድኻ ከመይ ከም ዝመስል ክውስኑ ይኽእሉ እዮም። ንኸምዚ ዓይነት ውሳነ ናብ ቤት ፍርዲ ይግባይ ክትብለሉ ትኽእል ኢኻ።
ገለ ነገር ጽቡቕ ከም ዘየለ ኾይኑ እንተ ተሰሚዑኒ ወይ ሕማቕ ይኸይድ እንተ'ሎ ምስ መን እየ ክዛረብ?
-
ብቐዳምነት ምስቶም ሰራሕተኛታት ናይቲ ስቶድቡአንደ ወይ ካልእ ትኣምኖ ዓቢ ሰብ ክትዛረብ ይግብኣካ።
-
ብዛዕባ ኵነታትካ፣ ብዛዕባ ወጺኡልካ ዘሎ መደብ ርእይቶታት እንተ'ለካ ኾይኑ ወይ ብዛዕባ ንወለድካ ወይ ካልኦት ሰባት ትረኽበሉ ኣገባብ ዕጉብ እንተደኣ ዘይኴንካ፡ ምስ ናትካ ማሕበራዊ ሰራሕተኛ ክትዛረብ ይግብኣካ።
-
ናትካ ማሕበራዊ ሰራሕተኛ ክትረኽቦ እንተ ዘይክኢልካ ወይ ብዛዕባ እቲ ዝነገርካዮ ዘይግደስ ኾይኑ እንተ ተሰሚዑካ፡ ምስ ናይቲ ማሕበራዊ ሰራሕተኛ ሓላፊ ክትራኸብ ትኽእል ኢኻ።
ምስ ቍጽጽር ሕክምናን ማሕበራዊ ሓልዮትን IVO ርክብ ግበር
-
ብዛዕባ መሰላትካ ክትሓትት እንተ ደሊኻ ወይ ኣብ ማሕበራዊ ኣገልግሎት ወይ ኣገልግሎት ጥዕና ጽቡቕ ዘየለ ነገር ክትሕብር እንተ ደሊኻ ምስ IVO ተራኸብ።
-
IVO፡ IVO:s barn- och ungdomslinje ዝበሃል ንቈልዑን መንእሰያትን ሓደ ፍሉይ ቍጽሪ ተለፎን፣ ኣድራሻ ኢመይልን ኣለዎ።
-
ስምካ ከይነገርካ ምስ IVO ርክብ ክትገብር መሰል ኣለካ። ንኣብነት IVO ነቲ ነገር ብዝያዳ ክምርምሮ ወይ ከጽንዖ እንተ ደሊኻ ግን መብዛሕትኡ ግዜ ቍሩብ ብዝያዳ ክንፈልጥ ንደሊ ኢና። ንኣብነት ነየናይ ስቶድቡአንደ ከም ዝምልከት።
IVO ንማሕበራዊ ኣገልግሎት ይቆጻጸር እዩ። እዚ ማለት፦
- ቈልዑን መንእሰያትን ጽቡቕን ብሉጽን ሕክምናን መንበርን ይረኽቡ ምህላዎም ማሕበራዊ ኣገልግሎት ምርግጋጹ IVO ይቆጻጸር።
-
ማሕበራዊ ኣገልግሎት ንጕዳይካ ብመሰረት እቶም ዘለዉ ሕግታትን መምርሕታትን ሒዞሞ ከም ዘለዉ ይቆጻጸር።
-
ንዝኾነ ሰብ ፍቓድ ከይሓተትካ ምስ IVO ናይ ምዝራብ መሰል ኣለካ።
-
IVO ቍጽጽር ሕክምናን ማሕበራዊ ሓልዮትን፡ ዓመታዊ ኣብ ስቶድቡአንደ ናይ ቍጽጽር ምብጻሕ ክገብር ፍሉይ ሓላፍነት ኣለዎ።


text:
ዕዉት ስርሒት ኣብ ከባቢ ሩባ ዓንሰባ
“ሃገርካ ክዝመት ዓይንኻ ነይዕመት” !!
ከም መቐጸልታ ነቲ ምስ ጨቋኒ ስርዓት ህግደፍ እነካይዶ ኩሉ መዳያዊ ግጥምያ፣ ኣብ ውሽጢ ሃገርና ንኽሰላሰል ፍሉይ ኣቕልቦ ኣንቢርናሉን መደባት ሰሪዕናሉን ዝጸንሓና ገድላዊ ስራሓት ፍርያት እናሃበ ይመጽእ ምህላዉ ቤት ጽሕፈት ውሽጣዊ ጉዳያት ውድብ ኣብሪሁ። ድሕሪ’ቲ ኣብ 11/03/2015 ኣብ “ቀሓውታ” ዝተፈጸመ በርቃዊ መጥቃቲ፣ ዝተፈላለየ ስርሒታት ከም ዝተኻየደን፣ ከምኡ’ውን ኣብ ገለ ከተማታት ሃገርና ብፍላይ ድማ ኣብ ኣስመራን፥ ምጽዋዕን ዓሰብን፣ ንህዝብና ንምብርባርን፣ ብስርዓት ህግደፍ ኣብ ልዕሊኡ ብቐጻሊ ዝፍጸም ዘሎ ዘይተኣደነ ጭቝናን ምብስባስን ንምቅላዕን፣ ኣገዳሲ ጽሑፋት ዘርጊሕና ምንባርና ዝዘክር ኢዩ። ሕጂ’ውን ከም መቐጸልታ ናይ’ዚ ኩሉ፣ ምዑታት ጀጋኑ ኣባላት ግንባር ሃገራዊ ድሕነት ኤርትራ፡ ብሰሉስ ዕለት 3 ሚያዝያ 2018 ኣብ “ዘራ” ዝተባህለ ኣብ ከባቢ ሮባ ዓንሰባን ሰሚን “ጣሕራ” ዝርከብ ቦታ ኣድቢዮም ብምጽናሕ፣ ኣብ ልዕሊ ማዕድናት፣ ብፍላይ ድማ ወርቂ፣ ተበጻጽሕ ናይ ጽዕነት መኪና ኣዕኒዮም። ኣብ ልዕሊ ህይወት ኤርትራውያን ዝኾነ ክሳራ ንከየጋጥም፣ መራሕ መኪናን ኣብታ መኪና ተጻዒኖም ዝነበሩ ተሓጋጋዚ መራሕ መኪናን ከምኡ’ውን ክልተ ኣባላት ሰራዊትን ካብ መኪና ኣውሪዶም ብረቶም መንዚዖም ነታ ካብ’ቲ ቦታ ኣርሒቖም ከም ዝኸዱ ብምግባር እታ ንብረት ጽዒና ዝነበረት መኪና ከም ትዓኑ ገበርዋ። ምዑታት ኣባላት ግሃድኤ ዕማሞም ብጽፈት ብምፍጻም ብዘይ ዝኾነ ጉድኣት ናብ ቦቶኦም ብሰላም ከም ዝተመለሱ ቤት ጽሕፈት ውሽጣዊ ጉዳያት ግሃድኤ ኣረጋጊጹ። እዚ ሃንደበታዊ መጥቃዕቲ ምስ ተሰምዐ፣ ኣብ’ቲ ከባቢ ዝነበሩ ሓላፍቲ ሰራዊት ናብ’ቲ ቦታ ብምኻድ መርመራ ከካይዱ ከም ዝጀመሩ እቲ ዝበጽሓና ጸብጻብ ብተወሳኺ ሓቢሩ። ኣብታ ዝዓነወት መኪና ተጻዒኖም ዝነበሩን ሰባት’ው ነዊሕ ሰዓታት ዝወሰደ መርመራ ከም ዝተኻየደሎም ካብቲ ቦታ ዝበጽሓና ሓበሬታ ኣፍሊጡ።
ቀንዲ ዕላማ ናይ ስርሒት “ዘራ” ባህርያዊ ትሕዝቶ ሃገር፣ ብፍላይ ድማ ወርቅን ካልእ ክቡር ማዕድናትን ብስሱዓት መራሕቲ ህ.ግ.ደ.ፍ. ምስ ገለ ናይ ወጻኢ ኩባንያታት ኮይኖም ንዘካይድዎ ዘለዉ ዘመተ ንምምካን ዝሓለነ ኢዩ።
ግ.ሃ.ድ.ኤ. ኣብ’ዚ ከረጋግጾ ዝደሊ፡ ግጥምያና ምስ ጨቛኒ ስርዓት ህ.ግ.ደ.ፍ. ኣብ ውሽጢ ሃገር ክኸውን ኣለዎ ዝብል መደብ ካብ ነዊሕ ግዜ ተተሓሒዝዎ ድሕሪ ምጽናሕ፡ ሕጂ እቲ ቅድመ ተዳላይነታት ብመጠኑ ተማሊኡ ስለ ዘሎ፡ ከምዚ ዓይነት ስርሒታት ክንቅጽሎ ምዃንና ንኩሉ ደላይ ፍትሒ ህዝብና ከነብስር ንፈቱ። እንካይዶ ስርሒታት ኣብ ልዕሊ ሰለማዊ ህዝብናን ንብረቱን ዝኾነ ሓደጋ ንኸየስዕብ፡ ብጥንቃቔን ብዝተጸንዐ ኣገባብን ከነካይዶ ምዃና ንኩሉ ከነተኣማምን ንደሊ። ብተወሳኺ፡ እቲ ዝዓበየ ክፋል ሰራዊት ኤርትራ ግዳይ ገባቲ ስርዓት ህ.ግ.ደ.ፍ. ምዃኑ ስለ እንኣምን፡ መጥቓዕትና ናብኡ ዘቕነዐ’ውን ኣይኮነን። እንተኾነ ግን ኣብ ጎድኒ’ቲ ጨቛኒ ስርዓት ኮይኑ ኣብ ልዕሊ ህዝብና ዝኾነ ዓይነት ግፍዒ ንዝፍጽም ባእታ ግን፣ በዚ ኣጋጣሚ’ዚ ካብ’ቲ ስርዓት ክላቐቕ ኣትሪርና ነጠንቕቕ። ኣይፋለይን ንዝብል ግን ኣብ እንካይዶ ስርሒታት ንኸጋጥሞ ዝኽእል ሃሰያታት ሓላፍነቱ ባዕሉ ከም ዝሰከም ብቅሉዕ ክንሕብር ንፈቱ። ከምኡ’ውን ሃብቲ ሃገርን ኩሉ ቁጠባዊ ትሕዝቶ ህዝብናን ክምዝምዙን ክዘምቱን ንዝርከቡ፡ ብዘሎና ዓቕሚን ብምትሕብባር ምስ ህዝብናን ንጹሃት ሃገራውያን ዝኾኑ ኣባላት ሰራዊት ኤርትራን መደባቶም ንምፍሻል ክንቃለስ ኢና።
ኣባላት ሰራዊትን ኣብ ዝተፈላለየ ትካላት ናይ’ቲ ስርዓት ዝዋፈሩ ዘለዉ ስራሕተኛታትን ኣብ ጎድኒ ውጹዕ ህዝቦም ተሰሊፎም ሃገርን ህዝብን ንምድሓን ክቃለሱ እዋኑ ከም ዝኣኸለ ክነዘኻኽር ንፈቱ።
ቤት ጽሕፈት ዜናን ባህልን
ግንባር ሃገራዊ ድሕነት ኤርትራ
12 ሚያዝያ 2018
Short URL: http://english.farajat.net/?p=10984


text:
ኣብ ኤርትራ፡ ክልተ ተማሃሮ ኮለጅ ስነ-ፍልጠት፡ ጸረ-ጣንጡ መድሃኒት ብምስራሕ ተሸለምቲ ኾይኖም ።
ንሳቶም፡ “ ዕላማና ዓሶ ኣብ ሃገርና ታሪኽ ኾይኑ ንክሓልፍ`ዩ” ይብሉ።
እቲ ካብ ቆጽሊ ከምዝስራሕ ዝተገልጸ መድሃኒት፡ ብተግባር ተፈቲኑ ውጽኢታዊ ከምዝኾነ ካብ`ቶም መንእሰያት ሓደ መንግስተኣብ ተስፋልደት ይገልጽ።
መንእሰያት መንግትኣብ ተስፋልደትን ኣቤል ፍቓዱን ካብ ኮሌጅ ስነፍልጠት ጥዕና ኣስመራ ብዓውዲ ፋርማሲ ብ ዲግሪ ተመሪቖም ኣብቲ ኮሌጅ (GA) ኮይኖም ይሰርሑ ኣለው።
እዞም ክልተ ፋርማሲስት መንእሰያት ንዓመትን ክልተ ወርሕን ዝስወሰደ መጽናዕቲ ድሕሪ ምግባር ንሕማም ዓሶ ከመሓላልፍ ዝኽእላ ጣንጡ ኣብ ደረጃ ላርቫ (larva stage) እንከለው ዝቐትልን ነተን እኹላት ጣንጡ ከኣ ዘህድምን ጸረ ጣንጡ መድሃኒት ካብ ቆጽሊ ናይ ሓንቲ ገረብ ዝርከብ ፍሉይ ባእታ ኣነጺሮም ብምውጻእ ኣብ ሃገራዊ ላባራቶሪ (entomology LAB) ብተደጋጋሚ ፈተነ ድሕሪ ምክያድ ውጺኢቱ ብሉጽ ኮይኑ ተረኺቡ።
በዚ ስርሖም ከኣ ብድረጃ ሃገር ዝውሃብ ፍሉይ ሽልማት (SOYRA Award) ክረኽቡ ኪኢሎም እዮም።
ኣብ ቀጻሊ ክኣ ብ ኣደስ ጣንጡ ዝፍለጡን ንሕማማት ዚካ ቫይረስን ደንክ ፊቨርን ዘማሓላልፍ ጣንጡ ዝቐትል ጸረ ጣንጡ መድሃኒት ንምስራሕ ኣብ መስርሕ ከምዘለው ሓገዝን ምወላን እንተ ረኽቦም ውን ብሉጽ ስራሕ ንምስራሕ ድልዋት ከምዘለው ብርእሰ ተኣማንነት ይገልጹ፡ መንእሰያት መንግስታኣብ ተስፋልደትን ኣቤል ፍቓዱን።


text:
መንበሪ-ገዛ
ኣብ ሃየርዳለን ኩሉ ዓይነት መንበሪ ገዛውቲ ኣሎ። ሰብ እንተ ደልዩ ኣብቲ ከተማ ወይ ካብኡ ወጻኢ ገዛ ኪዕድግ ይኽእል። እቲ ኮምዩን ገዛ ዘካሪ ትካል ኣለዎ: ግን ካልኦት ብሕታውያን ኣካረይቲ ድማ ኣለዉ። ንሃየርዳለን ቅድሚ ምምጻእካ ነዚ ኣንብብ፤
kommunens hemsida.
ካልእ ቋንቋታት ዝዛረቡ ተቐማጦ መን ኣለዉ ኣብቲ ቦታ
ኣብዚ ግዜዚ ኣብ ሃየርዳለን ካብዘን ዚስዕባ ሃገራት ዚመጹ ኣለዉ፤ ሲርያ: ኣፍሪቃ: ኤርትራ: በርማ: ኣፍጋኒስታን: ኢራንን ኢራቅን። ዚዝረብ ቋንቋታት ድማ: ዓረብ: ትግርኛ: ትግረ: ሶማሊ: ፋርስ: በርማ: ደቡብ ሰሚስካ። ኣብ ሃየርዳለን ደቀባት ዝኾነ ሳመር ዝብሃሉ ሳሚስካ ዚዛረቡ ሰባት ኣለዉ።
ማሕበራትን ምትእኻባትን
ኣብ ሃየርዳለን ክሳዕ ሕጂ ናይ ሽወደናዊት ቤትክርስትያን ማሕበር ኣሎ። ሽወደናዊት ቤትክርስትያንን ካልኦት ማሕበራትን ናብቶም ሓደስቲ መጻእቲ ዝዓለመን ሃይማኖት ብዘየገድስ ሓያሎ ንጥፈታት የካይዳ።
ኣብ ሃየርዳለን እተፈላለያ ማሕበራት ኣለዋ። ኣብቲ ናይ ኮምዩን
ወብሳይት ናብ ኩሉ ማሕበራት ዚወስድ መሰጋገሪ ኣሎ።
ኣብቲ ከባቢ ብቐረባ እንታይ ይርከብ
ሃየርዳለን ዓቢ ኮምዩን እዩ። ኣብኡ ብዙሕ ነኣሽቱ ከተማታት ኣለዋ። ርእሲ ከተማ ስቨግ ትብሃል። ካልኦት ነኣሽቱ ከተማታት፤ ሊልሃርዳል: ኢተርሆግዳል: ሀደ: ሎፍስዳለን: ቨምዳለንን ፉነስዳለን። ኣብቲ ኮምዩን ብዙሕ ኣብያተጽሕፈት ኣሎ። ቀንዲ ቤትጽሕፈት ኣብ ስቨግ እዩ። ናይ ከባቢ ኣብያተጽሕፈት ድማ ኣብ ፉነስዳለን: ሀደን ኢተርሆግዳለንን ኣሎ። ኣብዘን ቦታታት መባእታ ቤትትምህርቲ: ድኳናት: መሐምበሲ: እተገልገለ ኣቕሑ መሸጢ ወዘተ..ይርከብ።
ሚግራሹንቨርከት ኣብ ስቨግ ቤትጽሕፈት ኣለዎ። ኣብ ሀደ: ሊልሀርዳልን ኢተርሆግዳለን ድማ ሰራሕተኛታት ኣለዉዎ። ኣብ ስቨግ ቤትጽሕፈት ዕዮ ኣሎ። ተመዝጊብካ ንምብጻሕ ከኣ ኣብ ሀደ ኦፊስ ኣለዎ። መድህን ድርጅትን: ናይ ጥሮታ ጉዳይን ቀረጽን ኣብ ስቨግ ቤትጽሕፈት ኣለዎም።
ኣገልጎት ክንክን ወይ ሕብሐባ ቆልዑ
ቤትትህምርቲ ህጻናት ኣብቲ ናይ ትምህርቲ ሲስተም ናይ ዕደመ ምሉ
እ ዚወስድ ምህሮ ቀዳማይ ስጕሚ እዩ። በዚ ከኣ ደቅና ብጽቡቕን ድሕነት ዝመልኦን ኣገባብ ይምዕብሉ።
ናይ ሃየርዳለን ኮሙናዊ ኣብያተተምህርቲ ህጻናት ነቶም ዕድመኦም ኣብ መንጎ ሓደን ሓምሽተን ዝኾኑ ቆልዑ ብቕዓቱ ልዑል ዝኾነ ክንክን ጥዕና ይህብ። በቶም ምሁራን ሰራሕተኛታት ዚምራሕ ናይ ፐዳጎጂ ንጥፈታት ኣሎ። ንሱ ድማ ኣብ ትምህርትን ክንክንን ምዕባይ ቆልዑን ይነጠፍ።
ኣብ ሃየርዳለን ኣርባዕተ ናይ ኮኦፕራቲቭ ኣብያተትመህርቲ ኣለዋ። ኣብ ኩላተን እቶም ወለዲ ኣብቲ ንጥፈታት ናይቲ ቤትትምህርቲ ይሳተፉ፡ ነቶም መምህራንን ኣለይቲ ቆልዑን ድማ ባዕላቶም ይመርጹዎም። ወለዲ ኣብ መዓልታዊ ስራሕ ናይቲ ትምህርቲ እውን ይሳተፉ እዮም፡ ማለት መግቢ ብምኽሻንን ካልእ ምምሕዳርን።
ናይ ወለዲ ምስታፍ፡ ምትእምማን ምርድዳእን ሓላፍነት ምህልውን ይፈጥር። ኣብ ወለድን ቆልዑን ድማ ቅሳነትን ሕውነትን ይፈጥር።
ናይ መባእታን ካልኣይን ደረጃን ኣብያተ-ትምህርቲ
ኣብቲ ኮምዩን ኤፍ 6 ዘለወን ኣብያተትምህርቲ ብዙሓት እየን። እዚ ድማ ነቶም ነኣሽቱ ተመሃሮ ሓጺር ጕዕዞ ማለት እዩ። ከምዚአን ዝበላ ኣብያተትምህርቲ ኣብ ስቨግ፡ ሊልሀርዳን፡ ሎፍስዳለን፡ ሀደ፡ ቨምዳለን፡ ፉነስዳለን፡ ብሩክስቫላርናን ኢተርጎርዳልን ይርከባ።
ካብ 7-9 ዓመተትምህርቲ ዘለወን ኣብያተትምህርቲ ኣብ ስቨግ፡ ፉነስዳለንን ኢተርሆግዳልን ይርከባ። ብዛዕባኡ ኣብ
መባእታ በትትምህርቲ ኣብ ሃየርዳለን ኣንብብ
ናይ ሃየርዳለን ካልኣይ ደርጃ ቤትትምህርቲ ንእሽቶ ኮይኑ ግን ብዙሕ ዓይነት ትምህርቲ ኣለዎ። ተመሃሮና ደስ ኢሉዎም እዮም ዚመሃሩ፡ ካብ ኩሉ ግን ኣብ ትምህርቶም ዕዉታት እዮም። ካብ ሃየርዳለን ካልኣይ ደረጃ ተፈቲኖም ኣብዚ ሃገር ዝለዓለ ነጥቢ ኢዮም ዘምጽኡ። ካብ ካልኦት ካልኣይ ደረጃ ኣብያተትምህርቲ ዝለዓለ ነጥቢ እዮም ዘምጽኡ። ስለዚ ናትና ራእይ ተመሃሮና ኣብቲ ዝደልዩዎ ዕላማ ንምብጻሕ ድሉዋት ንኪኾኑልና እዩ።
ናይዚ ምኽንያት ምናልባት እቲ ካፈተርያ ወይ መራኸቢ ቦታትትና ወይ ናይቶም ውፉያት መምህራን ጻዕሪ ኪኸውን ይኽእል። እዚ ከኣ ንተመሃሮና ኣብ ህይወቶም ቅሱናት ኣብ ትምህርቶም ድማ ዕዉታት ኪገብሮም ክኢሉ። ዝኾነ ኾይኑ እቲ ዚሰማምዓካ ናይ ካልኣይ ደረጃ ቤትትምህርቲ ፕሮግራማት ክትረክብ ተስፋ ንገብር። ትምህርትኻ ንኽትቅጽል ወይ ስራሕ ንኽትረክብ ካብ ሃየርዳለን ምስክር ወረቐትካ ምስ ወሰድካ ድማ ብኹሉ ድሉው ክትከውን ተስፋና እዩ።
ዕድላት ትምህርቲ
ኣብ ሃየርዳለን ኤስኤፍኢ ወይ
ትምህርቲ ንዓበይቲ ኣሎ፡ ከምኡውን ምስ ሕብረተሰብ ምልላይ፡ መሰረታዊ ናይ ዓበይቲ ቤትትምህርቲ፡ ካልኣይ ደረጃ ትምህርቲ ንዓበይቲ ከምኡውን ናይ ኮለጅ ናይ ርሑቕ ትምህርቲ። ኣብ ስቨግ ህዝባዊ ኮለጁ ኣሎ፡ ባከዳልስ ህዝባዊ ኮለጅ።
ኣገልጎት ጥዕና
ኣብ ሃየርዳለን ማእከል ጥዕና ኣሎ፡ ኣብዘን ዚስዕባ ነኣሽቱ ከተማታት፣ ፉነስዳለን፡ ሀደን ስቨግን። ኣብ ኢተርሆግዳል ተመዝጊብካ እትበጽሖ መቐበሊ ሕሙማት ኣሎ። ኣብ ፉነስዳለን፡ ሀደን ስቨግን ፋርማሲ ኣሎ። ብዙሓት ከተማታት ናይ ፋርማሲ ወኪል ኣለወን፡ ብዙሓት ድኳናት ድማ ትኣዛዝ ሓኪም ዘየድልዮ ኣፋውስ ይሸጣ።
ሓኪም ስኒ ኣብ ኣብ ፉነስዳለን፡ ሀደን ስቨግን ይርከብ።
ናይ ቋንቋ ድግፍ-ተርጓሚ ምርካብ
ናይ ትርጉም ሓገዝ ኣብ መንግስታውን ኮሙናውን ትካላት ይርከብ። ቆጸራ ክትገብር ከሎኻ ናይ ትርጉም ሓገዝ ከም ዘድልየካ ንገር። ኣብቲ ኮምዩን ኢንተግራኹን ሰርቪስ ዚብሃል ኣሃዱ ኣሎ፡ ኣብኡ ድማ ነቶም ኣብ ሃየርዳለን እተመደቡ ሓደስቲ መጻእቲ ናይ ትርጉም ሓገዝ ኣሎ። እቶም ናይቲ ኣሃዱ ሰራሕተኛታት ነዚ ብዚምልከት ዝያዳ ሓበሬታ ኪህቡ ይኽእሉ እዮም።
ኣገልግሎት መጎዓዝያ
ሓደ ሰብ ናብ ሃየርዳለን ብእተፈላለየ መገዲ ኪጎዓዝ ይኽእል እዩ። ነፋሪት፡ ማኪና፡ ኣውቶቡስን ባቡርን። ኣብቲ ናይ ኮምዩን ወብሳይት
ሓበረታን ሰለዳ ሰዓትትን ኣንብብ።
ስራሕን ትካላት ናይ ምምስራት ተኽእሎታትን
ናይ ሃየርዳለን ኮምዩን ኣብቲ ኮምዩን እቲ ዝዓበየ ወሃብ ስራሕ እዩ። ሓደ ሰብ ከም ነርስ ወይ ሓላዊ ወይ ኤች ኣር ኣማኻሪ ወይ ናይ ሓደ ዋኒን ሓላፊ ኮይኑ ይስራሕ፡ ኣብ ሃየርዳለን ኮምዩን ዓቢ ተራ እዩ ዚጻወት። ኩላትና ብሓባር ኮምዩንና ኪነጥፍ ኢና እንደሊ፡ እዚ ከኣ ንኣና ክብሪ እዩ። ንተወሳኺ
ክፉት ቦታ ኣብቲ ኮምዩን ኣንብብ። ¨
SYKES ናይ 35 ዓመት ተመክሮ፡ ዝያዳ 75 ማእከል ልዕሊ 46000 ሰራሕተኛታት ዘለዎ ኣህጉራዊ ትካል እዩ። ሲከስ ምስ ቢፒኦ (ቢዚነስ ፕሮሰስ ኣውትሶርሲን) ኮይኑ ይሰርሕ፡ ናይ ዓሚል ኣገልግሎት፡ ንነኣሽቱ ዋኒናትን ዓበይቲ ኣህጉራዊ ዋኒናትን ናይ ዓሚል ኣገልግሎት፡ ተክኒካዊ ድጋፍን መሸጣን ይህብ።
ኣብ ሃየርዳለን ብዙሓት ሰባት ንቫከሽን ወይ ኣብ ናይ ስራሕ ዕረፍቲ ይመጹ። ስለዚ ናይ ቱሪዝም ስራሕ ይርከብ እዩ። እቲ ዝዓበየ ናይ ሃየርዳለን ቦታ ቱሪዝም ቨምዳለን፡ ሎፍስዳለንን ፉነስዳለንን እዩ።


text:
ኣብ ሃገረ ቫቲካን ካብ ዝርከብ ኣመ ቤተ ክርስቲያን ገዳም መንበሪኦም ቅዱሰቶም ልሂቅ ር.ሊ.ጳ. በነዲክቶስ መበል 16 ብናይ ኢጣሊያ ዕለታዊ ጋዜጣ ኮረረ ደላ ሰራ ኣቢሎም ብዙሓት ምእመናንን ሊቃውንትን ናይ ባህልን ፖለቲካን ኣካላትን ብዛዕባ ህልው ኩነታቶምን ጥዕናኦምን ዝኣመሰሉን ዘቕረብዎ ሕቶታት ብሓደ ኣኪቦም ዝሃብሉ ጥርኑፉ ናይ መልሲ መልእኽቲ ናብቶም ናይ ኢጣሊያ ኮረረ ደላ ሰራ ናይ እተሰምየ ዕለታዊ ጋዜጣ ጋዘጠይናን ደራስን ናብ ፍቱው ዶክተር ማሲሞ ፍራንኮ ብዝብል፡ ኣብ ኢድ ዝርከብ ሕጹጽ ሰታሪት ገይሮም ኣብ ዘመሓላለፍዎ መልእኽቲ፥
ፍትው ዶክቶር ፍራንኮ፥ እቲ ኣብ ኮረረ ደላ ሰራ በቢ ዕለቱ ካብ ኣንበብቲ ናይቲ ዕለታዊ ጋዜጣ ብዛዕባይ ዘቕርብዎ ሕቶ እንከንብብ ብሓቒ ልበይ ከምእተተንከፈን ብፍላይ ዕለታዊ ሕይወተይን ህርመታዊ ከይድታቱን ጥዕናይ እውን እንታይ ይመስል ንዝብል ሕቶ ኵሉ ናብ ቤት ኣቦ ብፍቕርን ሓልዮትን ዝተሓባሓበ ነጋዳይ እየ፡ ስለ እትዝክሩንን እትሓስቡንን ድማ እዚ ንዓይ ዓቢይ ጸጋ እዩ። ኣብዚ ኣብ ናይ ምድራዊ ሕይወት ፍጻሜ ጉዕዞይ ኣካላዊ ድኻም ዝስምዓኒ እውን እንተዀነ ክገልጾ ብዘይኽእል ልዑል ፍቕርን ሓልዮትን ሰናይነትን ዝተኸበብኩ እየ፡ እቶም ናይቲ ጋዜጣ ኣንበብቲ ብዛዕባ ኩነታተይ ኩነታት ጥዕናይን ንምፍላጥ ኣብ ዘቕረብዎ ሕቶ፡ ኣብ ዕለታዊ ሕይወተይ ዘሰንየኑ መጓዕዝቲ ከምዘለዉኒ የመላኽተኒ፡ ንኹሎም ጸሎተይ አረጋግጽ የቐንየለ።
ምስ ልባዊ ሰላምታ
በነዲክቶስ መበል XVI
ከምዝበሉ ልኡኽ ቫቲካን ነውስ ጋዜጠይና ሮበርቶ ፒየርማሪኒ ሓቢሮም።
ቅዱስነቶም ልሂቅ ር.ሊ.ጳ. በነዲክቶስ መበል 16 ብዕድመ ምድፋእ ምኽንያት ኣካላዊ ድኻም ዝስምዖም ከምዝዀነ ኣብ መልኽቶም ሓቢሮም፡ ናብ ቤት-ኣቦ ነጋዲ እንክብሉ ዝገለጽዎ ሓሳብን፡ ነቶም ብዛዕባኦም ንዝሓቱ ናይቲ ዕለታዊ ጋዜጣ ኣንበብቲ እውን ስለ እትዝክሩንን እትሓስቡንን የቐንየለይ ዝብል ቃል ዘጠቓለለ ነቲ ናይ ቅዱስነቶም ሰታሪት ዝተቐበሉ ጋዜጠይና ናይ ዕለታዊ ጋዜጣ ኮረረ ደላ ሰራ ፍራንኮ ምስ ቫቲካን ነውስ ኣብ ዘካየድዎ ቃለ መሕትት ገሊጾም፡ ቅዱስነቶም ልሂቅ ር.ሊ.ጳ. በነዲክቶስ መበል 16 ዝሃብዎ መልሲ፡ ሕጽር ብዝበለ ቃል ዓሚዩቕን ብዛዕባ ህልው ኩነታቶም ምሉእ ግንዛቤ ዝህብ መልእኽቲ እዮም ዘመሓላለፉ። እቲ ኣብ መንጐ ቅዱስነቶም ልሂቅ ር.ሊ.ጳ. በነዲክቶስ መበል 16ን ቅዱስ ኣቦና ር.ሊ.ጳ. ፍራንቸስኮን ዘሎ ርክብን ኣብዚ ርክብ’ዚ ዝንበር ተራኽቦነት ብሓቂ ኣብነታዊ ምዃኑ የዘኻኽር። ክልተ ኣርእስተ ሊቃነ ጳጳሳት እቶም ሓደ ልሂቅ እቶም ሓደ ኣብ ኣገልግሎት ዘለዉ ክውን ር.ሊ.ጳ.፡ እቲ ናይዞም ክልተ ኣርእስተ ሊቃነ ጳጳሳት ብምንም ዓይነት ሕጊ ዘይመሓደር ነቲ ናይዞም ክልተ ዓበይቲ ናይ እዋንና ሰባት ጥልቅን ዓሚይቕን እምነት ዝተሓድገ ብሓባር ናይ ምንባር ስኒት ዘድምዕ እዩ። እዚ ድማ ነቲ እንነብረሉ ዓለም ኣብነት እዩ ኢሎም።
ክልተ ኣርእስተ ሊቃነ ጳጳሳት፡ እቶም ሓደ ልሂቅ እቶም ሓደ ድማ ክዉን ቅዱስ ኣቦና ብሓባር ኣብ ሃገረ ቫቲካን ዝነብሩ፡ ብዙሕ ነገር ዝተፈላለዩ እውን እንተዀነ እቲ ሓደ ኣብ ልዕሊ እቲ ሓደ ተጽዕኖ ከይኰነን ክገማምዕ ዝኽእል ተሓላላኺ ኣመለኻኽታ ዘይመሓላለፈሉ ልሂቅነቶ ንክውን ር.ሊ.ጳ. እዙዝ ኰይኖም ይነብሩ፡ እዚ ዅሉ ኣብ ናይ ክልቲኣቶም ልቢ ዝተሓትመ ማንም ብእምነት እንተዘይኰነ ብዓይነ ስጋ ክርድኦ ዝይኽእል ምስጢር እዩ። ቅዱስነቶም ልሂቅ ር.ሊ.ጳ. በነዲክቶስ መበል 16 ትሑትን ዓሚዩቕ መንፈሳውነት ዝነብሩ እዮም ኣብ መልእኽቶም ዘስፈርዎም ቃላት ቤተሰብኣውነት ዘስምዕ እዩ፡ ብዙሓት ስሌኦም ብምግዳሶም የቐንየለይ ይብሉ፡ ይኹን ደኣ እምበር እነመስግኖም ኣንሕና ኢና እንክብሉ ዘካየድዎ ቃለ መሕትት ኣጠቓሊሎም።


text:
ኣብ 1987 ዓ.ም 13 ዝነበራ ደቂ-ኣንስትዮ ኣባላት ፓርላማ ኢትዮጵያ ኣብዚ ሕጂ እዋን ኣስታት 200 ምብጽሑ ድማ ኣብ ሚኒስትር ጉዳያት ወጻኢ ኢትዮጵያ ናይ ደቂ-ኣንስትዮ፣ህጻናትን መንእሰያትን ዳይረክተር ጀነራል ኣምባሳደር ዶ/ር ደስታ ወልደዮሃንስ ተዛሪበን።
ዓለምለኸ መዓልቲ ደቂ-ኣንስትዮ መጋቢት 8 ኣብ መላእ ዓለም ተኸቢሩ ውዒሉ’ሎ።ኣብ ኣዲስ ኣበባ እውን ብዝተፈላለዩ ስነስርዓት ተኸቢሩ’ሎ።ኣብ ኣዳራሽ ሕብረት ኣፍሪቃ ዝተኻየደ ስነ-ስርዓት ኣብ ምርግጋጽ ማዕረ ጾታዊ ውክልና ዘተኮረ ነይሩ።
እቲ ስነ-ስርዓት ኣብ ትምህርቲ፣ስራሕን ሓላፍነት ቦታታትን ቁጽሪ ዝርከባ ደቂ-ኣንስትዮ ምስ ደቂ-ተባዕትዮ ክመጣጠን ይጽውዕ።ኣብዚ መዳይ ብደረጃ ዓለምን ኣፍሪቃን ውጽኢታት ከምዝተረኽቡ ዝሓበራ ኣደ-መንበር ኮሚሽን ሕብረት ኣፍሪቃ ዶ/ር ዲላሚኒ ዙማ ብዙሕ ከምዝተርፍ ግን ኣይሓብኣን።
‘እቲ ዝተረኽበ ምምሕያሽ ሕጂ እውን እኹል ኣይኮነን።እኹል ኣይኮነን።ፍጥነቱ፤ስፍሓቱ ይኹን ዕምቀቱ እኹል ኣይኮነን።ብዝበለጸ ብዙሕ ክንሰርሕ ኣለና’ ኢለን።
ንሰን ብተወሳኺ ጾታዊ ማዕርነት ንምርግጋጽ ዝወጹ ሕግታት በይኖም እኹላት ስለዘይኮኑ ውጽኢታዊ ትግባረ የድሊ እዩ ኢለን።ከም ኣብነት ዝጠቐስኦ ንሰን ኣብ ዝመርሕኦ ሕብረት ኣፍሪቃ ዘለው ብዝሒ ኮሚሽነራት እዩ።ካብ 10 ኮሚሽነራት ሓሙሽተ ደቂ-ኣንስትዮ ምዃነንን ነዚ ንምዕዋት ዝነበረ ፈተና ግን ቀሊል ከምዘነበረ ገሊጸን።
ኣብ ኢትዮጵያ እውን ኣብ ዝተፈላለዩ ናይ መሪሕነት ቦታ ዝርከባ ደቂ- ኣንስትዮ ውክልና ክውስኽ ስራሕቲ ከምዝተሰርሑ መንግስቲ ይገልጽ።
ኣብቲ ስነ-ስርዓት ዝተሳተፋ ኣብ ሚኒስትር ጉዳያት ወጻኢ ኢትዮጵያ ናይ ደቂ-ኣንስትዮ፣ህጻናትን መንእሰያትን ዳይረክተር ጀነራል ኣምባሳደር ዶ/ር ደስታ ወልደዮሃንስ ብፍላይ ኣብ ፓርላማ ኢትዮጵያ መጺኡ ዝበልኦ ውጽኢት ንቪኦኤ ገሊጸን።547 መናብር ዝሓዘ ፓርላማ ኢትዮጵያ ውክልና ደቂ-ኣንስትዮ እናዓበየ ይኸይድ ኣሎ ይብላ።
ንሰን ብተወሳኺ ዝተረኽበ ውጽኢት ዝለዓለ እንተኾነ እውን ሕጂ እውን ክስርሑ ዘለዎም ዝተረፉ ስራሕት ከምዘለው ዶ/ር ደስታ ገሊጸን።
ምሉእ ትሕዝቶ ኣብዚ ምስማዕ ይክኣል።


text:
ካብ ዓውደ ዓለባ 89ሚልዮን ዶላር እቶት…
መቐለ ነሓሰ 23/2009(ድወት) ኢትዮጵያ ኣብ በጀት ዓመት 2016/17ዓ.ም.ፈረንጂ ካብ ዓውዲ ዓለባ ልዕሊ 89ሚሊዮን ዶላር ኣታዊ ረኺባ።
ኣብቲ ዓውዲ ን17ሽሕ ሰባት ዕድል ስራሕ ምፍጣር ተኻኢሉ’ዩ።
ኣብዚ ተታሒዙ ዘሎ በጀት ዓመት ኢትዮጵያ ሰደድ ካብ ትገብሮም ምህርታት ዓለባ 271ሚሊዮን ዶላር ኣታዊ ንምርካብን ን30ሽሕ ሰባት ዕድል ስራሕ ንምፍጣርን ትልሚ ሒዛ ኣላ።
ድሩት ዓቕሚ መፍረያይነት፣ ዋሕዚ ጥረ ኣቕሓ፣ ምትእስሳር ዕዳጋ፣ ምዝንጋዕ ፕሮጀክታትን ዘይሕጋዊ ንግድን ኣብ ኣፈፃፅማ ሰደድ ምህርቲ እቲ ዓውዲ ካብ ሞንጎ ዝርኣዩ ፀገማት ምዃኖም ሚኒስትር ኢንዳስትሪ ኣይተ ቦጋለ ፈለቀ ተዛሪቦም።
ኣብ ክሊ እዞም ፀገማት ግና ኢትዮጵያ ማእኸል ዓውዲ ኢንዳስትሪ ማኒፋክቸሪንግ ብምዃን ተመዝግቦ ዘላ ቑጠባዊ ዕብየት ንምጥንኻር ትሰርሕ ከምዘላን፤ ከምመርኣያ ንህንፀት ፓርክታት ኢንዳስትሪ ፍሉይ ቆላሕታ ከምዝሃበትን ሓቢሮም።


text:
መንግስቲ እስራኤል፣ ኣብ ጉዳይ'ቶም መብዛሕቶም ኤርትራውያን ዝኾኑ ስደተኛታት ምስ ሕ/ሃ ደጊሙ ይዘራረብ
Radio Erena: 11 May 2018
እስራኤል ንጉዳይ'ቶም መብዛሕቶም ኤርትራውያን ዝኾኑ ስደተኛታት ምስ ሕቡራት ሃገራት ደጊማ ትዘራረበሉ ከምዘላ ሚኒስተር ውሽጣዊ ጉዳያት እታ ሃገር ኣርየ ደሪ ኣፍሊጡ።
ብመሰረት ማዕከን ዜና ዋይ ኔት ኒውስ ዘቕረቦ ሓበሬታ፣ እቲ ሚኒስተር ነዚ ዘፍለጠ፣ ንካቢነ ሚኒስተራ ኣብ ዝሃቦ መግለጺ ኮይኑ፣ እቲ ዝርርብ፣ እቲ ኣቐዲሙ ተበጺሑ ዝነበረ'ሞ ኣብ ሓደ መዓልቱ ብቀዳማይ ሚኒስተር ዝተሰረዘ ስምምዕ ንምምሕያሹ ዘንቀደ'ዩ።
እንተኾነ ዛጊት ኣብ ውዱእ ነገር ክብጻሕ ከምዘይክኣለ'ውን ሚኒስተር ኣርየ ደሪ ጠቒሱ።
መንግስቲ እስራኤል፣ ነቶም መብዛሕቶም ኤርትራውያን ዝኾኑ ስደተኛታትን ሓተቲ ዑቕባን ብግዴታ ካብታ ሃገር ንምውጽኦም ዝገብሮ ዘሎ ፈተነታት ብኣህጉራዊ ማሕበረ ሰብ ዓለምን ላዕለዋይ ቤት ፍርዲ እታ ሃገርን ተቐባልነት ድሕሪ ምስኣኑ፣ ፍርቆም ናብ ካናዳን ሃገራት ኤውሮጳን ክጣየሱ ፍርቆም ድማ ኣብ እስራኤል ሕጋዊ ናይ ዑቕባ ፍቓድ ክወሃቦም ኣብ ዝብል ነጥቢ ምስ ሕቡራት ሃገራት ኣብ ስምምዕ በጺሑ ምንባሩ ይዝከር።
ይኹን'ምበር ነቲ ስምምዕ ዝኸተመ ቀዳማይ ሚኒስተር ቤንያሚን ናታንያሁ፣ ካብ ሕሉፋት የማናውያን እታ ሃገር ብዝተገብረሉ ጸቕጢ፣ ነቲ ስምምዕ ንጽባሒቱ ከምዝሰረዞ ብመንገዲ ማሕበራዊ መራኸቢታት ሓቢሩ።
====================


text:
ጅቡቲ፣ ሰራዊት ቻይና ጽዑቕ ወትሃደራዊ ልምምድ የካይድ
Radio Erena: 16 May 2018
ኣብ ጅቡቲ ዓድኪሩ ዝርከብ ሰራዊት ቻይና ወትሃደራዊ ልምምድ ከምዘካየደ ተሓቢሩ።
እቲ ብ12 ግንቦት ከምዝተኻየደ ዝተሓበረ ጽዑቕ ወትሃደራዊ ልምምድ፣ 40 ዲግሪ ሰንትግሬድ ኣብ ዝበጽሕ ሙቐትን ኣጻእምንእ ክካየድ ንዝኽእል ናይ ምትኳስ ዓቕምን ውሁድ መጥቃዕትን ዘተኮረ ምንባሩ ማዕከናት ዜና ቻይና ንወትሃደራውያን ሰበ ስልጣን ብምጥቃስ ገሊጸን።
ዕላማ እቲ ወትሃደራዊ ልምምድ፣ ሽበራዊ መጥቃዕቲ ኣብ ዝፍጸመሉ ህጹጽ ግብረ መልሲ ንምሃብ ዝዓለመ ምዃኑ እተን ማዕከናይት ዜና ኣመልኪተን።
ቻይና፣ ካብ ዝሓለፈ ዓመት ኣትሒዛ ኣብ ጅቡቲ ወትሃደራዊ መዓስከር ካብ እተቕውንም ከምዚ ዓይነት ተመሳሳሊ ልምምድ ከተካይድ ብውሕዱ ንሳልሳይ እዋና'ዩ።
ኣብ ዝሓለፈ ወርሒ፣ ኣብ ጅቡቲ ወትህደራዊ ልምምድ እተካየድ ዝነበረት ኣመሪካ፣ ጠንቂ ምውዳቕ ናይተን ኣብ ልምምድ ዝነበራ ነፈርታ፣ ካብቲ ናይ ቻይና መዓስከር ዝዘሮቐ ጨረር ምዃኑ'ያ ትወቕስ።
ቻይና ነቲ ናይ ኣመሪካ ወቐሳ ናይ ኣሉታ ምላሽ ሂባትሉ።
====================


text:
ኣብ ኬንያ ናይ ክልተ መዓልታት መገሻ ዝፈጸሙ ቀ/ሚ ኣብዪ ኣሕመድ ድሕሪ ዑደቶም ምስ መራሒ ኬንያ ፕረዚደንት ኡሁሩ ኬንያታ ሓባራዊ መገለጺ ሂቦም። ምስ ኬንያ ብዙሕ ዘራኽቡና ክብሪታት ኣሎና በሉ ንሶም።
‘ራእየይን ራኢ ክቡር ፕረዚደንት ኬንያታን ንሕልምና ምዕዋት’ምበር ካልእ ራኢ የብልናን። ሓድሽ ራኢ የብልናን። እቲ መሰረት ተነጺፉ ኣሎ። ስራሕና ንድሕሪት ምልስ ኢልና ንታሪኽና ምንባብ፣ ክንሰርሓሉ፣ ርክባትና ክነሕይለሉን ናብ ዝላዓለ ብራኸ ምብጻሕን’ዩ’ በሉ ንሶም።
'በቲ ኣብ’ዞም ዝሓለፉ ቁሩብ ዓመታት ዝፈጸምናዮም ጥራሕ ኣይንኮርዕን። ንኢትዮጵያን ኬንያን ከምኡውን ነዚ ዞባ’ዚ ሓድሽን ዝበለጸን ስራሕ ክንፍጽም ኢና ንደሊ። ታሪኽና ከምዝሕብሮ ምስ ኬንያ ባእሲ ኣይጸንሓናን፣ ኣብ ሞንጎና ውግእ ኣይነበረን። ሓባራዊ ባህሊን ቋንቋን ኣሎና። ሓቢርና ደሚና ኢና። ሓባራዊ ክብሪታት’ውን ኣሎና። ክነሕይሎ ኢና ድልየትና' በሉ።
ፕረዚደንት ኡሁሩ ኬንያታ ብወገኖም ‘ጎረባብቲ ጥራሕ ዘይኮነስ ኣሕዋት ንምዃና ናይ ብሓቂ መረጋገጺ’ዩ እዚ። ካብኡ ሰጊርና እዚ ጽምዶ’ዚ ብከመይ ኣገባብ ክነዕምቆ ከምዝንኽእል ኣማዕዲና ንጥምት’ውን ኢና። ቁጠባዊን ጸጥታዊን ጽምዶታትና’ውን ብከመይ ከምነዕምቆ ንሓስብ፣ ከመይ ገይርን ህዝቢታትን ሃገራትናን ብከመይ ናብ ሓደ ከምዝመጻ ንሓስብ ሃገራት ኢና። ብዙሕ ዘመሳስሉና ኣለውና። ድሕሪ’ዚ ክልተኣዊ ጽምዶ’ዚ ናብ ህዝቢታትና ንገልጾ ብዙሕ ነገር ክህልዉና’ዮም። ስለ ረብሓ ክልቲኦም ህዝቢታትና ሓቢርካ ምዕዋት ዝካኣለሉ መስርሕ ክህልወና’ዩ’ ኢሎም።


text:
ኣብ 2006 ዓ.ም ተስፋልደት ኪዳነን ሳልሕ ጋማን ዝርከብዎም ብርኽት ዝበሉ ዜጋታት ሃገራት ዝተፈላለዩ ሃገራት ኻብ ሶማል ናብ ኬንያ ድሕሪ ምእታዎም፡ መንግስቲ ኬንያ ናብ ሞቓዲሾ ከምዝጠረዞም ኣብቲ እዋን ወሃቢ ቃል መንግስቲ ኬንያ ዝነበሩ ዶ/ር ኣልፈርድ ሙታእ ኣፍሊጦም ኔሮም።
ኣብ ወርሒ ሚያዝያ 2007 ዓ.ም.ፈ መንግስቲ ኢትዮጵያ ኣብ ሶማል ሒዘዮም ካብ ዝበሎም ብርክት ዝበሉ ሰባት ንተስፋልደት ኪዳነን ሳልሕ ጋማን ብቪድዮ ኣርእዩ ምንባሩ ይፍለጥ። ኩነታት ክልቲኦም ጋዜጠኛታት ካብ ዝተራእየሉ እዋናት ምሕጽንታ ኻብ ዘቕረቡ ትካላት ተሓለቕቲ ሰብአዊ መሰላት ሓደ ሂማን ራይትስ ዎች’ዩ። ኣብዚ ትካል ምክትል ዳይሬክተር ኣፍሪቃ ለስሊ ለፍኮ ብዛዕባ’ቲ ዝነበረ ኩነታት ከምዚ ትብል።
ክልቲኦም ጋዜጠኛታት ኣብ ወርሒ ጥሪ 2007 ዓ.ም.ፈ ካብ ኬንያ ናብ ሞቓዲሾ ከምዝተጠረዙ ድሕሪኡ ናብ ኢትዮጵያ ከምዝተወሰዱን ንፈልጥ። እዚኣቶም ኣካል ናይቶም ሰራዊት ኢትዮጵያ ንሕብረት እስላማዊ ቤት-ፍርዲ ንምውቃዕ ንሶማል ድሕሪ ምእታዎም ናብ ኬንያ ዝአተው ዜጋታት ዝተፈላለያ ሃገራት’ዮም። ኻብ ሞንጎኦም ኢትዮጵያዊያን ሶማልያዊያን ኬንያዊያንን ካልኦትን ኔሮም።ኣብ ሂማን ራይትስ ዋች ምክትል ዳይሬክተር ኣፍሪቃ ለስሊ ለፍኮ
'ክልቲኦም ጋዜጠኛታት ኣብ ወርሕ ጥሪ 2007 ዓ.ም.ፈ ካብ ኬንያ ናብ ሞቓዲሾ ከምዝተጠረዙ ድሕሪኡ ናብ ኢትዮጵያ ከምዝተወሰዱን ንፈልጥ። እዚኣቶም ኣካል ናይቶም ሰራዊት ኢትዮጵያ ንሕብረት እስላማዊ ቤት-ፍርዲ ንምውቃዕ ንሶማልያ ድሕሪ ምእታዎም ናብ ኬንያ ዝአተው ዜጋታት ዝተፈላለያ ሃገራት’ዮም። ኻብ ሞንጎኦም ኢትዮጵያዊያን ሶማልያዊያን ኬንያዊያንን ካልኦትን ኔሮም።'
'ተስፋልደት ኪዳነን ሳልሕ ጋማን ኣብ ሚያዝያ 2007 ዓ.ም.ፈ ከም ኣባል 41 ካብ ሶማልያ ዝተወሰዱ ውልቀ-ሰባት ኾይኖም ኣብ ቴሌቭዥን ኢትዮጵያ ተራእዮም ኔሮም። ስለዚ ምስኦም ከምዝነበሩ ኢና ንፈልጥ'ትብል ኣስዒባ።
ኣብቲ እዋን ብዛዕባ ኹነታት ክልቲኦም ኤርትራዊያን ጋዜጠኛታት ብድምጺ ኣሜሪካ ዝተሓተቱ ካብ ላዕለዋት ሰበ-ስልጣን ኢትዮጵያ ኣቶ በረኸት ስምኦን 'መንግስቲ ኤርትራ ብዛዕባ ዜጋታቱ ዝሓስብ እንተዝኸውን ናብ ሶማል ኣይምሰደዶምን' ኢሎም ምንባሮም ይዝከር።
ለሰሊ ለፍኮ ግን፡ መንግስቲ ኢትዮጵያ ነቶም ጋዜጠኛታት ክፈትሖም ወይ ናብ ፍርዲ ከቕርቦም`ዩ ዝግባእ፡ ነዚ ድማ ኣህጉራዊ ማሕበረሰብ ጸቕጢ ክገብር ኣለዎ ትብል።
ምሉእ ትሕዝቶ ኣብዚ ምስማዕ ይክኣል።


text:
Erena on Facebook
Welcome to Radio Erena!
ኢራን - ኤርትራ ኣብ ዶብ ዘይብሉ ዝምድና
ኢራን ምስ ኤርትራ ገደብ ዘብሉ ዝምድና ክትምስርት ከምእትደሊ ፕረዚደንንድ ማሕሙድ ኣሕመዲነጃድ ገሊጹ።
እዚ ዝተገልጸ፣ ሓድሽ ኣምባሳደር ኤርትራ ኣብ ኢራን ኣቶ መሓመድ ስዒድ መንታይ ኢድሪስ ምስ ፕረዚደንት ኢራን ማሕሙድ ኣሕመዲነጃድን ሚኒስተር ጉዳያት ወጻኢ ኢራን ዓሊ ኣኽባር ሳልሒ፣ ብቀዳምን ሰንበትን ኣብ ቴህራን ኣብ ዘካየድዎ ዝርርብ’ዩ።
ኤርትራ ኣብ ወጻኢ ዝካየድ ግጥማት ከይትሳተፍ ትእዛዝ ተመሓላሊፉ
ፈደረሽን ኩዕሶ እግሪ ኤርትራ ክሳብ 2015 ኣብ ዘሎ ግዜ ካብ ሃገር ወጻኢ ዝካየድ ዝኾነ ግጥማት ከይሳተፍ መምርሒ ከምዝተዋህቦ ምንጭታት ሬድዮ ኤረና ሓቢሮም።
ኣብ ኣስመራ ጥዕንኡ ዘይሓለወ መግቢ ይሽየጥ
ኣብ ኣስመራ ብኮንትሮባንዳ ዝኣቱ ዘሎ ናይ የመን ርግኦ ኣዘራራቢ ይኸውን ኣሎ።
እቲ ካብ የመን ከምዝኣቱ ዝግለጽ ዘሎ ርግኦ፣ ዝግብኦ መጠን ዛሕሊ ማለት ቴምፕረቸር ዘይሓለወን፣ ዝወድቐሉ ዕለት ዘይተጻሕፈሉን ምስ ምዃኑ ንጥዕና ሓደገኛ ክኸውን ይክእል’ዩ ዝብል ስግኣት የሕዲሩ ይርከብ።
መንገዲ ኣየር ኤርትራ ናብ ሃገራት ሕ.ኤ. ከኣይኣቱ ተኸልኪሉ
ናይ መጓዓዝያን ካርጎን ነፈርቲ ኤርትራ ናብ ሃገራት ሕብረት ኤውሮጳ ከኣይኣትዋ ተኸልኪለን። ኮሚሽን ኤውሮጳ፣ ዝርዝር ናይተን ውሕስነት ዘየብለን መንገዲ ኣየር ናይ ዝተፈላለየ ሃገራት ኣብ ዘሐደሰሉ እዋን፣ ኣቐዲመን ተኣጊደን ዝነበራ መንገዲ ኣየር ሞሪታንያን ዮርዳኖስን ናብ ኤውሮጳ ክበራ ክፍቀደለን እንከሎ፣ ኣብዚ እዋን’ዝ ናብ ኤውሮጳ በረራ ከየካይድ ዝተኣገደ ናይ ኤርትራ ጥራይ’ዩ።


text:
በስመኣብ ወወልድ ወመንፈስ ቅዱስ ኣሃዱ ኣምላክ ኣሜን
ቤት ትምህርቲ ሰንበት ቅድስት ድንግል ማርያም ቤተ ክርስቲያን መድሃኔኣለም ኣብ ቅድስት ሃገረ እስራኤል 29/3/2014 ናይ ኣገልገልቲ መንፈሳዊ ጉዕዞ ኣካይዳ።
መጀመርያ ልዑል እግዚኣብሔር ኣምላኽ ሓጥያትናን ኣበሳናን ከይተጸባጸበ፡ብህይወት ዘንበረና፡ምስ ኩሎም ቅዱሳኑ ዝኸበረን ዝተመስገነን ትኹን ኣሜን።
ቀዳም 29/3/2014 ዓ/ም/ፈ ብምኽንያት ሻድሻይ ሰንበት ዓቢይ ጾም ገብርሔር(እሙን ኣገልጋሊ) ኣቦታት ካህናትን ኣሕዋት ዲያቆናትን ዓበይትን ህጻናትን መዘምራንን ኣገልገልቲ ቤት ትምህርቲ ሰንበት ቅድስት ድንግል ማርያም ቤ/ክ መድሃኔኣለም ናብቲ ኣዴና ቅድስት ድንግል ማርያም ዝተወለደትሉ ቅዱስ ቦታ ደብረ ሊባኖስ መንፈሳዊ ጉዕዞ ተኻይዱ።
ኣብቲ ዝተገብረ መንፈሳዊ ጉዕዞ፡መጀምርታ ኣብቲ ኣዴና ቅድስት ድንግል ማርያም ዝተወለደትሉ ቅዱስ ቦታ ብምብጻሕ ናይ ጸሎትን ምህለላን መደብ ተኻይዱ ቀጺሉ ሰፊሕ ትምህርቲ ብዛዕባ እቲ ቅዱስ ቦታን ኣዴና ቅድስት ድንግል ማርያምን ተዋሂቡ። ብድሕርዚ ናይ ሓባር መዝሙር ድሕሪ ምዝማር ጉዕዞ ናብ ናይ መመገቢ ቦታ ቀጺሉ።ናይ ምምጋብ ስነስርዓት ምስ ተፈጸመ ድማ፦ ብየሕዋት መምሃራን ትምህርቲ ብዛዕባ ሻድሻይ ሰሙን ዓቢይ ጾም ገብርሔር(እሙን ኣገልጋሊ) ኣብ ወንጌል ማቴዎስ ምዕራፍ 25 ብዛዕባ ምስላ ምኽሊት ዝገልጽ ትምህርቲ፡ ንሕና ድማ ከም ኣገልገልቲ መጠን ክንገብሮ ዝግበኣናን፡ንዘለና ናይ ኣገልግሎት ድኽመታት ኣሪምና፡እሙናት ኣገልገልቲ ተባሂልና ናብቲ እግዚኣብሔር ዘዳለወልና ስፍራ ቅዱሳን ንኽንወርስ ተጊህና ከነገልግል ከምዘለና፡ዝገልጽ ማዕዳን ተግሳጽን ዝሓዘለ ሰፊሕ ትምህርቲ ተዋሂቡ።
ኣብ መወዳእታ ድማ ብዛዕባ ዕቤት ትምህርቲ ሰንበትን ቤተክርስቲያንን ብሓፈሻ ድማ ከመይ ጌርና ብፍቕርን ስኒትን ብሕብረት ከነገልግል ከም ዘለናን፡ከም ኣገልገልቲ ናይ እግዚኣብሔር መጠን ብሓደ ሓሳብን ዕላማን ተጊህና ንሃይማኖትና ክንቃለስ ከም ዝግበኣና ዝገልጽ፡ ናይ ምምዕዓድን ምትእርራምን መደብ ንንውሕ ዝበለ ግዜ ድሕሪ ምዝርራብ፡መደብ ብጸሎት ተዛዚሙ። ክብርን ምስጋናን ንእግዚኣብሔር ኣምላኽ ይኹን። ናይ ቅድስተ ቅዱሳን ድንግል ማርያም ኣማላጅነት ናይ ቅዱሳን ጸሎት ናይ መላእኽቲ ፈጣን ተራዳእነት ኣይፈለየና፡ጾምና ብሰላም ኣፈጺሙ ናብ ብርሃነ ትንሳኤኡ የብጽሓና ኣሜን።
ስብሃት ለእግዚኣብሔር


text:
መድረኽ ዘተ ክረምታዊ መደባት እቶት
“መሰረታዊ ትርጉም ግብሪ እንታይ እዩ? ንምንታይ ኢና ንግብሪ ዓብዪ ክብደት ሂብና ንዛረበሉ ዘለና?” ዝብል ብዝግባእ ክፍለጥ ዘለዎ ጉዳይ እዩ። ምኽንያቱ መንግስቲ ብዘይ ፍልፍል እቶት ዝፍፀሞ መሰረተ ልምዓት የለን። እቶት መንግስቲ ፍልፍል መሰረቱ ድማ ግብሪ እዩ። ኣብ ኣሜሪካ ሓደ ግዜ ስርዓት ግብሪ ስለዝተተኸለ ሰራሕተኛታት እቶት እታ ሃገር ነቲ ግብሪ ዘይከፈለ ኣካል ገዝኡ ከይዶም እንተንኳሕኩሕዎ እቲ ህዝቢ ‘እዚ ሌባ ግብሪ እንተይከፈለ ብናይ መን ገንዘብ ዝተሰርሐ መሰረተ ልምዓት ክጥቀም? ብናይ መን ገንዘብ እዩ ከባቢኡ ክሕሎ?’ እናበሉ ተቖጢዖም ዝዛረብሉ ኩነታት ኣሎ።
“ኣሜሪካውያን ንግብሪ ማእኸል ስሕበት ፖለቲካ ገይሮም ስለ ዝወሰድዎ ኣብ እዋን መረፃ ከም ዓብዪ መካትዒ ነጥቢ ወሲዶም እንትካትዕሉ ንዕዘብ። ውድብ ‘ሪፖብሊካን’ ግብሪ ቀኒሱ ዓቕሚ ሃፋትም ብምጉልባት (ውግንናኡ ንሃፍታም ስለ ዝኾነ) እቶም ሃፋትም ሃፍቲ ኣዕብዮም ተወሳኺ ኢንቨስትመንት ብምፍጣር ‘ህዝቢ ኣብቲ ዝተፈጠረ ተወሳኺ ትካል ስለ ዝቑፀር እቲ ሃፍቲ እናተሸራረፈ ክበፅሖም እዩ’ ኢሎም እንትምጉቱ፤ ውድብ ‘ኮንሰርቫቲቭ’ ድማ ‘ግብሪ ብዝግባእ ብምእካብን መሰረተ ልምዓት ብምግፋሕን ህዝቢ ከገልግል እየ’ ብምባል ይከራኸር። ስለዚ ጉዳይ ግብሪ ካብ ክፍፍል ሃፍትነቱ ሓሊፉ ጉዳይ መውሃብን መኽልእን ስልጣን ይኸውን ኣሎ” ክብሉ ክቡር ም/ርእሰ ምምሕዳርን ሓላፊ ቢሮ ልምዓት ከተማን ንግድን ኢንዳስትርን ክልልና ኣምባሳደር ዶ/ር ኣዲስኣለም ባሌማ ኣብ ምድላው ክረምታዊ መደባት እቶት እዚ ዓመት ገሊፆም ነይሮም።
ኩነታት ግብሪ ናይቲ ኣብ ኣሜሪካ ዘሎ ግንዛበ ምስቲ ኣብ ዓድና ዘሎ ኣፈላላዩ ንተዓዘብ፡- ሓደ ሰብ ቅብሊት ዘይቆርፅ እንተኾይኑ ተጠቃሚ ንመንግስቲ ዝኸፍሎ ይኹን እቲ ነጋዳይ ዝኸፍሎ ስራሕ ግብሪ ደሚሩ ዝበልዕ ሽፍታ፤ መዕነዊ ዓዲ ስለዝኾነ ብወድዓውነቱ ደጋፊ የብሉን። ይኹን ድኣምበር ግልጋሎት መብራህቲ፣ ቴሌ፣ ጥዕና፣ ትምህርቲ ወዘተ ውሒዱኒ ወይ ድማ ጠቕሊሉ የለን እናበለ ምስ ሰናይ ምምሕዳር እናተኣሳሰረ ዘማርር እምበር ንዝሰርቕ ሰብ ዝግስፅ፣ ዝእርም፣ ዘቃልዕ፣ ዝቃለስ ሰብ ዳርጋ የለን ምባል ይከኣል። እዚ ድማ ነቲ “ኣብ ከተማታት ልዕልነት ኣካብነት ክራይ ኣሎ” ዝብል ገምጋም ውድብና ህወሓት/ኢህወዴግ ዘረጋግፅ ጭቡጥ መርትዖ እዩ።
ጉዳይ ሓደ ክልተ ኣብነታት እናልዓልና መግለፂኡ ክነቐምጥ። ብነፃ ቐረፅ ክንጅምር። ገለ ስሱዓት ነጋዶ ክልልና ብስም ኢንቨስትመንት ብዘውፅእዎ ፍቓድ ነፃ ቀረፅ 3 ነጥቢ 2 ቢልዮን ብር መንግስቲ ክረኽቦ ዝነበረ እቶት ኣስኢኖምዎ እዮም። እዚ መጠን ገንዘብ ሃፍቲ ዝፈጥሩ ፋብሪካታት፣ ደረጅኦም ዝሓለዉ ዓበይቲ ሆቴላት ብምስራሕ ንብዙሓት ወገናት ዕድል ስራሕ እንተዝፈጥር ነይሩ ኣይመሓመቐን። ግን ቴንዲኖታት ኣብ ዕዳጋ እናተሸጡ ሕጋውያን ነጋዶ ካብ ፀወታ ወፃኢ ብምግባር ካብቲ ዘርፊ ክእከብ ዝነበሮ እቶት ዳግም ዘልመሰ ተግባር ኮይኑ ተረኺቡ። ብምኽንያት እዚ ብርክት ዝበሉ ነጋዶ ህንፃ መሳርሒ ካብ ፀወታ ወፃእ እናኾኑ ንግዲ ፍቓዶም ክስርዙን ዘርፊ ስራሕ ክቕይሩን ከም ዝገበሮም ዋና ዳሬክተር በዓል መዚ ልምዓት እቶት ክልልና ወ/ሮ ምሕረት በየነ ኣብ 26 ግንቦት ኣብ ዝተኻየደ መድረኽ ክረምታዊ መደባት እቶት ገሊፀን።
እቲ ናብ ጁባ ውልቀ ሰባት ዝኣቱ ዘሎ 3 ነጥቢ 2 ቢልዮን ብር ሃፍቲ ህዝቢ፤ ልዕሊ እቲ መንግስቲ ዝእክቦ ዘሎ መጠን ገንዘብ እዩ። ኣብ 2007 ዓ/ም እቲ ካብ ክራይን መሸጣን ገዛ፣ ስራሕ ግብሪ ሰራሕተኛታት መንግስትን ውልቀን፣ ፍረ ግብሪ ነጋዶ፣ ተወሳኺ “እሴት ታክስን” ካልኦት ኣታዊታትን ተደሚሩ 2 ነጥቢ 2 ቢልዮን ብር እዩ ተኣኪቡ ነይሩ። እዚ መጠን ገንዘብ ህዝብን መንግስትን ልዑል ምርብራብ ተገይሩ ዝእከብ ብምዃኑ ብስም ነፃ ቀረፅ ብተነፃፃሪ ድኻም ዘይብሉ ብዙሕ ገንዘብ ህዝብን መንግስትን ይውረር ከም ዘሎ ዘመላኽት እዩ። ስለዝኾነ እቲ ብስም ነፃ ቀረፅ ኣትዩ ኣብ ልምዓት ዘይወዓለ ቴንዲኖ ናይ ግድን እቲ ቀረፅ ክኸፍልዎ ዝግበር ኮይኑ እቲ ብጉቦ ተሰሊቡ ዘይዓቐኑ መስርሒ ዝትምን መሃንድስን ፍቓድ ሂቡ ዘይቆፃፀር ሓላፍን ድማ በቢብርኮም ክሕተቱ ከም ዝኾኑ ዶ/ር ኣዲስኣለም ባሌማ ይገልፁ።
ካሊእ ተወሳኺ መሓንቅ ድማ ምስ ምንጋስ ስርዓት ምሕደራ ግብሪ ዝተኣሳሰር እዩ። መብዛሕትአን ከተማታት ዘይሕጋውያን ነጋዶ ናብ ስርዓት እንተእትዋ ክፍለ ከተማ ሓወልቲ (መቐለ) ግን ልዕሊ 3000 ነጋዶ ፍቓድ ንግዲ ዘይብሎም እዮም። እቶም ነጋዶ ካብ ኤርትራ ዝተፈናቐሉን ኣካል ጉድኣትን ኮይኖም እግሪ ንክተኽሉ ምስ ኣተዉ ናብ ስርዓት ዘእትዎም ኣካል ኣይተረኸበን። ካብ ዱባይ እንተይተረፈ ኣጭርቕቲ እናምፅኡ ዝሸጡ ዓቕሚ ዘለዎም ነጋዶ እናሃለዉ ግብሪ ክኸፍሉ ዘይምግባር ድማ ሓደ መዳኸሚ ዓቕሚ እቶት መንግስቲ ከምዝኾነ እተን ዋና ዳይሬክተር መብርሂ ሂበናሉ።
እቲ ካሊእ ፀገም ስርዓት ንግዲ ሒሳብ መዝገብ ክሕዝ ዝግበኦ ዓቕሚ ዘለዎ ነጋዳይ ክሕዝ ናይ ዘይምግባር ፀገም እዩ። ከተማ ውቕሮ ካብ ዘለዋ ቅርበትን ምቹውነትን መብዛሕትኦም ኣኼባታት መንግስታውን ዘይመንግስታውን ኣብያተ ዕዮ እናተኣናገደት ዝሓሸ እቶት እትረክብ ዘላ ከተማ እያ። ኮይኑ ግን ነጋዶ እታ ከተማ ቅብሊት ዘይቆርፁ ብምዃኖም እቲ ተጠቃሚ ዝኸፍሎ ግልጋሎት ግብሪ ይኹን እቶም ነጋዶ ክኸፍልዎ ዝነበረ ፍረ ግብሪ ደሚሮም ናብ ጅቦኦም ዘእትዉ እዮም። ኣብዚ ሓደ መርኣዪ ምውሳድ ይከኣል። ከተማ ውቕሮ ምስ ከተማ ዓድግራት እንትነፃፀር ተመጣጣናይ ሃፍቲ ዘለዎ ነጋዳይ ዘለወን እየን። ናብ ስርዓት ምሕደራ ግብሪ ኣብ ምእታው ግን ሰፊሕ ኣፈላላይ ኣሎ።
ንኣብነት ኣብዚ ዓመት ብብርኪ ክልል 500 ሰራሕተኛታት መንግስቲ ዝተሳተፍሉ መድረኽ ኣብ ከተማ ውቕሮ እንትካየድ እቶም ሰልጠንቲ ናይ ዝተጠቐምሉ ምግቢ መስተ ቅብሊት ከምፅኡ ተነጊሮም 30 ሰባት ጥራሕ ኣምፂም። ብተመሳሳሊ ኣብ ከተማ ዓድግራት 350 ወገናት ዝተሳተፍሉ መድረኽ ድማ ናይ ዝተጠቐምሉ ቅብሊት ክማልኡ እንትሕተቱ ብዘይካ እቶም 24 ወገናት እቶም ዝተረፉ ኩሎም ኣምፂኦም። እዚ ኣፈላላይ ኣብ ከተማ ውቕሮ ዘለዉ ሒሳብ መዝገብ ክሕዙ ዝግበኦም ነጋዶ ኣብ ብርኪ “ሐ” ተሸጒጦም ዝነብሩ ምዃኖም እዩ። እዚ ድማ ድምር ምንቅስቓስ ሰራሕተኛታት ልምዓት እቶት እተን ከተማታት ዘርኢ እዩ።
ክፍተት ሰራሕተኛታት ልምዓት እቶት ከተማታት ክልልና ሕድሕድ ነጋዳይ በቢብርኩ ክንቀሳቐስ ብዘይምግባር ጥራሕ ዝሕፀር ኣይኮነን። ሒሳብ መዝገብ ዝሕዙ ነጋዶ ልዑል ምንቅስቓስ ንግዲ ዘለዎም ኮይኖም ሒሳብ መዝገቦም መርሚርካ ግብሪ ክኸፍሉ ኣብ ምግባር እውን ዝረአ ፀገም ኣሎ። ንኣብነት ኣብ ክፍለ ከተማ ቀዳማይ ወያነ ካብ ዘለዉ 10‚000 ነጋዶ እቶም ልዕሊ 1000 ሒሳብ መዝገቦም ኣይተመርመረን። ብተመሳሳሊ 10‚000 በዝሒ ነጋዶ ዘለዋ ከተማ ዓድግራት ግን ሒሳብ መዝገብ ተመርሚሩ ግብሪ ዘይከፈለ ነጋዳይ የለን። ስለዚ ኣብ ክፍለ ከተማ ቀዳማይ ወያነ ዘለዉ ነጋዶ ሒሳብ መዝገቦም ተመርሚሩ ግብሮም ኣብ ልምዓት ዓዲ ክውዕሉ ዘይከኣለ ምስ ውፍይነት ሰራሕተኛታት እታ ክፍለ ከተማ ዝተሓሓዝ እዩ። እቲ ምንታይ ኣብዘን ከተማታት ተመጣጣኒ ሰራሕተኛ እናሃለወ ኣብ ኣፈፃፅማ ኣፈላላይ ዝረአ ዘሎ ትርፊ ሰዓቱ እንተይተፀባፀበ ዝሰርሕን ዘይሰርሕን ሰራሕተኛ ካብ ምውናን ዝብገስ ከም ዝኾነ ወ/ሮ ምሕረት ይገልፃ።
ምስ ክራይን መሸጣን ገዛ ተተሓሒዙ ዘሎ ሽፈጥ እውን እንተኾነ ሰፊሕ ክፍተት ዘለዎ እዩ። መንግስቲ ኣብ ክራይ ይኹን መሸጣ ገዛ “ብዘይሸጥናዮን ዘየካረናዮን ዋጋ ይትመነልና ኣሎ” ዝብል ጥርዓን ሕብረተሰብ ኣብ ግምት ኣእትዩ “በቲ ዝኣምነሉ ኣኽፍልዎም” ዝብል ፍታሕ ምሃቡ ይፍለጥ። ነዛ ፍታሕ ተበሊፆም ዘይኮነ ዋጋ ዘቕርቡ ኣከብቲ ክራይ ይበራኸቱ ኣለዉ። ንኣብነት ኣብ ከተማ ሓውዜን ቅድም ኢሉ ብ200 ሽሕ ብር ዝተሸጠ ገዛ ሕዚ ዳግም እንትሽየጥ “80 ሽሕ ብር ሸይጥናዮ” ኢሎም ዘምፅኡ ኣለዉ። ኣብ ክፍለ ከተማ ሰሜን (መቐለ) እውን ቅድም ኢሉ ብ600 ሽሕ ብር ዝተሸጠ ገዛ ኣብዚ ዓመት 200 ሽሕ ሸይጥናዮ ኢሎም ኣምፂኦም ኣለዉ። ኣብ ክራይ ገዛ እውን ተመሳሳሊ ፀገም ከም ዘሎ ኣብ ከተማ ዓድግራት ዘጋጠመ ሸፈጥ ከም ኣብነት ምልዓል ይከኣል። ኣብታ ከተማ ኣብ 2007 ዓ/ም ንትካል ብ20 ሽሕ ዝተኻረየ ህንፃ ኣብዚ ዓመት “ሰለስተ ሽሕ ብር ኣካሪናዮ” ኢሎም ኣምፂኦም።
እዚኦም እቶም መረዳእታ ዝተረኸቦም እዮም። መነፃፀሪ መረዳእታ ዘይብሎም ዝጭብርበሩ ገዛውቲ ክሳብ ክንደይ ከም ዝኾኑ ግን ንምግማቱ ኣየፀግምን። ኮይኑ ግን ዋጋ ክራይን መሸጣን ገዛ ይኹን ናውቲ ካብ ግዜ ናብ ግዜ እናወሰኸ ኣብ ዝመፀሉ እዋን ካብቲ ቅድም ኢሉ ዝተገዝኣሉ (ዝተኻረየሉ) ንታሕቲ ሸይጥናዮ (ኣካሪናዮ) ኢልካ ምምፃእ ብዝኾነ ይኹን መዐቀኒ ከተኣማምን ኣይኽእልን። ስለ ዝኾነ እዚ ከምዚ ዝበለ ዓይኑ ዘፍጠጠ ኣካብነት ክራይ ካብ ህዝቢ ዝስወር ነገር ስለ ዘየለ ናብ ህዝቢ ኣቕሪብካ ብምቅላዕ መረዳእታ እንትርከብ ናብ ቤት ፍርዲ ወሲድካ ግቡእ ስጉምቲ ክውሰደሉ ምግባር እዩ።
ብፍላይ ድማ እቶም መንግስቲ ብኣማኢት ሚልዮናት በጀት ሰሊዑ መስርሕን መሸጥን ቦታታት እናዳለወ ሃፍቲ ከዋህልሉ ዝገብሮም ዘሎ ትካላት ደኣንት ናብ ስርዓት ንግዲ መሊኦም ክኣትዉ ዘይምግባር ዓብዪ ውድቀት እዩ። ድጋፍ ወሃብቲ ኢንዳስትርያል ኤክስተንሽን “ንደኣንት ግብሪ ክኸፍሉ እንተነጊርናዮም ካፒታሎም ክሓብኡና እዮም” ብዝብል ሓሳብ ነቲ ዓንዲ ሑቘ ጉዕዞ ዕብየትና ዝኾነ እቶት ንጎድኒ ምግዳፍ ትኽክል ኣይኮነን። ከምቲ ተኽሊ ብንእሽተዩ እንተዘይኣቕኒዕኻዮ ምስ ዓበየ ጎቢጡ ካብ ብዙሕ ዝህቦ ረብሓ ዝተርፍ እዞም ወገናት እውን ብገንኦም መስመር እናትሓዝና እንተዘይኣዕቢናዮም ፅባሕ መሸገርቲ ህዝብን መንግስትን ዘይኾንሉ ዕድል ከምዘይህሉ ሓለፍቲ ኣብያተ ፅሕፈት ልምዓት ከተማን ንግድን ኢንዳስትርን ወረዳታት ጣንቋ ኣበርገለን ከተማ ኮረምን ኣይተ ደሳለይ ገ/ስላሴን ኣይተ ዘካርያስ ገ/ሚካኤልን ይገልፁ።
ምንጋስ ስርዓት ምሕደራ ግብሪ ማእኸል ስሕበት ፖለቲካ፣ ቁጠባውን ማሕበራውን እዩ እንትንብል እምበኣር ካብዚ እዩ ዝብገስ። ግብሪ በቲ ዝግበኦ እንተዘይተኣኪቡ ሰላምና ካብ ምንጋዕ ሓሊፉ ልምዓትና ብምጉታት ነቲ ንዘበናት ኣብ እንግዳዕና ቸቸ እናበለ ዘረብረበና ድኽነት ዕድመ ክናዋሕ ዝገብር እዩ። ከም መብርሂ እምባሳደር ዶ/ር ኣዲስኣለም ባሌማ ኣብ ኣሜሪካ ኣብ 2008 ዓ/ም/ፈ ኣጋጢሙ ዝነበረ ቅልውላው፤ ቁጠባ ብሃፋትም ዝተፈጠረ እዩ ነይሩ። ድሕሪ ሓሙሽተ ዓመት ቁጠባዊ ዕብየት ዜጋታት እታ ሃገር እንትዕቀን እቶም ፀገም ዝፈጠሩ ሃፋትም 30 ምኢታዊ /ሲሶ/ ወሰኽ ሃፍቲ እንተመዝግቡ እቲ ተጎዳኣይ ህዝቢ ግን ካብታ ዝነበራ ኣይተነቓነቐን።
ስለዝኾነ ፁፉፍ ስርዓት ምሕደራ ግብሪ ንክነግስ ኩሉ ዜጋ ብፅሒቱ ይዋፃእ ንብል ዘለና መሰረተ ልምዓትና እናቀላጠፍና ዝተመጣጠነ ቁጠባዊ ዕብየት ዜጋታት ንክህሉ ብምሕሳብ እዩ። ብምዃኑ እቶም ዝተዘርዘሩ ፀገማት ብምንቅስቓስ ህዝቢ መስመሮም ክሕዙ እንተዘይክኢሎም ከምቲ ብዕሾክ ዝተሓፀረት ሸዊት ክትሪኣ እምበር ክትምገባ ዘይትኽእል እንብህጎ ዕብየት እውን ካብ ምምናይ ሓሊፍካ ዝመፅእ ነገር ስለዘየለ ትኹረትና ፀረ ክራይ ኣከብቲ ይኹን።


text:
እቲ ብዓብዱላየ ማር ዲየ ሓጋዚ ዋና ፀሓፊ ሕቡራት መንግስታት፣ኣብ ኣፍሪካ ዳይረክተ ዞባዊ ቢሮ ናይ ሕቡራት መንግስታት ፕሮግራም ልምዓት/UNDP/ ኣቦ መንበር ጉጅለ ልምዓት ሕቡራት መንግስታት ኣብ ኣፍሪካ ዝምራሕ ሽዱሽተ ዞባዊ ዳይረክተራት UNDP፣ UNICEF፣UNFPA፣ ILO፣ IOMን and WFPን ዝሓቖፈ እዩ።
ክሪስቲን ኡሙቶኒ ንሬድዮ ድምፂ ኣሜሪካ ከምዝገለፅኦ እቲ ልኡኽ ንናይታ ሃገር ኣጀንዳ ዘላቒ ልምዓት ንምሕጋዝ መስርሕ ሕቡራት መንግስታት ብዛዕባ ዝጠናኸረሉ ኣገባብ ምስ ሰበስልጣን ተዘራሪቡ’ሎ። "እቲ ቀንዲ መልእኽቲ፡ እታ ሃገር ናይ ሕቡራት መንግስታት ናይ ልማዓት ኣጀንዳኣ ንምዕዋት ኣብ እትገብሮ ፃዕሪ ምትሕብባራት ንምጥንኻርን ሕቡራት መንግስታት ኣብቲ ጉዕዞ ሓገዝ ንምግባር ድልዊ ምዃኑ ንመንግስቲ ኤርትራ ንምርግጋፅን እዩ።"
ንሰን ብምውሳኽ ርእሰ- ሙርከሳን መንገዲ ልምዓትን ንዝብል ራእይ መንግስቲ ኤርትራ ኣብ ምህናፅ ምስ ቁልፊ ትካላትን መሻርኽቲ ልምዓትን ብምዝርራብ ሕቡራት መንግስታት ንመንግስቲ ኤርትራ ንምሕጋዝ ዝገብሮ ፃዕሪ ንምጥንኻርን ንምዕማቕን ዝከኣለሉ እውን ምዝርራቡ ሓቢረን።
ዝሓለፈ ወርሒ ጥሪ ኣብ መንጎ ሕቡራት መንግስታትን መንግስቲ ኤርትራን ስምምዕ መስርሕ ምትሕብባር ስትራተጂያዊ ሽርክነት ኣብ ዝተፈረመሉ እዋን እቲ ርክብ ምምሕያሹ ዘርኢ እዩ ምስ በላ ናይ ሕዚ ብዝለዓለ ደረጃ ዝምራሕ ልኡኽ ሕቡራት መንግስታት ናብ ኤርትራ ምምፅኡ እውን ነዚ ዘጠናኽር እዩ ኢለን።
ኤርትራ ንናይ ሱማሊያ ናዕበኛታት ትሕግዝ እያ ብዝብል ኽሲ ሕቡራት መንግስታት ኣብ ልዕሊኣ ማዕቐባት ምንባሩ ይዝከር።ኤርትራ ነቲ ናይ ሕዚ መንግስቲ ሱማሊያ ኣፍልጦ ሂባቶ እያ።መንግስቲ ኤርትራ ንፅምዶ ድልየት ከምዘለዎ ምዕዛበን እውን ይገልፃ።
መንግስቲ ኤርትራን እቲ ጉጅለ ልኡኽን ኣብ ፖለቲካውን ሰብኣውን ጉዳያት ዘሎ ርክብ ንምምሕያሽ ዕድል ዝፈጠረ እንተኾይኑ ተሓቲተን "ከም ናይ ሕቡራት መንግስታት ልምዓት ጉጅለ እቲ ልኡኽ ብቐንድነት ኣብ ልምዓታዊ ምትሕብባር ዘተኮረ እዩ።መንግስቲ ኤርትራ ዝኾነ ይኹን ኣጋጣሚ ክረክብ ከሎ ናይታ ሃገር ኩነታት ንልኡኻት ሓበሬታ ንምሃብ እውን ይጥቀመሉ እዩ።እንተኾነ እዚ ጉጅለ ልኡኽ እዚ ብፍላይ ግን ብዛዕባ ናይ ልምዓት ምትሕብባር ክዘራረብ እዩ መፂኡ" ኢለን።
እቲ ናይ ሕቡራት መንግስታት ልኡኽ ብዛዕባ ምዕዋት ሸቶታት ልምዓት ሚሊኒየም ማለት እውን ኣብ ጉዳይ ድኽነት፣ትምህርቲትን ከባቢያዊ ሓለዋን ምስ መንግስቲ ኤርትራ ምዝርራቡ ገሊፀን ኣለዋ እተን ኣተሓባባሪት ሕቡራት ሃገራት ኣብ ኤርትራ።


text:
"ጉድእቲ ኣካል ምዃነይ ኣብ ፅቡቕ ደረጃ ንክበፅሕ ኣኽኢሉኒ" ተዓዋቲት ሽልማት ኖቤል
"ዓይነ-ስውር ስለዝኾንኩን ኣብ ዝተወለድኩሉ ከባቢ ንዓይ ዝኸውን ነገር ብዘይምህላዉን፡ ወላዲተይ ዓብይ መስዋእቲ ከፊላ ናብ ከተማ ንክመፅእ ገይራ" ብምባል እቲ ዘይርሳዕ ኣጋጣሚ ህይወታ ናብ ድሕሪት ምልስ ኢላ ትዝክር።
ጓል 35 ዓመት የትነበርሽ ንጉሴ፡ ኣካላዊ መጉዳእታ፡ ገና ዕሸል ከላ ካብ ዝተወለደትሉ ከባቢ 800 ኪሎሜትር ርሒቓ ንክትጓዓዝ ገይርዋ።
ኣብ እዋን ቁልዕነታ ዘጋጠማ ሕማም ዓይኒ፡ ሽዑ ብዝተገበረላ ሕክምና ክድሕን ስለዘይከኣለ፡ ሻሸመኔ ኣብ ዝርከብ ቤት ትምህርቲ ዕውራን ክትጅምር ተገይሩ።
እዚ ኣብ ዓይና ዘጋጠመ ጉድኣት፡ ዕድል ትምህርቲ ንክትረክብን፡ ኣብ ዝተወለደትሉ ከባቢ ካብ ዝነበረ ትሕቲ ዕድመ መርዓ ንክተምልጥን ኣኽኢልዋ።
ስለዝኾነ ድማ፡ "ጉድኣት ኣካል፡ ህይወተይ ብኻልእ ኣንፈት ንክርእን፡ ካልእ ናይ ህይወት ምዕራፍ ንክህልወኒን ገይሩ" ትብል የትነበርሽ ንጉሴ።
ሕብረተሰብን ሕግን
ኢትዮጵያ ካብ ዘለዋ ብዝሒ ህዝቢ እቶም 17.5% ወይ ድማ 15 ሚልየን ሰባት፡ ጉድኣት ኣካል ከምዝኾኑ ሓበሬታ ትካል ሰራሕተኛታት ዓለም የመላኽት።
እዚ ኣሃዝ ብደረጃ ዓለም ምስ ዘሎ ኩነታት እንትነፃፀር ብ2.5% ይዛይድ።
ኣብ ሕብረተሰብ ዘሎ ሕፅረት ግንዛበ፣ መሰል ጉድኣት ኣካል ዘይምኽባር፣ መብዛሕትኦም መሰረተ ልምዓታት ንጉድኣት ኣካል ኣብ ግምት ዘየእተዉ ምዃኖምን ካልኦትን፡ ኣብ ኢትዮጵያ ዘሎ ህይወት ጉድኣት ኣካል ክኽብዱ ዝገብሩ ማሕለኻታት እዮም።
ክስተኻኸሉ ዝግበኦም ክብሪ ጉድኣት ኣካል ዝትንክፉ ቃላት፡ ኣብ ዝተፈላለዩ ሃገራዊ ሰነዳት ከምዘለዉ ትገልፅ የትነበርሽ ንጉሴ፡ ካብ ሕጊ ፍትሃብሄር፡ ንዓንቀፃት 339 ን 340 ከም ኣብነት ተልዕል።
ኣብ ሕብረተሰብ እውን እንተኾነ፡ ዋላ እኳ ካብ ጊዜ ናብ ጊዜ ምምሕያሻት እንተሃለዉ፡ ዝረኣዩ ፀገማት ኣመለኻኽታን ግንዛበን በብቐሊሉ ዝህለፉ ከምዘይኾኑ ትዛረብ።
"ጉድኣት ኣካል እናፈተነኒ'ዩ ዝነብር"
ኣብ ኢትዮጵያ ጓል ኣንስተይቲ ምዃን ባዕሉ፡ ብዙሕ ፈተናታት ክገጥመካ'ዩ ዝገብር።
መዓርነት ደቂ ኣንስትዮን ደቂ ተባዕትዮን ብኣገባቡ ኣብ ዘይተረጋገፀላ ሃገር፡ ጓል ኣንስተይቲ ጉድእቲ ኣካል ምዃን ድማ፡ ንዘጋጥም ፈተና ከቢድ ከምዝገብሮ የትነበርሽ ትገልፅ።
"እዚ ዓይነት ኣመለኻኽታ፡ ዋላ'ኳ እናተመሓየሸ ምምፅኡ ዝከሓድ ኣይኹን፡ ሕዚ እውን ግን ደቀ-ኣንስትዮ ከም ተፀበይቲ እየን ዝረኣያ። ጉድኣት ኣካል እውን ከም ፅግዕተኛ ይረኣዩ። እዚኦም ክልቲኦም ተደሚሮም መገዲ ዓወትካ ክርሕቕ ይገብሩ" በሃሊት'ያ።
"ጓል ኣንስተይቲ ምዃንን መጉዳእቲ ኣካልን ነናይ ባዕሎም ፈተና ሒዞም ይመፁ" እትብል የትነበርሽ፡ መዓርነት ደቀ-ኣንስትዮ ኣብ ዝኣምን ማሕበረሰብ እንተሃለኻ'ውን፡ ጉድኣት ኣካል ዓርሱ ዝኸኣለ ፈተና እዩ ዝኾነካ" ክብል ትዛረብ።
ንወላዲታን እነሓጎኣን ዓብይ ክብሪ ኣለዋ። ሎሚ ንዝበፅሓትሉ ዓወታ ዝለዓለ ግደ ከምዘለወን ትዛረብ። ጓልኣንስተይቲ ብምዃና ብዙሕ ፈተና ከምዘይገጠማ፡ ጉድእቲ ኣካል ምዃና ግን ክሳብ ሕዚ ከምዝፍትና ትገልፅ።
"ቀነኒሳን ሃይለን እንትዕወቱ ከንፈር ኣይንመጥን። ጉድእ ኣካል ኮይንካ እንትትዕወት ግና ከንፈር ይምጠጠልካ። ይኹን እምበር እዚ ሰብ፡ ስግር ኣካላዊ መጉዳእቱ ብዙሓት ዝኽእሎም ነገራት ስለዘለው፡ እንትንርእዮ ከንፈር እንተዘይንመጥጥ ፅቡቕ እዩ" ትብል ናይዚ ዓመት ተዓዋቲት ሽልማት ኖቤል፡ ሎሬት የትነበርሽ ንጉሴ።
ሕፅረት ግንዛበ፡ ከም ዝኣረገ ምኽንያት
"ብሓባር ተፃዊቶም ዝዓበዩ ህፃናት፡ ፅባሕ ሓቢሮም ክሰርሑ፣ ሓዳር ክገብሩን ሓቢሮም ሃገር ክልውጡን ይኽእሉ እዮም" እትብል የትነበርሽ፡ ኣብያተ ትምህርቲ ኣይንቕበልን ንዝበልዎም ጉድኣት ኣካል ተምሃሮ፡ ኣብ ናይ ባዕላ ቤት ትምህርቲ ተቐቢላ ክመሃሩ ትገብር።
ቤት ትምህርቲ፡ ሓድሽ ነገር ንምፍጣር እምበር፡ ንዘሎ ነገር ንምፍጣር ክጣየሽ ከምዘይብሉ ድማ ትገልፅ።
ጉድኣት ኣካል ተምሃሮ፡ ምስ ካልኦት ተምሃሮ ተሓዎሶም ክመሃሩ ብምግባር፡ ብዛዕባ ጉድኣት ኣካል ዝሐሸ ግንዛበ ዘለዎ ወለዶ ምፍጣር ከምዝከኣል ትዛረብ።
ንሓደ ግዜ ኮነ ብተደጋጋሚ ንዝፍጠሩ ማሕበራዊ ፀገማት፡ ሕፅረት ግንዛበ'ዩ ከም ምኽንያት ዝለዓል። ኣብ ጉድኣት ኣካል ንዝበፅሕ ምግላል፡ ፀገማት ኣመለኻኽታን ሕፅረት ግንዛበን፡ ከም ዓብዪ ምኽንያት ይቐርቡ።
" ብዛዕባ መሰል ጉድኣት ኣካል ስለዝተዛረብና እቲ ፀገም ኣይፍታሕን" እትብል ተጣባቒት መሰላት ጉድኣት ኣካልን ደቂ ኣንስትዮን የትነበርሽ ንጉሴ፡ መሰል መዓርነት ሰባት ንከይጠሓሱ፡ ገደባት ምንፃር ከምዘድሊ ትዛረብ።
"ካብዚ ብተወሳኺ፡ ትምህርቲ፣ ሕግን ሚድያን፡ መሰል ጉድኣት ኣካል ከክኽበር ኣብ ምግባርን ምርግጋፅ ማዕርነትን ልዑል እጃም ኣለዎም" ትብል።


text:
ንሩስያን ክረምያን ዘራኽብ ናይ ሓዲድን ጽርግያን ድልድል ሎሚ ረቡዕ ተኸፊቱ።
ሩስያ ኣብ 2014 ዓ.ም ንክረምያ ካብ ዩክሬን ብምውሳድ ምስ ግዝኣታ ዝጠቕለለት ክትከውን ከላ እዚ ስጉምቲ ሩስያ ምስ ብዙሓት ሃገራት ምዕራብ ዘለዋ ዲፕሎማሲያዊ ዝምድና ዘቆልቆለን እገዳ ዘስዓበን ምኳኑ ይፍለጥ።
እዚ ብ3.60 ሚልዮን ዶላር ወጻኢ ዝተሃንጸ ድልድል ኣብ ኣውሮጳ ንክልተ ዕላማ ዘገልግል ዝነውሓ ድልድል ምኳኑ’ውን ተገሊጹ ኣሎ።
እቲ ድልድል ብወግዒ ኣብ መወዳእታ ዓመተ 2018 ስርሑ ዝጅመር እንተኾነ ምኽፋት’ቲ ድልድል ግን ብጠለብ ፕረዚደንት ፑቲን ንቅድሚት ተሳሒቡ ሎሚ ረቡዕ ተኻይዱ’ሎ።
ፕረዚደንት ፑቲን ድማ ነዚ ሓድሽ ድልድል ናይ ጽዕነት መኪና ብምዝዋር መሪቖም ከፊቶሞ ኣለው።
ብዙሓት ነበርቲ ክረምያ ኣብቲ መኽፈቲ ስነ ስርዓት ዝተረኽቡ ክኾኑ ከለው እቲ ናይ ሓዲድ ክፋል’ቲ ድልድል ኣብ 2019 ዓ.ም ከምዝዛዘም ተፈሊጡ’ሎ።


text:
ብ12 ጥሪ 2018 “መግለጺ ሰልፊ ዲሞክራሲ ህዝቢ ኤርትራ (ሰዲህኤ)” ዝብል ጽሑፍ ኣብ መስከረም.ነት ከምዝወጸ ርኢና።
ሰዲህኤ፡ ዕላማታቱ፡ መደብ ዕዮታቱን ቅዋማቱን ኣብ ጕባኤታት ዘጽድቕ፣ መሪሕነቱ ብጕባኤታት ዝመርጽን ዘውርድን ሰልፊ ኢዩ። ኣብ’ቲ ኣብ ሓምለ 2015 ዘካየዶ 2ይ ውድባዊ ጕባኤኡ ድማ፡ ፖለቲካውን ውድባውን መደብ ዕዮኡ ኣጽዲቑ፡ 33 ቀወምትን 4 ተጠባባቕትን ዘለዉዎ መሪሕነት ድማ ብዲሞክራስያዊ ኣገባብ መሪጹ። ካብ’ዞም 37 ኣባላት ማእከላይ መሪሕነት፡ ካብ ኣባልነቶም ዝሰሓቡን ምስ’ዚ መግለጺ ዘውጽአ ተፈንጫሊ ሸነኽ ዝርከቡን 5 ጥራሕ ኢዮም።
ሰልፊ ዲሞክራሲ ህዝቢ ኤርትራ፡ ምስ ምሉእ ሕጋዊ ቍጽሪ መሪሕነቱ (ልዕሊ ክልተ-ሲሶ)፣ ናይ ቍጠባ (ባንክን ሕሳባቱ)፡ ዜናን (ወብሳይት፡ ረድዮታት፡ መጽሔታት) ውደባን (ብዞባታትን ጨናፍን ተወዲቦም ዘለዉ ኣባላቱ) ናይ ዲፕሎማስያዊ ትካላቱን ዝቕጽል ዘሎ ህያው ሰልፊ ኢዩ።
እዞም፡ ነንሓድሕዶም ተመራሪጾም፡ ብስም “ሰዲህኤ” ዝንቀሳቐሱ ዘለዉ፡ ንህዝቢ ንምድንጋር እንተዘይኰይኑ፡ ንሰዲህኤ ክውክሉ ዘኽእሎም ሕጋዊ መቆሚታት ስለዘይብሎም ሰልፍና ኣይፈልጦምን ብዝገብርዎ ተዋስኦታት ድማ ኣይሕተትን ኢዩ።
ኣብ መስከረም.ነት ዝርኣናዮም፡ ኣብ ጕባኤ ዘይተመርጹ ኣባላት መሪሕነት ኢና ዝብሉ ዝርከብዎም፡ ምስ ቍንጣሮን መብዛሕትኦም ከኣ ኣብ ኣመሪካ ዝርከቡን ሰዓብቶም፡ ኣብ ውሽጢ ሰልፊ ንንውሕ ዝበለ ግዜ ክዘርጉ ፈቲኖም ስለዘይተዓወቱ፡ ክፍንጨሉ ዝመረጹ ኣባላት ሰዲህኤ ነበር ምዃኖም ንህዝብና ከነፍልጥ ንፈቱ። እቶም 21 ኣባላት ማእከላይ ባይቶ ዝብልዎም ድማ፡ መን ምዃኖም ስለዘይተፈልጡ ሕጂ ብዛዕብኦም ንምዝራብ ኣይከኣልን ኢዩ።
ሰልፊ ዲሞክራሲ ህዝቢ ኤርትራ (ሰዲህኤ)፡ ንዝዀነ ይኹን ኣካል ብወለንታኡ ካብ ሰልፊ ወጺኡ ካልእ ሰልፊ ከቕውም ይኹን ዝደለዮ ስም ክመርጽ ክኽልክል ኣይክእልን ኢዩ፡ ብስሙ ንዝግበር ዘይሕጋዊ ምንቅስቓስን ምድንጋርን ግን ኣትሪሩ ከምዝቃወሞ በዚ ኣጋጣሚ’ዚ ክንሕብር ንፈቱ።
ህዝቢ ኤርትራ ድማ፡ ንኸም’ዚ ዝኣመሰለ፡ ካብ ሕግን ሞራልን ወጻኢ ዝዀነ ስነ-ምግባር ክዅንንን ንዲሞክራስያዊ ውሳኔን ኣሰራርሓን ክጣበቕን ንጽውዕ።
ብምፍንጫል ዝረጋገጽ ዓወት የለን
መንግስተኣብ ኣስመሮም
ኣቦ መንበር ሰዲህኤ
15 ጥሪ 2018


text:
ኣብ ኢትዮጵያ ብዝተልዓለ ህውከት ኣብተን ዝሓለፋ ሒደት ማዕልታት ልዕሊ 30 ሽሕ ኢትዮጵያዊያን ናብ ኬንያ ምእታዎም ቀይሕ መስቀል ኬንያ ኣፍሊጡ።ወሃቢ ቃል መንግስቲ ኢትዮጵያ ኣቶ በረኸት ስምዖን ፖሊስ ነቲ ኩነታት ኣህዲኡዎ ኣሎ ክብሉ ንኣገልግሎት ዜና ፈረንሳይ /AFP/ ኣብዝሃብዎ ቃል ሓቢሮም።
እቲ ውግእ ኣብ መንጎ ነበርቲ ደቡብ ኢትዮጵያ ዝኾኑ ብሄረሰባት ጋሪን ቦረናን ብዝተፈጠረ ምስሕሓብ መሬት ከምዝተልዓለ ቀይሕ መስቀል ኬንያ ይግልፅ።
እቲ ቅድሚ ኣርባዕተ ማዕልታት ዝተልዓለ ግጭት ንዓሰረተታት ሰባት ቐቲሉ ንዓሰረተታት ኣሽሓት ድማ ኣብ ዶብ ግዝኣት ኬንያ ኣብ እትርከብ ከተማ ሞያለ ብግዝያዊነት ከዕቑቡ ኣገዲዱዎም ኣሎ።
ነሊ ሙሉካ ኣብ ሞያለ ሓላፊት ኮምኒሌሽን ቀይሕ መስቀል ኬንያ ንቪኦኤ ኣብዝሃብኦ መግለፂ እቲ ናይ ተፈናቐልቲ ፍሰት ነኪዩ’ሎ ኢለን።
ኣብዚ ሕዚ እዋን ብዙሓት ተመዛበልቲ ከምዝይተቐበላን ናይ ኬንያ ቀይሕ መስቀል ዝተኻየደ ምዝገባ መሰረት ድሕሪ እቲ ግጭት 33 ሽሕ ሰባት ካብ ኢትዮጵያ ናብ ኬንያ ኣትዮም ኣለው ኢለን።
መንግስቲ ኢትዮጵያ ብወገኑ እቲ ግጭት ብናይ መሬት ምስሕሓብ ከይኮነስ ብጉዳያት ምምሕዳር ከምዝተፈጠረ ይገልፅ።ወሃቢ ቃል መንግስቲ ኣቶ በረኸት ስምኦን ንAFP ኣብዝሃብዎ መግለፂ ፖሊስ ፈደራል ጣልቃ ስልዝኣተወ እቲ ኩነት ኣብ ትሕቲ ቁፅፅር ውዒሉ’ሎ ኢሎም።
እዚ ከምዚ ኢሉ እናሃለወ ቀይሕ መስቀል ንቶም ተመዛበልቲ ኮበርታ፡ናይ ጣንጡ መከላኸሊ ዛንዜራን ምግብን ምክፍፋሉ ሓቢረን።
በቲ ግጭት ዝበዝሕ ንብረቶም ስልዝሰኣኑ ገሊኦም ድማ ኣዝማዶም ስለዝሞቱዎም ሃፂፆም ናብ መንበሪ ዓድታቶም ክምለሱ ቅሩባት ኣይኮኑን ኢለን ሙሉካ።
እቲ ግጭት ዝተልዓለሉ ክልል ኦሮሚያ ብምርባሕ ከብቲ ዝናበሩ ማሕበረሰባት ንናይ እንስሳት መግሃጫ ዝጥቀምሉ ከባቢ እዩ።


text:
ዕላማ ኣኼባ፡ ኩልና ልዕሊ 18 ዓመት ዝዕድመና ኣብ ፐንሲልቫንያ ደለዌር ስተይት ከምኡ’ውን ደቡባዊ ኒው-ጀርሲ እንነብር ኤርትራያን ተቓለስቲ ንፍትሒ፣ ዝውክሉና መራሕቲ ንኽንመርጽ
ዕለት፡ ሰምበት ሚያዝያ 02፣ 2017
ሰዓት፡ 2:00 ድ.ቀ.
ቦታ፡ University of the Sciences
Rosenberger Hall, Room 102
600 S 43rd St. Philadelphia, PA 19104
ኩሉ ደላይ ፍትሒ ኤሪትራዊ ብዘይ
ኣብ መዋእል ስርዓት ህግደፍ፡ ሰባት ምእሳር፡ ምቅታል፡ ጉዳያት ተወንዚፎም ግዜ ክበልዑ፡ ካብ ስራሕ ምብራር፡ ምድስካል፡ ካብ ሓላፍነት ምውራድ፡ ሽመት ምዕዳን ምብዋዝን ኣዝዩ ዝቀለለን ልሙድን’ዩ። ሓደን ቀንድን ናይዚ ምኽንያት ድማ፡ ኣብ ኤርትራ ብዘይካ ውልቀ መላኺ ኢሳያስ፡ ካልእ ሰብ ስልጣን ስለዘይብሉን ነጥቢ ስርዓት ዝብሎ ሕጊ ስለዝጠፍአን’ዩ። ኣብ
ኣብ ከተማ ለንደን ኣብ ውሽጢ ቀጽሪ ፓርላማ ዓዲ እንግሊዝ፣ ሓደ ፖሊስ ብኻራ ክጉዳእ ከሎ፣ ኣሸባሪ ብ ፖሊስ ተቐቲሉ፣ ኣብ ጥቕኡ ኣብ ዝርከብ ድንድል ብመኪና ኣብ ዘጋጠመ ሽበራዊ ናይ መኪና ግጭት ‘ውን ሰላማውያን ሰባት ከምዝቖሰሉን ከምዝሞቱን ኣብቲ ባይታ ዝርከቡ ናይ ዓበይቲ ማዕከናት ዜና ጋዜጠኛታትን ናይ ዓይኒ
ተቓውሞታት፡ ግብረ መልሲ ነቲ ንስደተኛታት ኣብ ሐደጋ ዘውድቅ ናይ ኤሮጳዊ ሕብረት ፖሊሲ
ብኤሪትራ ፎካስ
3 ጥቅምቲ 2013 እቲ ኣብ ዓለምና ዝነበረ ኣስካሕካሒ ተሪእዮ ምጥሓል ናይቶም ሕጻናት ዝርከብዎም 369 ኤሪትራውያን ኣብ ባሕሪ መዲተራንያን እዩ። እዚ ክውገድ ዝነበሮ ጥፍኣት ንጹሃት ሰባት ንኣህጉራዊ ማሕበረ ሰብ ኣሰንቢዱዎን የሕዚንዎን እዩ።
ካብ ኤርትራ ብወገን ሱዳንን ኢትዮጵያን ናብ ስደት ከምልጡ ኣብ ዶባት ድሕሪ ምትሓዞም፣ በቲ ብልማድ “ስግረ-ዶብ” ተባሂሉ ዝጥቀስ ምኽንያት ኣብ ከባቢ ናቕፋ ተሓይሮም ዘለዉ ካብ 12 ክሳብ 14 ዓመት ዘለዎም ኣማኢት ትሕቲ ዕድመ ቆልዑ፣ ናይ ዓበቕ ምልክታት ብዘለዎ ተላባዒ ሕማም ተጠቒዖም ትምህርቲ ደው ከብሉ ከምዝተገደዱ ምንጭታት
ሃይለ ገብረትንሳኤ ኢንድያናፖሊስ ኢንድያና!
መልቀስ
ንመምህር ተኸስተ ሃብተ
ብዓል ዓዲ ያቕነ፡ መራጉዝ፡ ሰራየ!!!!!
ወየ!!!ወየ!!!!!ወየ!!!!
ወየ!!!!ኣነ!!!!!ወየ!!!!ኣነ!!!!ወየ!!!ኣነ!!!
ለባም ናይ ለባማት መምህር መይቱ
መምህር ተኸስተ ወረጃ! ሎሚ ሞይቱ
ክስዕመካ ኸሎ ብኽልተ ምዕጉርቱ
ኣንታ እዚ ሃገርና ብዙሕ ተዘሚቱ
ንስኻ ዘይብሉስ!!! ዓለም!!ከንቱ መንቱ።
መምህር ሽምዓ!!መብራህቲ፡ ሃገርና
ሊቅ! ነርካ፡ ከም መጽሓፍ ብራና
ወዲ እዞም ሓገግቲ፡ ለባማት፡ ዓደቦና
መምህር ኣለኻ እናተባሃልካስ፡ ቀዲምካና
ንስኻ ብቖጸራኻ፡ ንሕናን! ብገርህና።
ወየ!!!!!!!ወየ!!!!!!!ወየ!!!!!!
መምህር ተኸስተ ወዲ
ስርዓት ህግደፍ ንፓትርያርክ ኣቡነ እንጦንዮስ ኣደናጊሩ ይቕሬታ ሓቲቶም ኢሉ ናብ መንበሮም ክመልሶም ዝሰርሖ ሽርሒ ድሕሪ ምፍሻሉ፥ ኣቕሎም ብዘጽብብ ከቢድ ማእሰርትን ተነጽሎን ገይሩ የሳቕዮም ኣሎ።
ድሕሪ ፍሽለት እቲ ኣብ ነሓሰ 2016 ዝገበሮ ተንኮለኛ ሽርሒ፥ ኣብ መጀመርታ ወርሒ ለካቲት 2017 ዳግማይ ስዉር ተንኮል ተፈቲኑ እዩ። እቲ ስርዓ ነቶም
ሽሞንተ መጋቢት ዓለምለኻዊ መዓልቲ ደቕኣንስትዎ ናይዚ ዓመት 2017 ንምብዓል ዕንቛእ ኣብቓዓና እናደበልኩ መልእኽቲ ጽሑፈይ ብፍሉይ ንኤርትራዊያን ዲቒ ኣንስትዮ ዘተኮረ እዩ።
ናይ ሎሚዘበን አህጉራዊ መዓልቲ ደቅንስትዮ’ውን ከምተን ዝቐደማ ዓመታት ድሕረ ናጽነት ሃገረና ጡዑም ወረ፡ ቕሳነት፡ ሰላምን ፍትሒ አብ ዝተሓረምናሉ መዋእል ሰጢምና ንሰግሮ ስለዘለና ሓዘን ይሰዓኒ። ስጋብ መዓስ
መእተዊ
እዚ ጽሑፍ ትርጉም ናይቲ ብይን ቤት ፍርዲ ናይ ሓርበኛ ስብሓት ኣበራ ምራጭ ፥ ኣባል እቲ ምስጢራዊ ውድብ ፡ ምንቅስቓስ ሓርነት ኤርትራ ወይ ማሕበር ሸውዓተ ዝምልከት እዩ ። ኮይኑ ፤ ክሱስ ቁ፡2 ስብሓት ኣበራ ብጥቅምቲ 1961 ፡ ኣብ ፈተነ ቅትለት መልኣከሰላም ዲሜጥሮስ ማለት ምክትል መራሒ መንግስቲ
ዝኸበርንን ዝኸበርኩምን ደቂ ሃገርና፥ ደጋጊምና ከምዝገልጽናዮ፥ ብደረጃ ሃገር ዓባይ ብሪጣንያ እተማእክለና ዓባይ ኮሚቴ ክነቕውም መዲብና፥ ክንሠርሓሉ ድማ ጸኒሕና። ኣብ መብዛሕትኤን ዓበይቲ ከተማታት ዓባይ ብሪጣንያ ሕዝባዊ ኣኼባታት ኣካይድና፥ እማመ ሓድነት ከኣ ናብ ሕዝቢ ኣቕሪብናዮ። ኣብቲ ሕዝባዊ ኣኼባታት ዝተሳተፉ ኤርትራውያን፥ ኣብ ከከባቢኦም ኮሚቴታት መሪጾም ከምዘቖሙ፡ ኣብ እዋኑ
መጋቢት ሸሞንተ - ተዘከራ ሎሚ
ኣደታትን ኣሓትን - ተዘከራ ብኽብሪ
ገሃድ ዝገበርክን - ናይ ትማሊ ሕልሚ
ናይ ጸላኢ ክፍኣት - ዝሰገርክን ሰልሚ
ንሃገር ንህዝቢ - ዝነበረክን ፍቕሪ
ከማይ ዘርዊ - ዘጽግብ ከም ምግቢ
ሎሚ ተረሲዑ - ዝሓለፈ ቅያ ግብሪ
ተንኮል ምስ ነገሰ - ከጥፍእ ንፍቕሪ።
ኣደታት ኣሓትን ሎሚ - ሎሚ ተዘከራ
ብዓብይ ንእሽቶ -
ስርዓት ህግደፍ፡ ጥፍኣትን ብርሰትን ኢዩ
ቁጠባዊ ብርሰት
ብርሰት ኣብ ዋንነት
ታደሰ ኪዳነ በርሚንግሃም 06/03/2017
ናይ ስነ-ቁጠባ ምሁራት “ቁጠባ ካብ ፖለቲካ ነጺልካ ዝረአ ኣይኮነን” ክብሉ ጽሒፎም ኢዮም። ትንታኔኦም ምስ ንቡር ፖለቲካዊ ምሕደራ ዝተኣሳሰር ክኸውን ኣለዎ። ኣብ ሓንቲ ብርሰት ሰብ ዝረኣየላ፡ መንግስታዊ ቅርጺ ዘይብላ፡ንጉሆ ንጉሆ ብሓደስቲ መምርሒታት ጥራይ እትመሓደር ሃገር ክህሉ
ውልቀ መላኺ ስርዓት ህግደፍ፡ ነቶም ብሕሰም መነባብሮ፡ ገደብ ግዜ ዘይብሉ መደብ ግዱድ ዕስክርና፡ ብፍትሒ ኣልቦን ጭቆናን ሃገሮም ገዲፎም ናብ ስደት ዝነፍጹን ኣብ ጉዕዞኦም ንሞትን ማእሰርትን ዝቃልዑ ዘለዉ ኤርትራውያን፡ “ብህይወቶም ዘይግደሱን ዓያሹን’ዮም“ ክብል ወንጂልዎምን ጸሪፉዎምን። ስርዓት ህግደፍ፡ ከም መቀጸልታ ናይቲ ሓንሳብ ብስቅታ፡ ካልእ እዋን ድማ ኣበራቱ
ኣብ ጉዳይ ኤርትራ ናይ ቀረባ ኣፍልጦ ዘለዎም ፕሮፌሰር ጋይም ክብረኣብ መምህር ኣብ South Bank University፣ ለንደን፣ ፕሮፌሰር ሪቻርድ ሪድ መምህር ኣብ SOAS ዩኒቨርሲቲ፣ ለንደን፣ ከምኡ ‘ውን ጋዜጠኛን ጸሓፍን ሚስተር ማርቲን ፕላውት፣ ብ 28 ለካቲት ኣብ ቅድሚ ሽማግለ ጉዳያት ወጻኢ ፓርላማ ዓባይ ብሪጣንያ ቀሪቦም፣ ብዛዕባ ፖለቲካውን
ምልካዊ ስርዓት ኢሳይያስ፣ ኣካያዲት ስራሕ ዞባ ደቡብ ማለት ከም ምኽትል ኣመሓዳሪ ዞባ ኮይና ተመዲባ ትሰርሕ ንዝነበረት ፋና ተስፋማርያም ኣብ ዝሓለፈ ቅንያት ከምዝኣሰራ ምንጭታት ሓቢሮም።
ብመሰረት ‘ቲ ሓበሬታ፣ እታ ኣብ ሓደ ካብ ዞብታታት ኣስመራ፣ ቀጺላ ኣመሓዳሪት ከተማ ባጽዕ፣ ሕጂ ኽኣ ከም ኣካኣዲት ስራሕ ኣብ ዞባ ደቡብ ኣብ
ህዝብና ተኸባቢሩን ተፋቒሩን ዝነባበሩ ሕጊ መስሪቱ ብሰላም ዝነብር ህዝቢ ኢዩ ኔሩ። ብፍላይ ንደቂ ኣንስትዮ ዝነበሮ ክብሪ ልዑል ክም ዝነበረን ኩሉ ዝፈልጦን ዝዝክሮን ኢዩ። ጣልያን ንሃገርና ድሕሪ ምእታዉን ግዝኣቱ ምዃና ካብ ዝኣወጀሉን ንመራሕቱ በብሓደ ኣጥፊኡ ህዝቢ ከም ዝበታተን ምስ ገበረ ኢዩ ባህሉን ልምዱን ክግሃስን ክብለልን ዝጀመረ።
ፖለቲካዊ መናውር። 1ይ ክፋል፡ 01.03.17፡
ከም መእተዊ ንእሽቶ ካብቲ ዝሓለፈ ክደግም፡-
ኣብ ወተሃደራዊ ስርሒት ብገለ ክፋል ናይ ዕርዲ ጸላኢ ሃንደበታዊት፡ ጽዑቕትን ሓጻርን ናይ መናውር ተኹሲ ንፍኑ ነበርና። ዓላማኣ ካብቲ ብድቕድቕ ጸልማትን ጸጥታን ዝተጎብአ ሰላማዊ ዝመስል ሰንሰለታዊ ጎቦታት ብዝፍኖ መልሰ-ተግባር፡ ዝርጋሐ ፣ ኣተሓሕዛ ሰቡን ኣጽዋሩን ንምፍላጥ ወይ ድማ
ህዝቢ ኤርትራ፣ ዋላ'ኳ ብኸቢድ መስዋእቲ ኣማኢት ኣሽሓት ክቡራት ደቁ ዝተረኽበ ናጽነት ሃገርና ክዉን እንተገበረ፡ ዝሓለፈ 25 ዓመት፡ ሕማቕ ኣጋጣሚ ኯይኑ ብሰሪ ገባትን ጨቋንን ስርዓት ህግደፍ ከምኡ`ውን ሰኣን ሓያልን ብቑዕን ዝተጠርነፈ ህዝባዊ ውደባ ዘይምህላው ዋንነት ስልጣን ህዝቢ ተጨውዩ፡ እቲ ኩለ ዝተኸፈሎ መስዋእቲ፡ ንህዝቢ ኤርትራ ዝሓሸ ህይወት
ኣቶ ገርህላሰ ኣስፍሃ ካብ ኣቦኡ ነፍስሄር ኣስፍሃ ክፍለን ካብ ኣዲኡ ነፍስሄር ኣስካሉ ተወልደን ብ01.01.1953 ኣብ ዓዱ ደቀምሓረ ድንበዛን ተወሊዱን ዓብዩን። ትምህርቲ ግና ጀሚሩ ከብቅዕ ኵነታት ናብራ ንምምሕያሽ ብማለት ትምህርቱ ኣቋሪጹ ኣብ ስራሕ ዓለም ተዋፊሩ፤ እንዳተጓዕዘ ከሎ ከምቲ ኩሉ ኤርትራዊ እተበጀዎ ብ1973 ዓ.ም. ኣብ ሰውራ ኤርትራ
እነፍቅሮ ሓውናን ኣቦናን ኣቶ ልጃም መኮነን ከንቲባ ማህደር ኣብ መበል 84 ዕድሚኡ ብድንገት ዓሪፉ ከምዘሎ ብሓዘን እናገለጽና፣ ስነስርዓት ቀብሩ ሓሙስ 2 መጋቢት (March 2017) ኣብ ሽወደን ክፍጸም ስለዝኾነ፣ ኣቃብሩና ይብሉ ስድራቤት።
ስነስርዓት ፍትሓት ኣብ ቤተክርስትያን ቅድስተ ማርያም ኣካላ (Akalla) ካብ ሰዓት 11፣00 – 12፣00 ሓመድ ድበ
ስብሓት ፤ ዝመጻካ ኣይትስሓት
ቀዳማይ ክፋል ፤ ካብ ሰነዳት ታሪኽ
ሓጺር ታሪኽ ፣ ካብ ቅያታት ሓርበኛ ስብሓት ኣበራ ምራጭ ፤
"ኣየ ሽዋ እዞም ዓያሹ ፣ ነዛ ለካሚቶም እምኒ ዝውሕጡ ።"
ደግያት ምራጭ ጉድም፤ ሊባን ሎጎጭዋ : ዳኛ ፣ ሽማግለ ሎጎጭዋ፣ ሓደ ካብ ጸረብቲ ሕጊ እንዳባ ሎጎጭዋ : ኣብ ቅነ
እቲ ካብ ግዝያዊ መንግስቲ ኤርትራ ናብ መንግስቲ ኤርትራ ከመይ ኢሉ ከምዝተሰጋገረ ዝምስክር ውዕል፣ ሰነድን ዕለትን ዘይብሉ፣ ብኢደወደኑ ንልዕሊ 25 ዓመታት ስልጣን ብሒቱ ዝርከብ፣ ምቕጻል ግበታ ስልጣን መታን ክጥዕሞ ንሃገራዊ ቅዋም ኤርትራ ከምዝሞተ ገሊጹ ሓድሽ 'ፌክ'ሰነድ ኣብ ምስናዕ ተጸሚዱ ከምዘሎ ዝኣወጀ፣ ንሃገረ ኤርትራ ብሕታዊ ንብረት ውልቀመላኺ
ነዚ ጽሑፍ‘ዚ ከስፍር ዝደፋፍኣኒ፡ እቲ ዶክ. ሙስጦፋ ለስዳይ ኣብ ሃገር ስውዲን ዝነብር ናይ ታሪኽ መጽሓፍ ዘዳለዎ እሞ ትሕዝቶኡ ንምልላይ ዝገበሮ ሓበረይታ እዩ። ኣብቲ ንሱ ዝገበሮ መግለጺ ገለ ነጥብታት ትምህርቲ ዝህቡ እኳ እንተ ኣለውዎ፡ ብሓፈሻ ክርአ ግን እቶም ክርስትያን ነቶም ኣስላም ከም ዝዓመጽዎምን ዝበደልዎምን፡ ብወገን ኣስላም
ማሕበር ኣካለ ጽጉማን ኤርትራ ኣብ ጀርመን ዓመታዊ ኣኼባኡ ብዕለት 18.02.2017 ኣብ ከተማ ፍራንክፎርት ዛዚሙ። ኣኼባ ኣብዚ ሓጺር እዋን ብዝተረኽበ መስዋእቲ ኣባል ማሕበር ኣካለ ጽጉማንን፤ ነባራት ተጋደልትን ዝኽሪ እዩ ተጀሚሩ። ዓመታዊ ኣኼባ ማሕበር ኣብ ዝሓለፈ ዓመት 2016 ዘካየዶም ንጥፈታትን ተሳትፎ ግዱሳት ዜጋታትን ሓበሬታ ብምቕራብ ኢዩ፣ ሓው
ብምኽንያት መስዋእቲ ኣብነታዊ መራሒና ኣቦ መንበር ግንባር ሃገራዊ ድሕነት ኤርትራን፣ ተጋዳላይ ዶር. ሃብተ ተስፋማርያም፣ ጨንፈር ዓዲ እንግሊዝ ኣብ ከተማ ሎንደን፣ ናይ ዝኽሪ መዓልቲ ንሰንበት ዕለት
26/02/2017 አዳሊዩ ምህላዉ ብምሕባር፣ ኩሉ ሃገራዊ ኣብዚ መዓልቲ’ዚ ብምስታፍ፣ ንጅግንነቱን ተራኡን ኣብ ታሪኽ ተጋድሎ ህዝብና ንምግላጽን ፣ ንስለ ንናጽነትን ፍትሕን ህዝብና
ተበግሶ ማሕበር ደቂ- ኣንስትዮ ኤርትራ ኣብ ጀርመን e.V
Initiative Eritreischer Frauenverein in Deutschland e.V
በዓል 8 መጋቢት 2017
ተበግሶ ማሕበር ደቂ-ኣንስትዮ ኤርትራ ኣብ ጀርመን ምስ ኩሎም ንዲሞክራስን ማሕበራዊ ማዕርነትን ንምንጋስ ዝቃለሱ ሓቢረን፥ ኣብ ከተማ ፍራንክፎርት ንዕለት 11.03.2017 8መጋቢት ኣህጉራዊት መዓልቲ ደቂ-ኣንስትዮ ንምዝካር ይዳለዋ ኣሎዋ። እዛ መዓልቲ እዚኣ
ኣገዳሲ መልእኽቲ ንኹሎም ኣብ ወጻኢ ተበታቲኖም ዘሎዉ ኤርትራውያን
ብ ኣጋጣሚ መጋቢት 08፡ 2017 ኣህጉራዊ መዓልቲ ደቂ-ኣንስትዮ
ዓለምለኻዊ ተበግሶ
ኤርትራውያን ንምድንፋዕ ህዝባዊ ምንቅስቓስ
ለካቲት 17፡ 2017
ዝኸበርክንን ዝኸበርኩምን ኤርትራውያን፡-
ታሪኻዊ መበገሲ ኣህጉራዊ መዓልቲ ደቂ ኣንስትዮ፡ ንዝኽሪ'ቲ ብ1908 ዝተገብረ ኣድማ ናይ ኣህጉራዊ ማሕበር ደቂ ኣንስትዮ ሰራሕተኛታት ትካል ዓለባ፡ ንመጀመርያ ጊዜ ኣብ
መኒኻ ዝብለንስ መንዩኸ ንሱ? 15.02.17፡
“ሃይ፡ ኣበይድኣ ተሰዊርካ ጸኒሕካ? ኣነስ "ከይፈለጥናዶ ካን ተኻርጁ” ካብዝብል ሻቕሎት ሃለዋትካ ንምፍላጥ ክደልየካ ቀ ንየ ክረኽበካ ግን ኣይከኣልኩን” . . . . . . . ናብ ዘምጽኦ ዕላል ኢየ ሒዘኩም ክኸይድ።
ቅንያተይ ምስ ሓደ ካብቶም ከምገለ ወዝቢ ዓይነት እንተረኸቦም ጥፉኣት ከናዲ ዝተዋፈረ
ኣዴታት ኤርትራ ብኸያ
መሬት ዝበጣ ጸጉርኽን ንጸያ
ብንብዓት ዝጠልቀየ ነጸላኽን ደርብያ
ምእንቲ ዝዕጸዱ ዘለዉ ደቅኽን ከም ምጉያ
ምእንቲ’ዛ ሃገር ዝተለወጠት ናብ ደም ራህያ
ምእንቲ እዚ ዘይሓሰቦ ዝረኸበ!
ዘጥፍኡዎ ዘዕበ!
ከም ኣራዊት ዝተሃድነ ዝተበተነ
ብጓሂ ተጠቢሱ ዝተኸድነ ድነ
ብኸያ
‘ተዘንጊዕየ ባዕለይ ተዘንጊዐየ
ውላደይ ኢለ ኣራዊት ኣዕቢየየ
ምርቓ ዶ መርገም ይኸውንየ!’
እናበልክን ብኸያ
ምእንቲ መጻወድያ ህግደፍ ምስባር ዝሰኣኑ ኣቦታት
ዋርሳይ ይከኣሎ ዝተጠመቑ
ብ ኣወልኼር ዓ/ሕፊዝ
ንሓደ ንደርሆ ምሕራድ ዝኸውን ጭካነ ዘይብሉ ሰብ፤እንተዳኣ ኣብ ኣእምርኡ ብሾቨንያ ዝተላዕጠጤ ጽልእን ፍርሕን ክትዘርእ ኪኢልካ ቀታሊ ጥራሕ ዘይኮነስ ኣቀታትላ ዘኽፈኤ ሰብ ንምግባሩ ዘይከኣል ነገር ኣይኮነን።
ፍሬ ዘርኢ ጽልእን ፍርሕን ካብ ስካሪኮ ታሪኽ ዝተኣርየ ወይ`ውን ኮነ ኢልካ ዝተኣልመ ፈጠራ ክኸውን ይኽእል። ናይ ምዝራብን ምጽሓፍን ናጽነት
ኣብቲ ብዕለት 11-02- 2017 ካብ ሰዓት 15.00 ክሳዕ 20.00 ንሓሙሽተ ሰዓታት ዝተኻየደ ኣኼባ በቲ ንሓያለ ጊዜ ዝተኻየደ ኣኼባታት ጽማቕ ብምግባር ንብሕጂ ዝኸይድ ቃልሲ ተካይድ ሸውዓተ ዝኣባላታ ሽማግለን ክልተ ተጠባበቕትን ብዲሞክራሲያዊ ኣገባብ ምርጫ ጉባኤ ኣካይዱ።
[gview file="http://assenna.com/wp-content/uploads/2017/02/akieba-11-02-2017-2-1.pdf"]
ብምኽንያት ዝበጽሓና ዘሰንብድ መርድእ ዕረፍቲ ብጻይና ዓብዱ ዑመር ዝተሰምዓና ዓሚቝ ሓዘን እናገለጽና፤ ንነፍስሄር ዓብዱ መንግስተ ሰማይ፤ ንምሉኣት ስድራ-ቤት ድማ ኣምላኽ ጽንዓት ክህቦም እናተመነና ናይ`ዚ መሪር ተረኽቦ`ዚ ዕዙዝ ተኻፋልነትና ንገልጽ።
[gview file="http://assenna.com/wp-content/uploads/2017/02/Abdu-Omar-12022017.pdf"]
Scarico 2 ስካሪኮ
እቲ`ኦም ኣበይ ከይዶም`ዮም እዚ`ኦም ዝዕንድሩ
ብ ኣወልኼር ዓ/ሓፊዝ
ኣብ 1ይ ፊርቂ 70ታት ናይ`ቲ ዝሓለፈ ክፍለ ዘመን ካብ ዝተፈጸመ ስልጡንን ፤ ነቲ ኣብ ስካሪኮ ኮንካ ዝጽሕተር ፤ንሓድሽ ወለዶ ኣብ ክንዲ ካብ ኣቦታቱ ዝሰልጠነ ዝኸውን ዝደሓረ ንኽኸውን ዝገብር፤ኣሕፋርን ኣዚዩ ድሑርን ሾቨንያዊ ዕንደራ እትብድህ ብኣካል ዝተሳተፍኩዋ ፍጻመ ክዝክረልኩም`የ።
ኣብ`ታ
ዕድመ ናብ ሕዝባዊ ኣኼባ ሓድነት ኤርትራውያን ኣብ ከተማ ማንቸስተር
ዝኸበርክንን ዝኸበርኩምን፡ ኣብ ከተማ ማንቸስተርን ከባቢኣን እትነብሩ ደቂ ሃገርና፥ ኮሚቴ ሓድነት ኤርትራውያን ንፍትሒ፥ ንዕለት 19 የካቲት 2017 ካብ ሰዓት 02:00 ድ.ቀ ዝጅምር ሕዝባዊ ኣኼባ ክነካዪድ ስለዝኾና፡ ኣብዚ ኣኼባ`ዚ ክትሳተፉ ብኽብሪ ንዕድመኩም።
ኣብ`ዚ ኣኼባ`ዚ፥ ዕላማ ሓድነት ኤርትራውያን ንፍርትሒ እንታይ ከምዝኾነ ክንገልጽ ኢና፡፡ እዚ ኮሚቴና
ዲጋስ ይህነጽ ኣሎ ገላሊ ማይ ግን ይጸንት ኣሎ
ቅድሚ ናጽነት ኤርትራ፡ ተጋደልቲ ፖለቲካዊ ትምህርቲ እናቀሰሙ እንከለዉ፡ እቲ ትምህርቲ ዝህብ ዝነበረ ተጋዳላይ፡ “ኤርትራ ብኢትዮጵያን ሓያላት ሃገራትን ተጠማቲት ዝገብራ ዘሎ፡ ባሕሪ ስለዘለዋን ኣብ እስትራተጅያዊ ቦታ ስለእትርከብን’ያ” ክብል መግለጺ ሃበ። ሓደ ተዋዛያይ ተጋዳላይ ኢዱ ብምልዓል፡ “ብኻሞ ንዓመታት ካብ ምግዳልን
ስርዓት ህግደፍ ጥፍኣትን ብርሰትን ኢዩ
ብርሰት ኣብ ሃገራውነትን ሓርበኝነትን
3ይ ክፋል
ታደሰ ኪዳነ በርሚንግሃም 10/02/2017
ኤርትራዊ ሃገራውነት ከም ኣምር፡ ምስ ምቛም ኤርትራ ከም ሃገር ኣብ መበል 19 ክ/ዘመን ዝጀመረ እመስለኒ። ሓርበኝነት ግን ቅድሚ ምቋም ሃገራትን መግዛእትን ዝነበረ ተርእዮ ኢዩ። ዝኾነ ሕ/ሰብ ኣብቲ ብደረጃ ቀቢላ፡ ብሀር፡ ከባቢ ወይ ዓሌት ኣብ
ኣብ ቶሮንቶ ዝነበር ዳኒኤል ነብያት ዝብሃል ከም ዘዋሪ ታክሲ እናሰርሐ ዝነበር ኤርትራዊ ከም ኣባል ናይ ሓደ Okavango African Orchestra ዝተባህለ 9 ኣባላት ዝሓዘ ጉጅለ ስነጥበበኛታት ንሽልማት JUNO ከምዝተረቝሐ ዘ ስታር ዝተባህለ ናይ ካናዳ ጋዜጣ ሓቢሩ።
ክራር ዝጻወት ወዲ 44 ዓመት ዳኒኤል ምስ ጉጅሊኡ World Music Album
እቶ ተስፍሁነይ ሃይለመሎኮት ካሕሳይ ብዝሓደሮ ሕማም ምኽንያት ኣብ ከተማ ኮሎን ብዓርቢ ዕለት 3 Feb. 2017 ዓሪፉ። ናይ ቀብሪ ስነስርዓት ዝፍጸመሉ ኣብዚ ኣብ ታሕቲ ተመልኪቱ ዘሎ ሰዓትን ዕለትን ቦታን ከም ዝኾነ
ስድራቤት ብትሕትና ይሕብሩ።
ኣድራሻ Koeln, Zollstock Suedfriedhof.
Hoeninger Pl, 25,
መንግስቲ ወይ መራሒ ሃገር፡ ኣረጊት ዓመት ብሓድሽ ዓመት ክትካእ እንከሎ፡ ከምቲ ልሙድ፡ ዝሓለፈ ሓያልን ድኹምን መዳያቱ ብቅንዕና ምግምጋምን ንመጻኢ ጭቡጣት መዳባት ምትላምን ንህዝቢ ዘተስፉ ብስራት ምሃብን’ዩ፡፡ ውልቀ መላኺ ኢሳይስ ኣፈወርቂ ብኣጋጣሚ ሓድሽ ዓመተ 2017, ኣብ መወዳእታ ጥሪ ምስ ሰለስተ ናይ ስርዓት ህግደፍ ጋዜጠኛታት ኣብ ዘካይዶ
ቤትፍርዲ ስዊዘርላንድ ፖሊሲ ኤርትራውያን ሰደተኛታት ‘ታ ሃገር ኣዝዩ ክጸንዕ ከምዘለዎ ምብያኑ ስዊዝ ኢንፎ (swissinfo) ኣብ ዝዘርግሖ ዜና ኣገንዚቡ።
ብመሰረት ‘ቲ ሓበሬታ፣ ፈደራላዊ ምምሕዳራዊ ቤትፍርዲ ስዊዘርላንድ ትማሊ ሓሙስ ኣብ ዝሃቦ ውሳኔ፣ ድሕሪ ደጊም፣ ኤትራውያን ስደተኛታ፣ ብዘይሕጋዊ መንገዲ ካብ ኤርትራ ስለዝተሰደዱ ጥራይ ከም ስደተኛታት ተፈላጥነት ክወሃቦም ከምዘይኮነ ኣፍሊጡ።


text:
ቅ.ኣ.ር.ሊ.ጳ ፍራንቸስኮስ ሎሚ ንግሆ ኣብ ቅድስት ማርታ ኣብ ዘዕረግዎ መሥዋዕተ ቅዳሴ ኣብቲ ‘ኣዕሩኽተይ እምበር ኣገልግልቲ ወይ ባሮት ኣይብለኩምን’ ዝብል ቃል ኢየሱስ ተመርኲሶም ‘ጸዋዕታና ወይውን ጽሕፍቶና ከም ኣዕሩኽ ኢየሱስ ንምንባር ዝተመደብና ስለዝኾነ በዚ ምንባር እዩ’ እንክብሉ ኣዘኻኺሮም፣ እዚ ዕርከትነት’ዚ በቲ እሙን ዝኾነ ኢየሱስ ዝቀረበ ስለዝኾነ ኩሉ ካብ ተኣማንነትና ስለዝውሰን እሙናት ኣዕሩኽ ክንከውን ከምዘድሊ እውን ኣስሚሮምሉ፣
‘ንሕና ነዚ ጸጋ እዚ ማለት ዕርከነት ጐይታና ኢየሱስ ክርስቶስ ከም ጽሕፍቶ ወይ መደብ ኣምላኽ ኢና ዝተቀበልናዮ! እዚ ከኣ ጸዋዕታና እዩ ማለት ነዚ በዚ ዕርክነት እዚ ምንባር ጥራይ እዩ ሕይወት ዝህበና ፍረ ከም እንፈሪ እውን ዝገብረና፣ ሓዋርያት ነዚ ዕርክነት እዚ እዮም ተቀቢሎም፣ ቊሩብ ሕይል ዝበለ ደኣ እዩ እምበር ትክክል ዝኾነ ዕርክነት እዮም ተቀቢሎም፣ ንሕና ክርስትያን ኩልና ነዚ ጸጋ እዚ ተቀቢልና ኢና፣ ኢየሱስ ልቡ ሃህ ኣቢሉ ከፊቱ ከም ኣዕሩኽቱ ተቀቢሉና ዕርከነቱ ከኣ ዓዲሉና፣ ነዚ ዕርክነት እዚ ከም ብጽሒት ከም ዕጫ ተቀቢናዮ፣ ስለዚ ከም ዕጫኻ እዩ ዝነበር ኣዕሩኽቱ ክንከውን ተመዲብና፣ ብወገን እግዚብሔር እዚ ዕርክነት እዚ ወትሩ ምስ ተሓለወ እዩ ከመይ ንሱ ወትሩ ኣብ ቃሉን ኪዳኑን እሙን ስለዝኾነ፣ ነዚ ዕርከነት እዚ ኢየሱስ ንኩሉ እዩ ዝህቦ ወላውን ነቶም ዝኽሕድዎ ብነጻ ይዕድሎም፣ ስለዝኾነ ከኣ ንሕና ብዙሕ ግዜ ካብዚ ዕርከነት እዚ ዘልሓጥሓጥ ክንብል ወረ ሓንሳእ ሓንሳእ ጨሪሽና ክንክሕዶ ንርከብ፣ ካብዚ ዕርክነትዚ ዝፈልየና ሓጢኣትን ቅጥዒ ዝሰኣነ ሕማቅ ዝንባሌታትናን እንክኸውን ንሱ ግን እሙን ስለዝኾነ ክሳብ ንምለሶ ይጽበየና፣ ከምቲ ኣብ ወንጌል ዮሓንስ 15.9-17 ዘሎ ‘ከምቲ ኣቦ ዜፍቅረኒ፡ ኣነውን ከምኡ ኣፍቀርኩኹም፡ ኣብ ፍቕረይ ጽንዑ። ከምቲ ኣነ ትእዛዛት ኣቦይ እናሓሎኹ፡ ኣብ ፍቕሩ ዝነብር፡ ንስኻትኩም ደማ ትእዛዛተይ እንተደኣ ሓሊኹም፡ ኣብ ፍቕረይ ክትነብሩ ኢኹም። ሓጐሰይ ኣባኻትኩም ምእንቲ ኺነብር፡ ታሕጓስኩምኩምውን ፍጹም ምእንቲ ኺኸውን እየ ነዚ ዝነገርኩኹም። ከምቲ ኣነ ዘፍቀርኩኹም፡ ንሓድሕድኩም ክትፋቐሩ፡ ትእዛዘይ እዩ። ሓደ ሰብ ንሕይወቱ ቢኣዛ ኣዕሩኽቱ ኣኅሊፉ ካብ ምውፋይ ዚዓቢ ፍቕሪ የብሉን። ንስኻትኩም ነዚ ዝኣዘዝኩኹም ዘሎኹ ዅሉ እንተድኣ ፈጺምኩም፡ ኣዕሩኸተይ ኢኹም። ነቲ ኻብ ኣቦይ ዝሰማዕክዎ ነገራት ኩሉ ስለ ዘፍለጥኩኹምሲ ‘ኣዕሩኽተይ’ ኢለኩም ኣሎኹ፣ ደጊም ‘ጊላዎት’ ኣይክብለኩምን እየ። ከመይሲ ጊላዋ ነቲ ጐይታኡ ዚገብሮ ኣይፈልጥን እዩ፣ ኣነ ደኣ እየ ዝሓረኹኹም እምበር፡ ንስኻትኩም ኣይሓረኹምንን። ኬድኩም ፍረ ኽትገብሩን ፍረኹም እውን ነባሪ ኪኽውን፡ ንኣቦ ብስመይ ዝለመንኩምዎ ዘበለ እውን ምእንቲ ኺህበኩም፡ ነዚ መደብኩኹም። ‘ንሓድሕድኩም ክትፋቐሩ’፡ እዚ ነገራትዚ ደኣ እየ ዝእዝዘኩም ዘሎኹ።’ ይብል፣ ነዚ ከኣ ክሳብ መወዳእታ ብተግባር ከምዘርኣዮም ነቲ ከትሕዞ ብለይቲ ሠራዊት ኣምሪሑ ዝመጸ ይሁዳ እውን ‘ዓርከይ፡ ብምንታይ ነገር መጻእካ’ (ማቴ 26.50) ደኣ በሎ እምበር ኣታ ክዳዕ እንታይ ክትገብር መጺእካ ኪድ ካብዚ ረሓቅ ኣይበሎን፣
‘ኢየሱስ ዓርክና እዩ፣ ከምቲ ወንጌል ዘመልክቶ ይሁዳ ናብቲ ጽሕፍቶኡ ዝኾነ ሓዲስ ዕጫ ሕይወት ብነጻነቱ ናብ ዝሓረዮ መንገዲ ብምኻድ ካብ ኢየሱስ ክርሕቅ መረጸ፣ ክሕደት ዝበሃል እዚ እዩ፣ ካብ ኢየሱስ ምርሓቅ፣ ሓደ ዓርኪ ጸላኢ ክኸውን ከሎ ወይውን ኣይዝሑል ኣይምውቕ ዝኸውን ወይውን ከዳዕ ዝኸውን ከኣ ከምዚ እዩ፣
ኣብ ቀዳማይ ንባብ ዕለቱ ብላቲናዊ ሥርዓተ ኣምልኾ ግጽው በዓለ ማትያስ ሓዋርያ ብምንባሩ ካብ ግሓ 1.15-26 ብዛዕባ ንይሁዳ ተኪኡ ዝተመርጸ ማትያስ ዝገልጽን ጸሎት ሓዋርያትን ዕጫን ዝምልከት ነበረ፣ ነዚ ዝኾነሉ ከኣ ምሥክር ትንሣኤ ክርስቶስ ንክኸውን ተመርጸ፣ ዕድለኛ ዝኾነ ማትያስ ንቦታ ይሁዳ ተኪኡ ዕርክነት ኢየሱስ ይቅበል፣ ዓርኪ ክንብል ኩሉ ምሥጢራትካ እተካፍሎ እዩ፣ ነዚ ከኣ ኣብ ላዕሊ ክንበብ ዝሰማዕናዮ ወንጌል ተጠቂሱ ንረኽቦ፣
ነዙ ጉዳይ እዚ ነስተንትን ኢየሱስ ክርስቶስ ነዚ ጸጋ እዚ ኣይነፍገልናን እዩ ኣይክሕደናን ክሳብ መወዳእታ ይጽበየና፣ ንሕና ብምኽንያት ድኻምነትና ብምኽንያት ሓጢኣትና ካብኡ እንተረሓቅናውን ንሱ ወትሩ ይጽበየና፣ እንተሓሰመ እንተሓሰመ ‘ዓርከይ እጽበየካ ኣሎኹ! ዓርከይ እንታይ ትደሊ’ እዩ ዝብለና፣ ንሱ ወትሩ ኣብ ዕርክነት እሙን ስለዝኾነ ኣብ ፍቅሩ ንክንጸንዕ ጸጋኡ ክዕድለና ወትሩ ክንልምኖ ኣሎና፣ እንክብሉ ካብዛ ከም ዕጫ ዝዓደለና ፍቅሩን ዕርክነቱን ከይንፍለ ጸጋኡ ክህበና ክንምሕጸኖ ብምዝኽኻር ስብከቶም ደምደሙ፣


text:
ግዳያት ሕማም ሽኮር ንሕማም ስብሒ ዓይኒ ብዕፅፊ ተቓላዕቲ እዮም ፤ መፅናዕቲ።
መቐለ ጥሪ 29/2010(ድወት) ብመፅናዕቲ ከም ዝተረጋገፀ ግዳያት ሕማም ሽኮር ዝኾኑ ሰባት ሕማም ስብሒ ዓይኒ ካብቶም ካልኦት ሰባት ብዕፅፊ ዝተሓዝሉ ክሊ ዕድመ ካብ 45 ክሳብ 54 ዓመት እዩ። ጉጅለ ተመራመርቲ ጥዕና ዓይኒ ሃገረ ኢንግሊዝ መፅናዕቶም ኣብ ልዕሊ 56 ሽሕን 510 ግዳያት ሕማም ሽኮር መፅናዕቲ እንተካይዱ እዮም እዚ ውፅኢት ክረኽቡ ኪኢሎም ዘለው።
እዞም ተመራመርቲ ከም ዝሓበርዎ እንተኾይኑ ስብሒ ዓይኒ እቲ ኣብ ዙርያ ዓለም ንምዕዋር ዓይኒ ቀንዲ ጠንቂ ከም ዝኾነ እዮም ገሊፆም ዘለው። ንኣብነት ብVision Loss Expert Group ዝተብሃለ ትካል ዝተገብረ መፅናዕቲ ከም ዘመላኽቶ ኣብ ዙርያ ዓለም ብሰንኪ ስብሒ ዓይኒ 65 ሚልዮን ህዝቢ ዓለም ናይ ምርኣይ ዓቕሞም ዝደኸመን ዝዓወሩን ግዳያት እዮም ይብል።
ኣብ ኢንግሊዝ ዩኒቨርሰቲ ኣንገሊያ ሩስኪን ኣብ ዙረያ ጥዕና ዓይኒ መፅናዕቲ ዘካየዱ ፕሮፌሰር ሩፐርት ቦርኔ ብዛዕባ መፅናዕቶም እንትገልፁ እቶም ግዳያት ሕማም ሽኮር ዝኾኑ (ካብ ክሊ ዕድመ 45 ክሳብ 54 ዝርከቡ ማለት እዩ) ንሕማም ስብሒ ዓይኒ ካብ ጥዑያት ሰባት ብሽዱሽተ ዕፅፊ ናይ ምትሓዝ ዕድሎም ይዛይድ ኢሎም ኣለው። ኣብ ኢንግሊዝ ምስ ሕማም ስብሒ ዓይኒ ዝተዛመደ መፅናዕቲ እንትካየድ ንካልኣይ ግዘ ከም ዝኾነ ውን ተገሊፁ ኣሎ። እቲ ፈላመይ ኣብ ኢንግሊዝ ዝተኻየደ መፅናዕቲ ኣብ 1980 ኣቆፃፅራ ኣውሮፓውያን ከም ዝነበረ ተሓቢሩ።
ፍልፍል medical.net


text:
ኣብ ሕብረተሰብና ከም ልሙድ ባህልናን ያታንን እዛ “ንወሃቢ ጸባ ይክላእ ዶ ማይ ጨባ፧” ኣዘውቲራ ትዝረብ እያ።ክንዮ ምዝራብ’ውን ኣብ ግብሪ ዳርጋ ካብ ትውዕል እልቢ ዘይብሉ ግዜ ሓሊፉ እዩ።ንግደ ሓቂ ከኣ፡ንወሃቢ ጸባ፡ ማይ ጨባ ክትከል’ኦ ነውሪን ዘይንቡርን እዩ።
እምበ’ኣርከስ፡ብዙሕ ሰብ ኣብዚ ቅነ’ዚ፡ ኣብ ማሕበራዊ መርበብ ሓበሬታ ብዛዕባ ‘ዕለተ-ልደት’ ዓቢ ስነ-ጥበበኛ ኣብራሃም ኣፈወርቂ ኣንቢብኩም ትኮኑ ኢኩም።ኣነ’ውን ኣንቢበ፡ገለ ክሕንጥጥ ፈቲነ እየ።እንተኮነ ኣብዝኮነ መድረኽ ከቅርቦ ሓሳብ’ኳ ኣውሪደ-ኣደይበ ናብ ተግባራውነቱ ኣብ ዝሰጋገረሉ፡ብጽበት ግዜ ወነንቲ መድረኽ ክዕወት ኣይከ’ኣለን።
ካብ’ዚ ብምብጋስ ከኣ፡ናብ መርበብ ሓበሬታ ክዝርግሖ ንነብሰይ ቃል ኣተኩላ።ኣንሆ ከኣ፡ኣሃዱ ቢለ ክፍልሞ ተቐሲበ ኣለኩ።
ኣብራሃም፡ “መምህር መንህብ ፍኖተ ኣምሪ’ዩ” ክብሉ ብዙሓት ኣድነቅቱ ክዛረቡ እናሻዕ እሰምዕ እየ።ኣነ’ውን ነቲ ደጋጊመ ክሰምዖ ዝተደረኹሉ፡ትንታነዊ ዘረባታት መቕርበይን መሓዙተይን ክርዕሞ ግዜ ኣይወሰድለይ እዩ።
ደርፊ ኣብራሃም ኣፈወርቂ ደጋጊሙ ዝሰምዕ፡ኣስተማቃሪ ደርፍታት ዝኮነ ዓርከይን መምህርተይን ዝነብረ፡እዮብ መስፍን ‘ጃንሆይ’ ዝተብሃለ ‘ኣባል ቀዳማይ ዙሪያ’፡ ኣብ 1993/1994፡ ኣብ መንገዲ ናብ ቤት ትምህርቲ ደንደን ክከይድ ኮነ ፊልሚ ክንርእይ፡ ኣብ ንከደሉ ግዜ ወትሩ ደርፍታት ኣብራሃም ካብቶም ብቀዳምነት ንክድረፉ ዝስርዑ ደርፍታት እዮም ነይሮም።
ርእሰ-መምህር ቤት ትምህርቲ ደንደን ነበር፡ መምህር ወረደ ዓንደ ተኮነ ቅድሚ ክፍለ ትምህርቲ ምጅማሩ ኮነ፡ ኣብ ዕረፍቲ ምስ ናይ ድምጻዊት ዊትነይ ሃውስቶን ተሓዊሱ ካብ ዝድረፍ ደርፊ ናይ ኣብራሃም ኣፈወርቂ ነይሩ።
ኣብ 1995 ከኣ ንግደት ማሪያም ክነግድ፡ኣብ ፎሮቢያ እንዳ ባስኳለ ወይ ሃብቶም ዓጽማይ ክነግድ፡እግርና ኣምሪሕና እቶም መማህርቲ ዝነበርና ሻቡ፡ ሙሉእ ምዕልቲ ካሴት ኣብራሃም ኣፈወርቂ እናተገላበጠት ክደርፍ ዊዒላ ነበረት።እቶም መማህርትና ምስተን ደርፍታት እናሰዓቡ ክደርፉ፡ሎሚ ኮይኑ ኣብ ባሕረ-ሓሳብ ይሸመኒ እዩ።
በዝን ወድዝን፡ጉዕዞ ህይወት ምስትምቓር ደርፍታት ኣብራሃም ቐጸለ።ድሕሪ ካሴት ‘ወጋሕታ’ን ‘ተስፋ’ዩ ስንቐይ’ን ስዒባ ናብ እዝኒ ሰማዕቲ ዝበጽሐት ካሴት ‘ምስጢር ፍቅሪ’፡ኣብ 1998፡ ኣብ ፈቐዶ ጎደናታት ክሽየጥን ልዑል ዕዳጋ ረኺባ ትስማዕ ምንባራን ተዘኽሮ ትማሊ እዩ።
ሓደ፡ ኣብ ስነ ጥበብ ኣዚዩ ዝግደስ መቕርበይ ን’ኣብራሃም ኣፈወርቂ ፍሉይ ፍቅሪ፡ኣኽብሮትን ኣድናቆትን ከምዘለዎ፡ኣብ ክረምቲ ዓመተ 2007 ይገልጸለይ፡ኣነ ከኣ ሚሒር ተገሪመ ን’ኣገላልጽኡ ብተመስጦ ሰሚዔዮ እየ።
ደሓር፡ እዚ ተኽላይ ወልዱ ዝተብሃለ መንእሰይ ከራሪ ‘ክራር ዝሃርም’ ከሎ ደርፍታት ዳዊት ሽላን ኮነ ደርፍታት ኣብራሃም ኣፈወርቂ ብተምስጦ ክጻወት ክዕዘቦ ልምዲ ገይረዮ ነይረ።
“ኣብራሃም ኣፈወርቂ፡መምህር ህይወት፡ፈላስፋ ዘመና እዩ።መዳርግቲ ዘይብሉ ስነ ጥበበኛ እዩ።” እናበለ ዝዛረበን ዘረባታት ክሕስበንን ክድርኸንን ጀመረ።
እዚ ጽሑፍ እዚ፡ ብምኽኒያት ዕለተ-ልደት መምህር ህይወት ዝኮነ ኣብራሃም ኣፈወርቂ ዝዓለመ’ዩ።ዓሚ ብምኽንያት ዕለተ-ልደቱ፡ማሕበር ‘ፊደል ሰራዊት’ ዝተብሃሉ መንእሰያት ዘዳለዉዎ መድረኽ ተኸታቲሉ ስምዒቱ ዝገለጸ፡መንእሰይ ኣቤል ጉዑሽ ከምዚ ክብል ኣብ መርበብ ሓበሬታ ፌይስቡኽ ገሊጹ ነይሩ።
“ኣብርሃም ኣፈወርቂ ፍሉይ ከያኒ እዩ ነይሩ፡፡ግጥምን ዜማን ንገንዘብን ዝናን ከይኮነስ ንፍቕሪ ስነ ጥበብ ተዋዲዶም እንትቐርቡ ኣዝዩ ዝልዓለ መንፈሳዊ ራህዋ ከም ዝህቡ ዘረደኣኒ ኣብርሃም እዩ፡፡ኣብርሃም ብደርፊታቱ ክመኽረኒ ከሎ ዓብዪ ሓወይ፣ ኣቦይ ይመስለኒ፡፡
ኣብ ሂወተይ ተስፋ ዘቑርፁ ተጓንፎታት ምስ ዘጋጥሙኒ ‹‹ተስፋ እዩ ስንቀይ፤ ሰማይ›› ዝትብል ደርፉ የዳምፅ፡፡‹‹ምንባር ንጉሆ ንጉሆ ምጅማር›› እናበለ ዝደርፋ ዜማኡ መድሓኒተይ እያ፡፡ብፍላይ ቅደም ተማሃራይ እናሃለኹ ክፉእ ጨጓራ የሳቕየኒ ስለዝነበረ ስነይ ነኺሰ ትምህርተይ ንክውድእ ዝሓገዘኒ ኣብርሃም እዩ፡፡ሐዚ እውን፣ንልዑል መንፈሳዊ ተመስጦ(meditation) ዝጥቀመሉ ህቡብ ብዓል ሞያ ስነ ጥበብ እንተሃሊዩ ንሱ ኣብርሃም እዩ፡፡
ናይ ዓለም ምስጢር ብሓፂሩ ዘረደአኒ ኣብርሃም እዩ፡፡ብዕምበባ ፅጌረዳ ኣቢሉ ዓለም ዕሾኽን ፍቕርን ምዃና ሓቢሩለይ፡፡ተራኺብካ ምፍቓር ጥዑም እዩ፤ ተፈላሊኻ ምንፍፋቕ ድማ ኣዝዩ መሪር ዕረ፤ ብምዃኑ ድማ ዓለም ጎደሎ እያ ይብል፡፡ኣነ ኣብርሃም ኣይኮንኩን እሞ ንዓለም ከም ናቱ ገይረ ንክገልፃ የጸግመለይ፡፡ ባዕሉ ከም ዝስዕብ ገሊፅዋ፡
ግን ዓለም ጎደሎ’ያ ብህግቲ ከንሳ
ተፈጥሮኣ ኩሉ ኣለዎ ኣበሳ
ዕንበባ ፅገሬዳ’ኳ
እታ ትፈቲያ ዕሾኽ ኣለዋ አብ ነብሳ።
ዓለም ዓለም ጎደሎ ’ያ
ዓለም ዓለም ጎደሎ ’ያ።
ኣራኺባትና ክትሓሊ
አፋቒራ ድማ ትፈላሊ
ማዕረ ይከዳ ክልተኤን ምልክዓ
ማዕረ ሕማቕ ፅቡቕ ሰሪዓ።
ሂወት መርከብ እያ ክዓ ይብለኒ፡፡ሓደን ተመሳሲለ ክነብር ኣለኒ፤ ወይ እውን ንዓይ ብዝጥዕመኒ መልክዑ ውሽጣ ንምቕያር ክፍትን ከም ዘለኒ ብዘየማትእ ሓቢሩለይ፡፡ኣየ እዚ ነብይ! እታ ቐፂላ ዘላ መስመር ገጥሚ ምስ ሕልፈቱ ዝተገጣጠመት ትንቢቱ መሲላ ትስመዓኒ፡፡ከምቲ ዝሓሰቦ ንዓለም ሓሚሱ ክዘልቃ ብዘይምኽኣሉ ኩሉሻዕ ኣምሪረ ይሓዝን፡፡ግን ድማ በተን ፍረ ረሃፁን ውፅኢት ስነ ጥበባዊ ልዕልናኡን ዝኾነ ዜማታቱ ይፅናዕናዕ፡፡
ፍቕረይ ከይደ እየ ከይደ ናበይ አይትሕተትኒ
ናይ ሂይወት መርከብ ሒዛትኒ ነቒላ
ተወረድኩ ባሕሪ እዩ ውሽጣ ክቕይር ከፍትን
ከመሳሰል ከግፍሕ ፅላላ።
እዞም ኣብ መቐለ ዘለው ኣድነቕቱ ንማዕልቲ ልደቱ ስለዘኽበሩሉን ብቅንዕና ስለዝዘከሩዎን ብጣዕሚ ዘሐጉስን ዘሐብንን እዩ፡፡ብተወሳኺ ግን፣ ንዕኡ መዘከርታ ዝኾነ ዓብዪ ትካል ተዝመስረተሉ ደስ ይብለኒ፡፡ከም ሙዚየም፣ሓወልቲ፣ ወይ ድማ ዝኾነ ምኣዲ ስነ ጥበብ፡፡ኣብርሃም ንኹላትና ብማዕረ ዝምዓደ፣ዘፅናዕነዐ፣ ዘምሀረን ዘዘናገዐን እዩ እሞ ክብሩ ክብርና እዩ፡፡የቐንየለይ!”
መንእሰይ ኣቤል፡ ማዕረ ኽንደይ ንሙዑት ስነ ጥበባዊ ኣብራሃም ኣፈወርቂ ገሊጽዎ ነናትኩም ርእይቶን ትዕዝብትን ይህልወኩም እዩ።ኣብዚ ጉዳይ ሓሳብ፡ርእይቶ፡ወይ ተቃውሞ ተለኩም ሃየ መኣዲ ክፉት ባይታ እዩ ዝብል እምንቶ ኣለኒ።ስለዚ ገለ ክትብሉና ተስፋ ይገብር።
ኣብራሃም ኣፈወርቂ፡ብፋም-ፋም ኣብ ኣዚዩ ን’ኡስ ዕድሚኡ ዝፈለሞ ህይወት ሙዚቃ ዓለም ምዃኑ ይግለጽ እዩ።ንሱ ባዕሉ’ውን ኣብ ዝትፈላለየ መድረኻት ይገልጾ ነይሩ እዩ።
ስነ ጥበበኛ ኣብራሃም፡ክንዮ እዚ ዋጣ፡ክራር፡ጊታር ወዘተን መሳርሒታት ሙዚቃ ይጻወት ነይሩ‘ዩ።ኣብ ደርፍታቱ ኣብዝሓ ግጥምታትን ዜማታትን፡ ናቱ ምኳኑ ካብ ኣንደበቱን ዝተረኽበን ካብ ልሳን መቕርቡን ይዝረብ እዩ።
እሞ ንሎሚ በዘን፡ ኣብ መወዳእታ ጠቂሰየን ዘለኩ ነጥባታት ክዛዝሞ ከለኩ፡ንእግረ-መንገደይ እቶም ዝዓሞቐን ዝዓዘዘን ሓበሬታን ፍልጠት ኣብ ስነ ጥበበኛ ኣብራሃምን ስርሓቱን ዘለኩም ኣካላትን ዉልቐ-ሰባትን ዝከ’ኣለኩም ክትሳተፉን ክትነጥፉን እላበኩም ክብል እፈቱ።
ክቡራት ኣንበብቲ፡ኣብ መበል ካል’ኣይ ክፋል የራኽበና።ሰናይ ቕነ!
ኣብራሃም ብርሃነ


text:
እዋናዊ ዜናታት
- ልዕሊ 11 ዓመት ኣብ ቤት ማእሰርቲ ክሳቐዩ ዝጸንሑ፡ ፓስተር ዕቑባ ሚካኤል ተኽለ ሃይማኖት ዝተባህሉ መራሒ ሃይማኖት ተፈቲሖም
- ኣብ ፖለቲካ ኤርትራ ካብ ስነ-ሓሳባዊ ፖለቲካዊ ፍሕፍሕ፡ ድሑር ስምዒታት ዝፈጥሮ ምፍልላይ ይዓቢ
- ነጻነት መራኸቢ ብዙሓን ካብ ግዜ ናብ ግዜ ኣብ ሓደጋ ይወድቕ
- ሰብ ክጨውዩ ናብ ሱዳን ዝተላእኩ ኣባላት ጸጥታ ህግደፍ፡ ብኣባላት ጸጥታ ሱዳን ኣብ ቀይዲ ኣትዮም።
- መንግስቲ ኣሜሪካ፡ ኣብ ኤርትራ ሰባት ብናይ መንግስቲ ተኲስካ ቅተል ፖሊሲ ከም ዝቕተሉ ገሊጹ
- መንግስቲ እስራኤል ኣሲርዎም ዝነበረ መብዛሕቲኦም ኤርትራውያን ከም ዝኾኑ ዝተነግረሎም ልዕሊ 200 ስደተኛታት ከም ዝፈትሐ ተገሊጹ።
- ኣባላት ጸጥታ ጉጅለ ህግደፍ ቤተ-ሰቦም ናብ ወጻኢ ካብ ዘህደሙ ኤርትራውያን ዝተፈላለየ ተጽዕኖ ብምግባር ገንዘብ ይዘምቱ ከም ዘለው ተፈሊጡ።
- ብዓሰርተታት ዝቑጸሩ ኤርትራውያን ብሓደጋ መኪና ህይወቶም ስኢኖም።
- ንግስነት ቀጠር ኣብ ስዋኪን ሱዳን ሓድሽ ወደብ ክሰርሕ ኣብ ስምምዕ ከም ዝበጽሐ ይግለጽ ኣሎ
- መንግስቲ ሱዳን ኣባላት ህግደፍ ዝርከብዎም ሒዝዎም ዝጸንሐ 27 ኤርትራውያን ካብ ሃገሩ ኣባሪሩ
- ህግደፋዊ ዓፈና ኣብ መደብ ሽንግርዋ ብግልጺ ተነጸባሪቑ፡-
- ማሕበር ረድኤትን ምዕባለን ኤርትራ ሓገዝ ንምርካብ ትነጥፍ ኣላ።
- ዑደት ንረድኤት ብማሕበር ረድኤትን ምዕባሌን ኤርትራ
- The Afar cultural genocide in Eritrea prompts new united efforts against Eritrean government
- ደምዳሚ መግለጺ ደሞክራስያዊ ግንባር ሓድነት ኤርትራ (ደግሓኤ) ዞባ ሕቡራት መንግስታት ኣመሪካ
ኣብ መርበብ ዘለዉ
We have 11 guests and no members online
- Details
- Written by ድምጺ ሰላምን ደሞክራስን ኤርትራ
- Published: 22 November 2017
ዜና
ዕውት ናይ ፕሮፖጋንዳን ውደባን ወፍሪ
ድሕሪ ዕውት ካልኣይ ውድባዊ ጉባኤ ደሞክራስያዊ ግንባር ሓድነት ኤርት ጀጋኑ ዕጡቓት ናይ ፕሮፖጋንዳን ውደባን ደግሓኤ፡ ኣብ ውሽጢ ኤርትራ ብምዝላቕ፡ ብውሕሉል ኣገባብ ዘካየድዎ ናይ ፕሮፖጋንዳውን ውደባን ስርሒታት ወፍሪ ብዓወት ከም ዝተፈጸመ ካብ ወተሃደራውን ጸጥታውን ቤት ጽሕፈት ዝበጽሓና ዜና ይሕብር።
እዚ ንዕውት ውጽኢታት ካልኣይ ውድባዊ ጉባኤ፡ ምስ ስእላዊ መግለጺታቱ ዘንጸባርቕ ትሕዝቶታት ዝሓዘለ ፍሉይ ሕታም መጽሔት ህዝባዊ ደሞክራስን ካልኦት ንደሞክራስያዊ ተጋድሎ ውጹዕ ህዝብናን ዝገልጹ ጽሑፋትን ኣብ ውሽጢ ኤርትራ፡ ጽዑቕ ወፍሪታት ክካየደሎም ብዝተታሕዙ መደባት፡ ኣብዘን ዝስዕባ ከባቢታት (ዓድታት) እቲ ወፍሪ ከም ዝተኻየደ እቲ ዜና ወሲኹ ሓቢሩ።
- ብ5 ሕዳር 2017 ኣብ ከባቢታት ንኡስ ዞባ ማይ-ምነን ንኡስ ዞባ ዓዲዃላን ዝርከባ ዓድታት፡ ኣብ ኣብያተ ትምህርትን ኣብያተ ክርስትያናትን ብርክት ዝበሉ ህዝብን ተመሃሮን ኣብ ዝርከብሉ ብምዝርጋሕ ክጥቀምሉ ተገይሩ።
- ብተመሳሳሊ ብ8 ሕዳር 2017 ኣብ ከባቢ ኣኽራን ዝርከባ ናይ ንኡስ ዞባ ጸሮና ዝኾና ዓድታት ብርክት ዝበሉ ጽሑፋት ብምዝርጋሕ፡ ኣብ’ዚ ስፍሕ ዝበለ ከባቢታት’ዚ፡ ድምጺ ውጹዕ ተቓላሳይ ህዝብና፡ ህዝባዊ ደሞክራስያዊ ዕላማታቱ ብጻዕቂ ክቃልሑ ተገይሩ።
ድሕሪ’ዚ ዕውት ናይ ፕሮፖጋንዳን ውደባን ስርሒታት ወፍሪ’ዚ፡ ጸላኢ ዝሕዞን ዝጭብጦን ጠፊእዎ ብራዕዲ ተረብሹ፡ ስጉምቲ ክውሰድ ሸበድበድ ኣብ ምባል’ዩ ዝኣተወ። እዚ ጽሑፋት ዝተዘርገሓሉ ከባቢታት ዝርከቡ ተመሃሮ ብምእካብ፡ ዝረኸብዎ ጽሑፋት ከምጽኡን ብዛዕባኡ ንዝኾነ ሰብ ከይዛረቡን ብምጉብዕባዕ’ዩ ከፈራርሖም ዝተሃንደደ።
ብተመሳሳሊ ነቶም ነበርቲ ናይ’ዚ ከባቢታት (ዓድታት) ዝኾኑ ንዝረኸብዎ ጽሑፋት ክእክቡን ክረከቡን ትእዛዝ ብምምሕልላፍ’ዩ ከፈራርሖም ዝፈተነ። “ንስኹም ነዞም ጉጅለታት እዚኣቶም ኣብ’ዚ ከባቢታት’ዚ (ዓድታትኩም) ከም ድሌቶም ክኣትውን ክወጽኡን ክምገቡን ትገብሩ ስለዘለኹም ከኣዩ፡ ክሳብ ክንዲ’ዚ ዝኣክል ንውሽጢ እናኣተው ጽሑፋቶም ኣብ ኣብያተ ትምህርትን ኣብያተ ክርስትያናትን ክዝርግሑ ትተሓባበርዎም ዘለኹም “ዝኾነ ትርእይዎ ምንቅስቓስ ቀልጢፉኩም እንተዘይሓቢርኩምና ኣብተን ዓድታት ስጉምቲ ክንወስድ ኢና ብምባል’ዩ መጠንቀቕታኡ ዘመሓላለፈ።
ጀጋኑ ዕጡቓት ናይ ፕሮፖጋንዳውን ውደባን ደሞክራስያዊ ግንባር ሓድነት ኤርትራ (ደግሓኤ) ኣብ’ዚ ሰፊሕ ከባቢታት’ዚ ዝወጠንዎ ወፍሪ ብዓወት ዛዚሞም ኣብ ቦታኦም ከም ዝተመልሱ እቲ ዜና ወሲኹ ሓቢሩ።
ብርግጽ እዚ ዓወት’ዚ ብድሕሪቲ ኣብ ከተማ ኣስመራ ኣብ ቤት ትምህርቲ ኣል-ዲያኣ ዝተኸስተ ተረኽቦን ብኡ ዘጋጠመ ሰላማዊ ሰልፍን ንዕኡ ብምድጋፍ ኣብ ብዙሓት ናይ ወጻኢ ሃገራት ዝተኻየደ ሰላማዊ ሰልፍታትን ናይ ስርዓት ህግደፍ ጨካን ኣረሜናውን ናይ ጨፍጨፋን ማእሰርትን ተግባራቱ ብምኹናን ስዒቡ ዝተኻየድ ስርሒታት ንጸላኢ ተወሳኺ ራዕዲ ዝፈጠረሉ ምዃኑ ክፍለጥ ተኻኢሉ።
ድምጺ ሰላምን ደሞክራስን ኤርትራ 17 ሕዳር 2017
ኣገዳሲ ቆጸራታት
- ዝኽሪ ንፈላሚት ባሕቲ መስከረም ሰውራ ኤርትራ ኣብ ሽቱትጋርት
- ጻውዕት ንሰፊሕ ልዝብ ደቂ-ኣንስትዮ ኤርትራ ኤውሮፓ/ኸ ኣብ ጀርመን
- በዓል 8 መጋቢት 2017
- በዓል 8 መጋቢት 2017
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
ስልጣን ናይ ህዝቢ እዩ፡ ማለት እንታይ ማለት እዩ …? – ጻውዒት ንተኻፋሊን ደጋፊን ኤርትራዊ ጉባኤ ንደሞክራሲያዊ ቃልሲ
ኣነ ነዛ ጽሕፍቲ እዚኣ ክጽሕፍ ዘገደደኒ ምኽንያት፡ እታ፡ „ንድፊ መሰጋገሪ ቅዋም ሃገር ኤርትራ“፡ እትብል፡ ብሽማግለ ፖለቲካዊ ጉዳያት፡ ኣካል ኤርትራዊ ሃገራዊ ኮምሽን ንደሞክራሲያዊ ለውጢ፡ ዝተዳለውትን ኣብ ህዝቢ ዝተዘርገሔት ሰነድ እያ። ኣነ ሰነድ’ዚ ብተገዳስነት ኣንቢበ ምስተረዳኣኒ፡ ኣብ
ኣነ ነዛ ጽሕፍቲ እዚኣ ክጽሕፍ ዘገደደኒ ምኽንያት፡ እታ፡ „ንድፊ መሰጋገሪ ቅዋም ሃገር ኤርትራ“፡ እትብል፡ ብሽማግለ ፖለቲካዊ ጉዳያት፡ ኣካል ኤርትራዊ ሃገራዊ ኮምሽን ንደሞክራሲያዊ ለውጢ፡ ዝተዳለውትን ኣብ ህዝቢ ዝተዘርገሔት ሰነድ እያ። ኣነ ሰነድ’ዚ ብተገዳስነት ኣንቢበ ምስተረዳኣኒ፡ ኣብ ኣእምሮይ ብዙሕ ሕቶታት ተቐላቒሎም። ሓደ ካብቶም ሕቶታት፡ ሃገራዊ ዋዕላ ንሃገራዊ ኮምሽን ዝሃቦ ሓደራ (ሓላፍነት) ፡ ንድሕሪ ጉባኤ ዝእቶ መድርኽ፣ ነቲ ብመገዲ ሃገራዊ ጉባኤ ክምስረት ዝድለ ዘሎ ትካላት፣ ዘገልግል፣ ቀያዲ ኮይኑ፡ ንምውዳቅ ስርዓት ህግደፍ ክሕግዝ ዝኽእል፣ ዶስ፡ ዋላ ድሕሪ ወድቀት ስርዓት ህግድፍ፡ ኣብ ሃገርና ምስእተና፡ ከገልግለና ዝኽእል፡ ቅዋም ንምንዳፍ እዩ ነይሩ …? ዝብል እዩ። እዚ፡ „ንድፊ መሰጋገሪ ቅዋም ሃገር ኤርትራ“፡ ዝብል ኣርእስቲ ዝሓዘለ ሰነድ፡ እቶም ስርዓት ህግደፍ ኣልጊስካ፡ ብደሞክራሲያዊ ቅዋምን ስርዓትን፡ ክትካእ እንቃለስ ዘሎና ደቂ ሃገር፡ ካብ ቀዳማይ ክሳብ መጨረሻ ገጽ፡ ብግቡእ፡ ናይዚ ወይ ነይቲ ውድብ ወይ’ውን ሰልፊ፡ ጽግዒ ከይሓዝና፡ ከም ተራ ኤርትራዊ ኣንቢባን ክንርድኦ እንተፈቲና፡ ብትሕዝትኡ ምስ ኣርእስቲ ናይዚ ሰነድ’ዚ ዝጋጮ፣ ጨሪሹ ዘይቃዶን፡ ነጥብታት እዩ ዘሎው። ካብ መጀመርያ ክሳብ መጨረሻ ናይዚ ሰደድ’ዚ ዘለዉ ምዕራፋትን ዓንቀጻትን፡ ብግቡእ እንተተረዲእናዮ፡ ስርዓት ህግድፍ ታኣለየ፡ ቀዋሚ ባይቶን መንግስትን ምስተተኸለ፡ ክትግበሩን ክንሰርሓሎም ዘገልግሉና ነጥብታት እዮም።
እሞ እቲ ሓቀኛ ትሕዝቶ ናይዚ ሰነድ’ዚ ከምዚ ኣቀዲመ ዝሓበርክዎ፡ ከምዝኾነ ክንራዳዳእ ኢንተኽኢላና፡ እታ ኣብዚ እነቅርባ ካላኣይቲ ሕቶ፡ ከምዚ ትስዕብ እያ። ብዙሓት ካባና፡ ብፍላይ ካኣ እቶም፡ ካብ 1991 ዓ.ም.ፈ. ጀሚርና ክሳብ ሕጂ፡ ኣመራርሓን ኣታኣላልያን ህዝብን ሃገርን ስርዓት ኢሳያስ ኣፈወርቂ፡ ንቃወም ዝነበርናን ዘሎናን፡ ደቂ ሃገር፡ ነቲ ኣብ 1997 ዓ.ም.ፈ ብፍቃድ ስርዓት ህግደፍ ዝተነድፈ፣ ብባይቶ ዝጸደቀ ቅዋም፣„ኣብ ምንዳፉን ምጽዳቅን ናይዚ ቅዋም’ዚ ንሕና ተኻፈልቲ ስለዘይነበርና፣ ድምጽና ስለዘይሃብናሉ፡ ከም ቅዋም ሃገር ኤርትራ ኣይንቅበሎን፣ ኣይነለልዮን፡ ዝብል ክሲ ክነቅርብ ጸኒሕና ክነብቅዕ፡ ተመሊስና ንሕና ባዕልና፡ ኣብ ሃገርና ዘሎ ህዝብና ዘይተኻፈሎን ድምጹ ዘይሃበሉን፣ ኣብ ሃገርና ዘሎ ህዝብና ዝማሓደረሉ ቅዋም፡ ኣብ ስደት ኮይና ዝነደፍናዮን ዘጽደቅናዮን ሒዝናሉ ክንኣቱ፡ ዝተገብረ ጌጋ ተመሊስካ ምድጋም፡ ዝተፋእካዮ ተምላስ ተመሊስካ ምልሓስ፡ ዶ ኣየስምዕን …? ትብል እያ። ካብ ኩሉ ካኣ፡ ንስርዓት ውልቀ-መላኺ ኣሊና፡ ብደሞክራሲያዊ ስርዓት ንምትካእ እዩ፡ እንቃለስ ዘሎና፡ እንዳበልና፡ ኣብ ስደት ዝነደፍናዮን ዘጽደቅናዮን ሃገራዊ ቅዋም፡ ንኣብ ሃገርና ዘሎ ህዝብና ሒዝናሉ ክንኣተ እተኾይና፡ ብድልየትና ክኸይድ፣ dictat ክንገብሮ ንዳሎ ከምዘሎና ዶ ኣየስምዕን …? ብተወሳኺ እውን፡ „ደሞክራሲያዊ ስርዓት ኣብ ሃገር ኤርትራ ክትከል እናደለኻ፡ ብኣንጻሩ ግን ዲክታቶሪያዊ ስርዓት ንምትእትታው ትዳሎ ዲኻ“፡ ዝብል ሕቶ ዘላዓዕል ዶ ኣይመስልን …? እዚ ክብል እንከለኹ ግን፡ ብጌጋ ከይትርድኡኒ፡ እዚ እነካይዶ ዘሎና ቃልሲ፡ ኣንጻር ህግደፍ፡ ዝግበር ዘሎ ኤርትራዊ ሃገራዊ ጉባኤ፣ ዝተነደፈ መሰጋገሪ ቅዋም ሃገር ኤርትራ፣ ዲክታቶሪያዊ ስርዓት ንምትካል እዩ፡ ዝብል መልእኽቲ ንምምሕልላፍ ኣይኮነን፡ ወይ’ውን ደቂ ሃገር ኣብ ምጥርጣር ንምእታው ኣይኮነን፡ እንታይ ዳኣ፡ ስልጣን ናይ ህዝቢ እዩ፡ ዝብል ጭርሖ ኩሉ ግዜ ስለእንጠቀም፡ ነዚ ጭርሖ እዚ ካበየናይ ኣረዳድእ ተበጊስና ኢና እንጥቀመሉ፡ ተመሊስና ክንርእዮን ክንማራመረሉን፡ ከዘኻኽር ስለዝመረጽኩ እዩ።
እቲ ዝላዓለ፡ ስክፍታይ ኣብ ልዕሊ እዚ ሰነድ’ዚ ግን፡ ብዘይ ድምጽን ተኻፋልነትን ኣብ ሃገርና ዘሎ ህዝብና፡ ኣብ ስደት ቅዋም ነድፍካ ናብ ሃገር ኤርትራ ሕዝካዮ ምእታው ዘሎ ድልየት፡ ኣይኮነን። እቲ ዝያዳ ናዓይ ዝርብሸኒ፡ ትሕዝቶታት ናይዚ መሰጋገሪ ቅዋም እዚ እዮም። ንምርድዳእ ክሕግዘና ካኣ፡ ገለ ካብ ኣታቶም ኣብዚ ክገልጾም ክፍትን እየ። ቀዳማይ፤ ኣብ መእተዊ ኣብ (ገጽ 1.)፤ “ኣህጉራዊ ውዑላትን መለኮታዊ እምነታትትን ብዘቐመጦ መሰረት“፤ ዝብል ነጥቢ፡ ብፍላይ ካኣ እታ፡ „መለኮታዊ እምነት ብዘቐመጦ መሰረት“፡ እትብል ኣምር፡ ክትዋሓጠለይ ኣይካኣለትን። ምኽንያቱ፤ ናዓይ ከምዝርዳኣኒ፡ ደቂ ሰባት ሕጊ ነዲፎም ስርዓት ዝተኽሉ፡ ብቀዳምነት ስለ-ንጽድቂ ወይ እውን ሓጢኣት ኣይኮነን፡ እንታይ ዳኣ፡ ኣብ ማዓልታዊ ናብርኦም፣ ህይወቶም ማለት፡ ናይ ምንባር ዕድሎምን ንብረቶምን፡ ብመሰረት ሕጊ ውሕስነት ንምልባስን ምርግጋጽን እዩ። ስለዚ ሕጊ ምስ ክውንነት ደቂ ሰብ ዳኣ እምበር፡ ምስ እምነት ዘራኽብ የብሉን። እምነት ከም መሰል ዳኣ እዩ ኣብ ሕጊ (ቅዋም) ክሰፍር ዘለዎ እምበር፡ ምንጪ ሕጊ ከኸውን የብሉን ዝብል ዕግበት እዩ ዘሎኒ። ስለዚ ምንጪ ናይ ሕጊ፡ ኣብ ባይታ ዘሎ ክውንነት ዳኣ እዩ ክኽወን ዘለዎ እምበር፡ ካብ „መልኮታዊ እምነት ብዘቐመጦ መሰረት“፡ ክብገስ ኣለዎ ዝብል ሓሳብ፡ ብወገነይ ጌጋ እዩ።
ካላኣይ፣ ኣብ መእተዊ፡ ኣብ (ገጽ 1.)፤ „ዘይምእኩል ቅዋማዊ ደሞክራሲያዊ ሰርዓት ጋህዲ ንምግባር ንዋሳእ“፡ ትብል ነጥቢ ኣላ። ኣነ ነዛ ሓሳብ እዚኣ ምስ ራኣኹ፡ ቀልጢፋ ኣብ ኣእምሮይ ዝተቃላቀለት ሕቶ፣ እዚ ቅዋም እዚ ዝተነድፈ ቅድሚ ኩነት፡ ማለት ኣብ ኤርትራ ዘሎ ህዝብና ኣብ ጉዳዩ ከምዝካፈል ቅድሚ ምግባር፡ ናይ ገለ ውድባት/ሰልፍታት ፖለቲካዊ ራኢ ንምዕዋት፣ ኣብ መሰጋገሪ እዋን ከምዚ ዛመሰለ political System ኣታኣታቲኻ ጸኒሕካ፡ ድሕሪ’ዚ ንህዝቢ ናዓኻ ብዝጥዕመካ ክትዝውሮ (dictat ክትገብሮ) ስለዝተደለየ ድዩ …? ትብል እያ። እወ ኣብ ሃገርና፡ ድሕሪ ውድቀት ስርዓት ውልቀ-መላኺ፡ ብቅዋማዊ ደሞክራስያዊ ስርዓትን ክትካእ ኣለዎ። እንተኾነ ግን፡ እቲ ኣብ ኤርትራ ክትከል ዘለዎ ስርዓት፡ „ዘይምእኩል ቅዋማዊ ደሞክራሲያዊ ሰርዓት“፡ ዲዩ ክኸውን ዘለዎ፡ ዋላስ „ምእኩል ቅርጺ ስርዓት ደሞክራሲ“፡ ወሳኒ እቲ፡ ብ-ሰፊሕ ተኻፋልነት ህዝብና ኣብ ሃገርና ዝተነደፈ ቀዋሚ ቅዋም፡ ዳኣ እዩ ክኸውን ዘለዎ እምበር፡ ኣብዚ መሰጋገሪ እዋን’ዚ ክትግበር ዝካኣል ቅርጺ ስርዓት ኣይኮነን። ምኽንያቱ፤ ዕድመ መሰጋገሪ መድርኽ፡ ከምቲ ቻርተርን ሓባሪ ካርታን ዝብሎ፡ 3 ዓመት ጥራይ ስለዝኾነ፡ እቲ ኣብዚ መሰጋገሪ እዋን’ዚ ዝትከል፡ መላግቦ ይኹን ግዜያዊ፡ መንግስቲ ንህዝብና ኣብ ጉዳዩ ከምዝኻፈል ብምግባር፡ ሓድነቱ ዘረጋግጸሉ፣ ባሓባር ከምዝነብር ክገብሮ ዝኽእል ቀዋሚ ቅዋም ክነድፍ፣ ቀዋሚ መንግስትና ባይቶን ክተክል፡ ባይታ ንኸጣጣሓሉ ዳኣ እምበር፡ ገባሪን ሓዳግን ቅዋም ንኽኸውን ኣይኮነን። ስልጣን ናይ ህዝቢ እዩ፡ ክባሃል እንከሎ፡ ክመርጽን ክምረጽን ዕድል ስለዝተዋሃቦ ኣይኮነን፡ ኣብ ጉዳዩ ተሳታፍነቱ ብምርግጋጽ፡ እዚ’ስ የናብረና እዩ፡ ዝብል ቅዋም፡ ካብ ነጻ ድልየቱ ተበጊሱ፡ ክነድፍ ከምዝኽእል ብምግባር እዩ። ስለዚ ህዝብና ክሳብ ሕጂ ታሓሪምዎ ዘሎ፡ ዕድሉ ባዕሉ ክውስን ዘይምኽእሉ፡ ምዃኑ ተረዲኡና፡ ብህግደፍ ዝተገብረ ጌጋ፡ ሕጂ እውን ባኣና ክይድገም፡ ካብ ከምዚ ዝኣመሰለ ቅዋም ኣብዚ ጉባኤ ድምጽና ካብ ማሃብ ክንቑጠብ ይምሕጸን።
ሳልሳይ ነጥቢ ኣብ ዓንቅጽ (7)፤ ዘሎ፡ “ሓጋጊ ምንጭታት፤ ምስ ሃይማኖት ህዝቢ ኤርትራ ዝተኣሳሰሩ መለኮታዊ እምነታት (…) ዝተሞርኮሰ ይኸውን“ ኣለዎ፡ ዝብል ሓሳብ፡ እዩ። ሕጂ እውን እዚ ነጥቢ እዚኣ ብዕሙቕ ዝበለ ልቦና እንተፈቲሽናያ፡ ከምቲ ኣብ ላዕሊ ዝሃብክዎ መግለጺ፡ ንናይ ገለ ውድባት/ሰልፍታት ፖለቲካዊ ኣጀንዳ ንምዕዋት፡ ተብሂሉ ዝቀረበ ሓሳብ ዳኣ እምበር፡ ንህዝብና ብማዕረ ክተማሓድርን ክትኣልን ክትዳንን ትኽእል እዩ፡ ተብሂሉ ዝቀረበት ነጥቢ ኣይኮነትን፡ ባሃሊ እየ። ካብ ኩሉ ካኡ፡ ሓድነት ህዝብና ኣብ ምልክት ሕቶ እተእቱ፡ ሓደገኛ ነጥቢ እያ። ካብ „Rational“ ኣታሓሳስባ አረዳዳን ተበጊስና፡ ደቂ ሰብ ቅዋም ነዲፎም ድሕሪ’ዚ ስርዓት ክተኽሉ ዘገደዶም ምኽንያት እንታይ እዩ፡ ዝብል ሕቶ ብልቦና ክንፍትሻ እንተፈቲና፡ እቲ አመልሲ፡ ብቀዳምነት ውሕስነት ቀጻልነት ህይወቶም ክረጋገጽ፣ ኣብ ማዓልታዊ ናብርኦም፡ ዓማጽን ታዓማጽን ከይህሉ፣ ፍትሒ ክነግስ፣ ዳኣ እምበር፡ ድሕሪ ሞት ኣብ ሰማይ ኣብ ገነት ንኽኣትዉ ኣይኮነን፡ ዝብል ዕግበት እዩ ዘሎኒ። ሃይማኖትን መለኮታዊ እምነትን፡ ሓደ ካብቶም መሰላት ደቂ ሰብ ዳኣ እምበር፡ ምንጪ ሕጊ ኣይኮነን። ኣብ ሃገር ዘሎ ስርዓት ሕጊ ኣልቦ ካብ ስሩ ከይማሓኻ፡ ማዓስ እዩ እዚ ስርዓት’ዚ ዝእለ፡ እትፈልጦ ነገር ዘይብልካ፡ ገና ኣብ ስደት እንዳተቀመጥካ፡ መበገሲ ሕጊ ህዝቢ ኤርትራ ሃይማኖትን መለኮታዊ እምነትን ክኽወን ኣለዎ፡ ምባል፡ ኣብ ውሽጢ ተቃውሞ ደንበ ኣሉታዊ ሳዕበናትን፡ ሓደገኛ ምፍሕፋሓትን ዝፈጥር፣ ሓቛፊ ዘይኮነ’ስ፡ ዝበታትን፣ ንኣብ ሃገርና ዘሎ ህዝብና ካኣ፡ ካብ ስርዓት ህግድፍ ዘገላግል ሓሳብ ዘይኮነ’ስ፡ ንፕሮፓጋንዳ ስርዓት ህግድፍ ዘገልግል፣ ነጥቢ እዩ ክኸውን ዝኽእል። ናዓይ ከምዝርዳኣኒ፡ መበገሲ ወይ እውን ምንጪ ሕጊ፡ ናጽነት ደቂ ሰባት ዳኣ እምበር፡ ሃይማኖትን መለኮታዊ እምነትን ኣይኮነን። ናጽነቱ ኣብ ግዝእት ሕጊ ዘይተረጋገጸሉ፡ ማለት ናጽነቱ ዝተዓመጸ ህዝቢ፡ ሃይማኖቱን መለኮታዊ እምነቱን ከተግብር፣ ብዘረባ ይኹን ብጽሑፍ መልክዕ ርእይቶ ወይ ሓሳብ ከቅርብ፣ ኣብ ባህላዊ ይኹን ኣብ ማሕበራዊ ምዕባሌታት ክርኢ፣ ኣብ ውሽጢ ሃገር ይኹን ናብ ደገ ከም ድልየቱ ክንቀሳቀስ፣ ናብርኡ ንዕኡ ብዝጥዕሞ ከካናውን፣ ወዘተ… ኣይክእልን እዩ። እዘን ዝገለጽክወን መሰረታዊ መሰል ደቂ ሰባት ዝዕመጻ፡ ናጽነት ደቂ ሳባት ምስተመንዘዔን ምስተረገጸን እዩ። ዋላ እውን፡ ሓደ ህዝቢ፡ ንሱ ዝሳማማዓሉ ሕጊ ክውጽእ እንተኾይኑ፡ ቅድሚ ኩነት ናጽነቱ፡ ክረጋገጽ ኣለዎ። እዚ ካኣ፡ መሰረታዊ መሰል ደቂ ሰብ ናጽነት ከምዝኾነት፡ እዩ ዝሕብረና። ስለዚ መበገስን ምንጪ ሕጊ ሓደ ህዝቢ፡ ናጽነትን ሓርነትን ደቂ ሰብ ዳኣ እዩ ክኸውን ዘለዎ እምበር፡ ሃይማኖትን መለኮታዊ እምነትን ኣይኮነን። እምባኣርከስ ውሕስነት ናጽነትን ሓርነትን ምስ ተረጋገጽ፡ ሃይማኖትን እምነትን ከም መሰል ከምዝኸብር ካብ ተፈለጠ፡ መበገሲ ምንጭታት ሕጊ፡ ብቐዳምነት ምውሓስ ናጽነትን ሓርነትን፡ ነብሲ ወከፍ ኤርትራዊ፡ እዩ ክኸውን ዘለዎ። እቲ ቀንዲ ኣገዳሲ፡ ኩላትና ደቂ ሃገር ክርዳኣና ዘለዎ ግን፡ ሓጋጊ ምንጭታት ህዝቢ ኤርትራ ካበይ ይበገስ ብዘየገድስ፡ ስልጣ ናይ ህዝቢ እዩ፡ ክባሃል እንከሎ፡ እንታይ ማለት ምዃኑ፡ ብግቡ ክንፈልጦ ኣሎና። ከምቲ ኣቀድም ኣቢለ ዝገለጽክዎ፡ ስልጣን ናይ ህዝቢ እዩ ክባሃል እንከሎ፡ ኣብ ክመርጽን ክምረጽን ዝተሓጽረ ዘይኮነ’ስ፡ ከማሓድሮ ዝኽእል ቅዋም እውን፡ ባዕሉ፡ ካብ ነጻ ድልየቱ ተበጊሱ፡ ተኻፋልነቱ ኣብ ዝተረጋገጸሉ ባይታ፡ ክነድፍ ክኽእል እንከሎ እዩ። ስለዚ ክቡራት ኣሕዋት ኣሓትን ተኻፈልቲ ጉባኤ፡ እወ ንድሕሪ ጉባኤ ዝእቶ መድርኽ ክስራሓና ዝኽእል ቀይዲ፡ ከድልየና እዩ። ስርዓት ኢሳያስ ከይኣለኻ እንኮለኻ ግን፡ ህዝቢ ኤርትራ ዝማሓደረሉ ቅዋም ኣብ ስደት ኮይንካ ምንዳፍ፡ ኣብ ዘይተጸበናዮ ሓደጋ ከየውድቀና፡ ነዚ ሕጂ ተነዲፉ ዘሎ፡ መሰጋገሪ ቅዋም ህዝቢ ኤርትራ፡ ዝብል ሰነድ፡ ኢድኩም ከይተንብርሉ፡ ድምጽኩም ክይትህብሉ፡ ይፍታሓላ ክትብሉ፡ ጻዊዕተይ የቅርብ።
- ዘለኣለማዊ ዝኽርን ክብርን ንሰማኣታትና
- ዓወት ንህዝባዊ ደሞክራሲያዊ ምንቅስቃስ
- ውድቀት ንስርዓት ህግድፍን ተደናገጽቱን
ካብ ኣስፋሃ ተስፋሚካል
18. 11. 2011 ዓ.ም.ፈ ጀርመን


text:
እዋናዊ ዜናታት
- ልዕሊ 11 ዓመት ኣብ ቤት ማእሰርቲ ክሳቐዩ ዝጸንሑ፡ ፓስተር ዕቑባ ሚካኤል ተኽለ ሃይማኖት ዝተባህሉ መራሒ ሃይማኖት ተፈቲሖም
- ኣብ ፖለቲካ ኤርትራ ካብ ስነ-ሓሳባዊ ፖለቲካዊ ፍሕፍሕ፡ ድሑር ስምዒታት ዝፈጥሮ ምፍልላይ ይዓቢ
- ነጻነት መራኸቢ ብዙሓን ካብ ግዜ ናብ ግዜ ኣብ ሓደጋ ይወድቕ
- ሰብ ክጨውዩ ናብ ሱዳን ዝተላእኩ ኣባላት ጸጥታ ህግደፍ፡ ብኣባላት ጸጥታ ሱዳን ኣብ ቀይዲ ኣትዮም።
- መንግስቲ ኣሜሪካ፡ ኣብ ኤርትራ ሰባት ብናይ መንግስቲ ተኲስካ ቅተል ፖሊሲ ከም ዝቕተሉ ገሊጹ
- መንግስቲ እስራኤል ኣሲርዎም ዝነበረ መብዛሕቲኦም ኤርትራውያን ከም ዝኾኑ ዝተነግረሎም ልዕሊ 200 ስደተኛታት ከም ዝፈትሐ ተገሊጹ።
- ኣባላት ጸጥታ ጉጅለ ህግደፍ ቤተ-ሰቦም ናብ ወጻኢ ካብ ዘህደሙ ኤርትራውያን ዝተፈላለየ ተጽዕኖ ብምግባር ገንዘብ ይዘምቱ ከም ዘለው ተፈሊጡ።
- ብዓሰርተታት ዝቑጸሩ ኤርትራውያን ብሓደጋ መኪና ህይወቶም ስኢኖም።
- ንግስነት ቀጠር ኣብ ስዋኪን ሱዳን ሓድሽ ወደብ ክሰርሕ ኣብ ስምምዕ ከም ዝበጽሐ ይግለጽ ኣሎ
- መንግስቲ ሱዳን ኣባላት ህግደፍ ዝርከብዎም ሒዝዎም ዝጸንሐ 27 ኤርትራውያን ካብ ሃገሩ ኣባሪሩ
- ህግደፋዊ ዓፈና ኣብ መደብ ሽንግርዋ ብግልጺ ተነጸባሪቑ፡-
- ማሕበር ረድኤትን ምዕባለን ኤርትራ ሓገዝ ንምርካብ ትነጥፍ ኣላ።
- ዑደት ንረድኤት ብማሕበር ረድኤትን ምዕባሌን ኤርትራ
- The Afar cultural genocide in Eritrea prompts new united efforts against Eritrean government
- ደምዳሚ መግለጺ ደሞክራስያዊ ግንባር ሓድነት ኤርትራ (ደግሓኤ) ዞባ ሕቡራት መንግስታት ኣመሪካ
ኣብ መርበብ ዘለዉ
We have 48 guests and no members online
- Details
- Written by ድምጺ ሰላምን ደሞክራስን ኤርትራ
- Published: 07 November 2017
ኣብ ኣስመራ ተመሃሮ ዲያእ ኣል እስላሚያ ንኢድ ምትእትታውን
ጸረ-ህዝቢ ተግባርን ጉጅለ ህግደፍ ብወግዒ ተቓዊሞም።
ቤት ትምህርቲ ዲያእ ኣል እስላሚያ ካብ ግዜ ስርዓት ሃይለስላሴ ኣትሒዛ ዝነበረ ነባር ቤት ትምህርቲ ክንሳ፡ ጉጅለ ህግደፍ ኣብ ልዕሊ ህዝብን እምነቱን ካብ ዘለዎ ትሑት ግምትን ዝተለምደ ፋሽሽታዊ ተግባርን፡ ኣብ ውሽጣዊ ጉዳይ እታ ቤት ትምህርቲ ኢዱ ብምእታው፡ ዝነበረ ኣካይዳ ኣቋሪጻ ዘይነበረ ኣገባብ ክትክተል ንዘውረዶ ትእዛዝ ብሰንጠቕ ብምቅዋሞም ንዝኣሰሮም ኣመሓደርትን ኣማኻርትን ክፍትሑ ዝጠልብ ኣብ ጎደና ወጽኢኦም ተቓውሞ ኣስሚዖም።
እቲ ብ31 ጥቅምቲ 2017 ቤት ትምህርትና ንምዕጻው ዝተወስደ ስጉምቲ ንኹንን፡ ኣካያዲ እታ ቤት ትምህርቲ ሓጂ ሙሳ መሓመድ ኑር ዝርከብዎም ብትካል ጸጥታ ዝተኣስሩ ብቑልጡፍ ክፍትሑ ንጠልብ፡ ዝብል ድምጺ ብዓውታ እናስምዑ ድሕሪ ዘካየድዎ ተቓውሞ፡ ኣብ ክንዲ ብሰላማዊ ኣገባብ ተቐቢሉ ተላዚቡ ምፍታሕ ቅሩብነት ዘርኢ፡ ወተሃደራት ልኢኹ ብበትሪ ከም ዝኣተዎም፡ ካብ’ዚ ክሃድሙ ንዝፈተኑ ድማ ኣድራጋ ጠያይቲ ከም ዘዝነብሎም ማዕከናት ዜና ኣልጀዚራን ቢቢሲን ብምስሊ ኣደጊፈን ጸብጺበን።
ጉጅለ ህግደፍ ነቲ ህዝባዊ ተቓውሞ፡ ብጎነጽ ክፈትሖ ኣብ ዝወሰዶ ፋሽሽታዊ ስጉምቲ፡ ብዙሓት ከም ዝቖሰሉ፣ ከም ዝሞቱን ከም ዝተኣስሩን፣ እቲ ተቓውሞ ግን መልክዑ ቀይሩ ናብ ካልእ ቦታታት ሊሑም ይቕጽል ከም ዘሎን መራኸቢ ብዙሓን ኤርትራውያን ደለይቲ ለውጢ የቃልሓ ኣለዋ።
ኢትዮጵያ ንስደተኛታት ሲቪላዊ ሰነዳት ክትህብ ከም ዝጀመረት ገሊጻ
መንግስቲ ኢትዮጵያ፣ ኣብ ሃገሩ ተዓቝቦም ንዝርከቡ ስደተኛታት ምስክር ወረቐት ማለት ከም ዕለተ ልደት፣ መርዓን ሞትን ዝኣመሰለ ሲቪላዊ ሰነዳት ካብ 27 ጥቅምቲ 2017 ኣትሒዙ ክህብ ከምዝጀመረ፡ ምዝገባ ሰቪላዊ ሰነዳት ኣብ ኩሉ መዓስከራት ክትግባር ምዃኑን፡ ላዕለዋይ ኮሚሽን ስደተኛታት ሕቡራት ሃገራት (UNHCR) ኣፍሊጡ።
ንስደተኛታት ኣዒቊበን ዘለዋ ሃገራት፡ ንስደተኛታት ስቪል ሰነዳት ክህባ፡ ኣብ ክብሪ መዝገብ ከስፍራ፡ ናይ ትምህርትን ስራሕን ዕድል ክፈጥራ ዝብል ኣብ 2016 ኣብ ኒውዮርክ ተቓኒዑ ዝነበረ ዋዕላ ስደተኛታት ተመሓላሊፉ ከም ዝነበረ፡ መንግስቲ ኢትዮጵያ ብተግባር ክትርጉሞ ምጅማሩ ከም ዘሐጎሶን ወኪል ዩ ኤን ኤች ሲ ኣር ኣብ ዝሃቦ መግለጺ ኣረጋጊጹ።
ኤርትራዊ ናብ ኤርትራ ከይጥረዝ ሓቲቱ
ብቅትለት ሰብ ኣብ ብሪጣኒያ ን14 ዓመታት ክእሰር ዝተፈርዶ ቶማስ ግርማይ ዝተባህለ ኤርትራዊ ናብ ኤርትራ ከይጥረዝ፡ ናብ ኤርትራ እንተተጠሪዙ ንህይይወቱ ዘስግእ ሓደጋ ክበጽሖ ከም ዝኽእል፡ ናብ ቤት ፍርዲ ይግባይ ምባሉ ንማዕከናት ዜና እታ ሃገር ብምጥቃስ ረዲዮ ኤረና ብ31 ጥቅምቲ 2017 ሓቢራ።
እቲ ኤርትራዊ፣ ምስ ሓደ ጉጅለ ገበነኛታት ብምዃን ኣብ 2004 ንሓደ ታይላንዳዊ ክኢላ ምድራዝ ሰብነት፣ ብካራ ወጊኡ ብምቕታል ከም ዝተኸሰሰ፣ ቤት ፍርዲ ገበነኛ ኮይኑ ስለዝረኸቦ ን14 ዓመታት ክእሰር ከም ዝፈረዶ፣ ወዲ 34 ዓመት ቶማስ ግርማይ፣ ኣብ ቤት ማእሰርቲ እንከሎ'ውን ተመሳሳሊ ገበን ከምዝፈጸመ፣ ኣቐዲሙ ብስርቅን ሓሽሽን ንሰለስተ ዓመትን መንፈቕን ተኣሲሩ ከም ዝነበረን ዝገለጸት ኤረና ካብ ቤት ማእሰርቲ ምስ ወጸ ናብ ሃገሩ ክጥረዝ ክፍሊ ኢሜግሬሽን እታ ሃገር ከም ዝወሰነሉ ጸብጺባ።
ቶማስ ግርማይ ኣብ ስዑዲ ዓረብ ከምዝተወልደ ኣብ’ዚ እዋን ኣብ ወለንታዊ ተግባራት ብምስታፍ ኣብ ሰናይ ተግባር ይነጥፍ ከም ዘሎን ንሕብረተ-ሰብ ሓደገኛ ከም ዘይኮነን ቤት ፍርዲ እታ ሃገር ከም ዝመስከረሉ ድማ ወሲኻ ገሊጻ።
ጉጅለ ህግደፍ ነቲ ኣንጻሩ ዝተላዕለ ናይ ብዱላት ተቓውሞ ሃይማኖታዊ መልክዕ ከትሕዞ ጎስጓሳት ጀሚሩ ከም ዘሎ ተገሊጹ።
ሃላሊ ጉጅለ ህግደፋ ነቲ ኣብ ውሽጣዊ ጉዳይ ሃይማኖት ኢዱ ብምእታውን ኣካየድቲ ስራሕ ቤት ትምህርቲ ዲያእ ኣል እስላሚያ ብምእሳሩን ናብ ጎደና ወጺኡ ዝተቓወመ ህዝቢ፡ ወተሃደራት ሰዲዱ ምህራሙ፡ ምቕታሉን ምእሳሩን ከይኣክል፡ ሃይማኖታዊ መበገሲ ዘለዎ ትሕቲ ሃገራዊ ምትእኽኻብ’ዩ ዝብል ጎስጓስ ከካይድ ጀሚሩ ከም ዘሎ ምንጭታት ካብ ኣስመራ ይገልጹ ኣለው።
እዚ ብደም ንጹሃት ዝጨቀወ መሪሕነታዊ ጉጅለ፡ ንደሞክራስያዊ ምንቅስቓስ 1973፣ ኣብ 2001 ጽገናዊ ለውጢ ንዝጠለቡ ወገናት፣ ብጎነጽን መቐተልትን ምስተቖጻጸሮም ኣውራጃውያን ዝብል ስም ከም ዝለጠፈሎም፣ ብ21 ጥሪ 2013 ዝተገብረ ናይ ሰራዊት ምንቅስቓስ ኣስላም ዝመርሕዎ ፍሹል ፈተነ ብዝብል ዘይመልክዑ ከትሕዞ ከም ዝፈተነ፡ ብዙሓት ኣመንቲ ምስልምና ዝኾኑ ዜጋታት ሃለዋቶም ኣጥፊእዎም ከም ዘሎን ብምዝካር፡ ነዚ መንግስቲ ካብ ጉዳይና ኢዱ የውጽእ፡ ዝኣሰሮም መራሕትና ይፍታሕ ዝብል ናይ ተመሃሮ ተቓውሞ፡ ተመሳሳሊ ናይ ጠቐነ ስም ብምልጣፍ ኣብ መንጎ ህዝብታትን እምነታትን ሓዊ ከሳወር ውሽጢ ውሽጢ ጎስጓስ የካይድ ከም ዘሎ ኣረዲኦም።
ብሓልዮት ደሞክራስያዊ ግንባር ሓድነት ኤርትራ ዝፍኖ፡ ድምጺ ሰላምን ደሞክራስን ኤርትራ፡ 03-11-2017
ኣገዳሲ ቆጸራታት
- ዝኽሪ ንፈላሚት ባሕቲ መስከረም ሰውራ ኤርትራ ኣብ ሽቱትጋርት
- ጻውዕት ንሰፊሕ ልዝብ ደቂ-ኣንስትዮ ኤርትራ ኤውሮፓ/ኸ ኣብ ጀርመን
- በዓል 8 መጋቢት 2017
- በዓል 8 መጋቢት 2017
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
ህዝብና ካብቲ ዝነበሮ ኣዝዩ ከርፋሕ ናብራ ንምንጋፍ ኣብቶም ዝሓለፉ 26 ዓመታት ብፍላይ ድማ ድሕሪ ተሃድሶ ውድብን መንግስትን ፖሊስታትን ስትራተጅታትን ልምዓት ሕርሻ ብምሕንፃፅ ከም ህዝቢ ብምውዳብን ብምልዕዓልን ኣብ ልዕሊ ቀንዲ ፀላኢና ዝኾነ ድኽነት ቃልሲ ወሊዖምን ኣጠናኺሮምን ተረባሪቦም እዮም። ውፅኢት እዚ ቃልሲ ድማ ብኣማኢት ኣሽሓት ዝቑፀሩ ሓረስቶት ካብ ትሕቲ መስመር ድኽነት ወፂኦም ብምግቢ ዓርሶም ናብ ዝኽእልሉ ብርኪ ተሰጋጊሮም። ብምግቢ ዓርሶም ካብ ምኽኣል ብዝዘለለ ሃፍተ ገነት ዝወነኑ ሓረስቶት ቁፅሮም እናተበራኸተ መፂኡ እዩ። ኣብ ዝግበር ቃልሲ ኣንፃር ድኽነት ከም መሰጋገሪ ድልድል ኮይኑ ዘገልግል ዘሎ ድማ እቲ ሓደ ፕሮግራም ልምዓታዊ ሴፍትኔት እዩ።
ፕሮግራም ልምዓታዊ ሴፍትኔት ሓረስታይ ሃፍቲ ተፈጥሮ ከባቢኡ እናልመዐ ካብዚ ዝረኽቦ ክፍሊት ከም መሰጋገሪ ተጠቒሙ ኣብ ምርባሕ እንስሳት፣ ልምዓት መስኖን መፍረያይነቱ ከሰስኑ ኣብ ዝኽእሉ ፓኬጃት ሕርሻ ኣተኣታትዩ መነባብርኡ ዘመሓይሸሉ እዩ። ንሎሚ ኣብ ዞባ ደቡብ ትግራይ ወረዳ ራያ ዓዘቦ ሓረስቶት ካብ ዝነበሮም ሕዱር ድኽነት ንምንጋፍ ብፕሮግራም ልምዓታዊ ሴፍትኔት ሰሪሖም ዝረኸብዎ ክፍሊት ከም መሰጋገሪ ተጠቒሞም ኣብ ምርባሕ እንስሳት፣ መፍረያይነት ኣብ ዘሰስኑ ስራሕቲ እናነጠፉ ኣብ መነባብረኦም ዘምፅእዎ ዘለዉ ለውጢ ከምዝስዕብ ኣቕሪብናዮ ኣለና።
ሓረስታይ ገብሩ ሃፍቱ ነባሪ ወረዳ ራያ ዓዘቦ ጣብያ ሓወልቲ እዮም። “ካብ ድኽነት ዝኸፍአ ውርደት የለን” ብምባል ወግዖም ጀሚሮም። ካብቲ ሕሱም እዋን ድርቂ 1977 ዓ/ም መሬት ዘርኢ ውሒጣ ዘፅቀጠትሉ፣ ሰማይ ዝናብ ሓሪምዎ ምህርቲ ንዘይምሃብ “ካሕካሕ” ኣብ ዝበለትሉን ውሑዳት ሕሩፅ እንተተረኺበን ናይ ብዙሓት ከርሲ ከዕንግላ ተባሂሉ ማይ ተሰቢቑ ድራር ዝኾነሉን እዋን ከም ዘሕለፉ ይዝክሩ። እተን ዝስቦቓ ሕሩጭ እውን ምስተነገፋ ከም ስደት ፀላኢ ዘይነበሮም ሓረስታይ ገብሩ ህይወቶምን ንህይወት ስድርኦምን ንምትራፍ ክብሉ ናብ ሃገረ ሱዳን ተሰዲቶም። ኣማራፂ ስኢኖም ዝመረፅዎ ስደት ካብ ኢድ ናብ ኣፍ ካብ ዝኾነ መነባብሮ ከናግፎም ኣይከኣለን። ድሕሪ ክልተ ዓመት ደሃይ ዓዶም ኣፀናፂኖም “ዝናብ ኣሎ” ምስ ሰምዑ ግና ናብታ ምህርቲ ኣልቦ ጎጆኦም ኣብ 1979 ዓ/ም ተመሊሶም።
ወዮ ብምዑሩይ ፖሊሲ ሕርሻ ሰንዩ ዝመርሕ ስርዓት ስኢኖም እምበር ሐዚ ኮይንካ ክትሪኦ እንተለኻስ ብከርሰ መሬት ማይ ዝሃፍተመ፣ ንኹሉ ዝዕንግል ሰፊሕ መሬት ጎላጉል ራያ ሒዝካስ ይትረፍ ንዓርስኻ መላእ ትግራይ ኢሉ እውን ሃገር እኳ ምተረፈ ነይሩ። ግን ከምኡ ኣይነበረን። ሓንቲ ክረምቲ ድርቂ ብምዃና ህዝቢ ግዳይ ድርቂ፣ ስደትን ሞትን ዝኾነሉ ኩነታት እዩ ነይሩ። ኣብዚ ሐዚ እዋን ግና ከምቲ ዝሓለፈ ግዜ ወይ ልዕሊኡ ሕፅረት ዝናብ እንተጋጠመ እውን ሳላ ውሕሉል ኣመራርሓ ውድብን መንግስትን ብሰንኪ ሕፅረት ምግቢ ዝመውት ሰብ ይኹን እንስሳ ዘይምህላዉ ብተግባር ዝረኣናሉ ዘመን እዩ።
ሓረስታይ ገብሩ ነዚ ሓቂ እዚ እንተራጉዱ ኣብ 1997 ዓ/ም ሕፅረት ዝናብ ኣጓኒፉ ነይሩ። ነታ ዝነበረት ፀገም ንምስግጋር ኣብ ፕሮግራም ልምዓታዊ ሴፍትኔት ሓሙሽተ ርእሶም ተሓቚፎም። ካብ መረበቶም ከይተመዛበሉ ሃፍቲ ተፈጥሮ ከባቢኦም እናልምዑን ካብቲ ፕሮግራም ዝረኽብዎ ክፍሊት ንምግቦም እናውዓሉን ኣብ ምርባሕ ከፍቲ፣ ጤለበጊዕን መፍረያይነቶም ኣብ ዘሰስኑ ስራሕቲ ክነጥፉ ጀሚሮም። ጠንኪሮም ብምስርሖም ብምግቢ ዓርሶም ምኽኣል ጥራሕ ዘይኮነስ ሃፍተ ገነት ከዋህልሉ ብምኽኣሎም ኣብ 2001 ዓ/ም ብዓርሰ ድሌቶም ካብቲ ፕሮግራም ተመሪቖም ወፂኦም።
ካብቲ ፕሮግራም ልምዓታዊ ሴፍትኔት ተመሪቖም ምስ ወፁ ኣብ 2002 ዓ/ም ሰብ ሞያ ሕርሻ ጣብያኦም ዝህብዎም ምኽርን ሓበሬታን ተግባራዊ ብምግባር ንመዓል ሓደን ፈረቓን ሄክታር ተሓራሳይ መሬቶም ክልተ ኩንታል ዘበናዊ ድኹዒ ተጠቒሞም ዘሪኦም። መሬቶም ብዝግባእ ሓሪሶምን ኣለሳሊሶም ክልተ ሰለስተ ግዜ ፃህዮም እዮም። ስለዝኾነ ድማ ቕድም ክብል ካብ 20 ኩንታል ዘይበልፅ እቶት ዝረኽቡ ዝነበሩ ሎሚ በቢ ዓመቱ ብማእኸላይ 35 ኩንታል ምሸላን ጣፍን ይሓፍስሉ ኣለዉ። እዚ ድማ ውፅኢት እቲ ቅኑዕ ፖሊስን ስትራተጅን ልምዓት ሕርሻ መንግስትና ከምዝኾነ ገሊፆምልና እዮም።
እዞም ሓረስታይ ኣብ ፕሮግራም ልምዓታዊ ሴፍትኔት ተሓቚፎም እናሃለዉ ካብታ ዝረኸብዎ ክፍሊት እናዓቖሩ ምስዚ ጎድና ጎድኒ ኣብ ምርባሕ ጤለ በጊዕ ክነጥፉ ጀሚሮም። ብኸምዚ ስለዝተጉዓዙ እውን ኣብዚ ሐዚ እዋን 14 ኣባጊዕ፣ 10 ኣጣል፣ ሸሞንተ ከፍቲ ወኒኖም ኣለዉ። ካብዚ ብተወሳኺ ሓንቲ ዝተመሓየሸት ፀባ ከፍቲ ኣተኣታትዮም ማዕልታዊ 10 ሊትሮ ፀባ ይረኽቡ።
ካብ ሽይጣት ፀባ ንሓደ ሌትሮ ብ18 ብር እናሸጡ ወርሓዊ 5,400 ብር ኣታዊ ይረኽቡ። ምስዚ ጐድና ጐድኒ ከፍቲ ኣህጢርካ ምሻጥ እውን ከም ሓደ ፍልፍል መርከቢ እቶት ገይሮም ክሰርሕሉ ጀሚሮም። በብእዋኑ ዝፈላለ ዋላ እኳ እንተኾነ ንሓደ ብዕራይ ብማእኸላይ 3,000 ብር እንተዓደጉዎም ኣብ ውሽጢ ሰለስተ ወርሒ ኣህጢሮም ክሳብ ሓሙሽተ ሽሕ ብር ከምዝሸጡ የረድኡ። ኣብቲ ኣንሕና ዝኸድናሉ እዋን መጀመርታ ወርሒ ሰነ ሽዱሽተ ንመሸጣ ዝተዳለዉ ኣብዑር ብክንክን እናተመገቡ ረኺብናዮም። ከምኡ እውን ካብ 10 ደርሁት ብወርሒ ክሳብ 500 ብር ኣታዊ እናረኸቡ ደቀቕቲ ጣጣ ገዛ ብሽይጣት ደርሆን እንቋቑሖን ከምዝሽፍኑ ሓቢሮምልና።
ሓረስታይ ገብሩ ሃፍቱ ኣብዚ ሐዚ እዋን ኣብ ጣብያ ሓወልቲ 50 ቆርቆሮ ዝወደአ ሓደ ዓብዪ ክፍሊ ገዛ ሃኒፆም ደቆም እናምሃሩ ኣብ ዝሓሸ መነባብሮ ይርከቡ። ካብዚ ብተወሳኺ ማእኸል እቲ ወረዳ ኣብ ዝኾነት ከተማ መኾኒ እውን ገዛ ንምስራሕ ትልሚ ሒዞም ኣለዉ። እቶም ንፉዕ ሓረስታይ ኣብ ሒሳብ ደብተሮም 50 ሽሕ ዝዓቖሩ አንትኾኑ ድምር ሃፍተ ገነቶም ድማ ልዕሊ 300 ሽሕ ብር ከምዝበፅሐ እዮም ብኣንደበቶም ዝገልፁ።
ካብዚ እንርደኦ ነገር እንተሃለወ ፕሮግራም ልምዓታዊ ሴፍትኔት ሓረስታይና ንብረቱ ጥሪቱ ከይሸጠ ሃፍቲ ተፈጥሮ ከባቢኡ እናልመዐ ዘላቒ ለውጢ ዘረጋግፀሉ ዘሎ ምዃኑ እዩ። ካብዚ ብተወሳኺ እቲ ፕሮግራም መጠወሪ ዘይኮነስ ሓረስታይ ከም መሰጋገሪ ድልድል ተጠቒሙ ኣብ ዝተፈላለዩ መማረፅታት ልምዓት ሕርሻ ጠንኪሩ እንተሰሪሑ ናብ ዝለዓለ ብርኪ ዘሰጋግሮ ፈውሲ ድኽነት ከምዝኾነ ካብ ሓረስታይ ገብሩ ትምህርቲ ምውሳድ ይከኣል።
ካልእ ነባሪ ወረዳ ራያ ዓዘቦ ጣብያ ማርታ ዝኾነ ኣብ ማእኸላይ ዕድመ ዝርከብ ኣይተ ብርሃነ ወልደጊዮርግስ እዩ። ናብራ ንምምሕያሽ ክብል ካብ 2004 ዓ/ም ጀሚሩ ክሳብ 10 ሽሕ ብር ካብ ሰብ ተለቂሑ ውሕስና ብዘይብሉ መንገዲ ባሕርን በረኻን ኣቋሪፁ ስደት ዓዲ ዓረብ ከይዱ። ይኹን እምበር ናብርኡን ናብራ ስድርኡን ንምልዋጥ ኢሉ ዝኸዶ ስደት ዓዲጓና እንትርፊ በሊዕኻ ምሕዳር እዚ ዝበሃል ዝረኽቦ ነገር ኣይነበረን። የግዳስ ከም ሌባ እናተሃደነ ዝነብር፣ ክብረት ዘይብሉ ፍጡር ኮይኑ ምፅንሑ ብዝስዕብ ኣብነት ይገልፅ። ሓደ ግዜ ዘይሕጋዊ ሰብ ተባሂሉ ተታሒዙ ዛጊድ ዘይጠፍአ በሰላ ከም ዘለዎ ክዳኑ ቀሊዑ ዝበፅሖ ማህሰይቲ ኣሪኡና።
ስደት ዘምረሮ ኣይተ ብርሃነ ኣብ 2007 ዓ/ም እዚ ዝበሃል ገንዘብ ከይሓዘ ብማእሰርትን መግረፍትን ተሳቕዩ ናብ ዓዱ ተመሊሱ። ተሓራሲ መሬት ስለዘይነበሮ ኣብ 2008 ዓ/ም ኣብ ፕሮግራም ልምዓታዊ ሴፍትኔት ተሓቚፉ። ኣብቲ ፕሮግራም ተሓቚፉ ክነብር ግን ኣይወሰነን። የግዳስ ክሳብ ናብ ዝሓሸ እቶት ዝሰጋገር ካብቲ ሰሪሑ ዝረኽቦ ክፍሊት ንምግቡ እናውዓለ ብደኣንት ተወዲቡ እውን ካብ ትካል ፍትሓዊ ልቓሕን ዕቋርን ደደቢት 60 ሽሕ ብር ተለቂሑ። በዚ ልቓሕ ገንዘብ ኣብዚ ሐዚ 20 ጤለ በጊዕ ገዚኡ ኣብ ምርባሕ ይርከብ። ድሕሪ ክልተ ዓመት ካብዘን ጤለበጊዕ ዝረኽቦ ኣታዊ ልቕሑ መሊሱ ኣብ ከተማ መኾኒ መከፋፈሊ ሸቐጣ ሸቐጥ ንምኽፋት ድሌት ከም ዘለዎ ይገልፅ። ንኻልኦት ኣብ ስደት ዘለዉ መናእሰይ ይኹን ካብ ስደት ተመለስቲ ንዝኾኑ ድማ ይትረፍ ብሞያ ኣሰልጢኑ፣ ልቓሕ ውሰድ ዝብል መንግስቲ ሒዝካስ እዚ ዕደል እንተዘይህሉ እውን ናብራ ስደት ክብርኻ ተገፊፉ፣ መሰልካ ተጋሂሱ እትነብረሉ ስለ ዝኾነ ኣብ ዓዶም መፂኦም ስራሕ ከይነዓቑን ከየማረፁን ሰሪሖም ክልወጡ ከምዝኽእሉ ይምዕድ።
ከም መርኣዪ ነዞም ክልተ ወገናት ወሲድና እምበር ኣብታ ወረዳ ካብቲ ፕሮግራም ሴፍትኔት ዝረኽብዎ ክፍሊት ከም መሰጋገሪ ተጠቒሞም ኣብ ምርባሕን ምህጣርን ከፍቲ፣ መፍረ ደርሁትን ካልኦት ሕርሻዊ ንጥፈታት ተዋፊሮም ናብረኦም ዘመሓይሹ ሓረስቶት ቑፅሮም ብዙሓት እዮም። ኣብቶም ዝሓለፉ ሰለስተ ዙራት ኣብቲ ፕሮግራም ካብ ዝተሓቖፉ ልዕሊ 51 ሽሕ ወገናት እቶም ልዕሊ 39 ሽሕ ብምግቢ ዓርሶም ክኢሎም ተመሪቖም እዮም። ኣብዚ ራብዓይ ዙር መደብ ልምዓታዊ ሴፍትኔት እውን 89,848 ወገናት ኣብቲ ፕሮግራም ተሓቚፎም ተረባሕቲ እናኾኑ ይርከቡ። ካብዚኦም እቶም 7,987 ሰሪሖም ክበልዑ ዘይኽእሉ ሰብ ፀጋ ዕድመ ኣረጋውያን፣ ጉዱኣት ኣካል፣ ዘኻትም ህፃናትን ፀገም ጥዕና ዘለዎም ወገናት ነፃ ሓገዝ እናተገበረሎም ይርከብ። እቶም ዝተረፉ 51,861 ወገናት ድማ ሃፍቲ ተፈጥሮ ከባቢኦም እናልምዑ፣ ሓበራዊ ረብሓ ክህቡ ኣብ ዝኽእሉ ስራሕቲ ህንፀት መንገዲ መስኖን ካልኦትን ተዋፊሮም ብምስራሕ ተጠቀምቲ እናኾኑ እዮም።
ኣብታ ወረዳ ኣብ 2009 ዓ/ም ጥራሕ ብፕሮግራም ልምዓታዊ ሴፍትኔት ኣብ 1,503 ሄክታር መፋስሳት ዝተፈላለዩ ጠሊ ዓቀብቲ ስራሕቲ ንምስራሕ ተሓሲቡ ዛጊድ 1,298 ሄክታር ተሰሪሑ። ኣግራብ ከሊልካ ንምልማዕ ኣብ 950 ሄክታር ንምስራሕ ትልሚ ተታሒዙ ዛጊድ 815 ሄክታር ኣብ ምልማዕ ይርከብ። ከምኡ እውን 415 ሄክታር ምእላይ ማይ፣ 18 ኪሎ ሜትር ጣብያ ምስ ጣብያን ወረዳን ዘራኽብ ፀፀር መንገዲ መኪና ተሰሪሖም እዮም። ነዞም ስራሕቲ 22 ሚልዮን 554 ሽሕን 840ን ብር ብገንዘብ 8,977 ኩንታል ብእኽሊ ንተጠቀምቲ ከምዝተኸፋፈለ መተሓባበሪት ውሕስነት ምግቢ ወረዳ ራያ ዓዘቦ ወ/ሮ ኣዳኑ ወንድማገኝ ይገልፃ።
ካብዚ ብተወሳኺ ኣብቲ ፕሮግራም ዝተሓቖፉ ተጠቀምቲ ልምዓታዊ ሴፍትኔት ዝተመረቑ ንድሕሪት ንከይምለሱ ዘይተመረቑ ድማ ውሕስነት ምግቦም ኣረጋጊፆም ንኽምረቑ “ምምሕያሽ መነባብሮ ሕብረተሰብ” ዝብል ፕሮግራም ተጣየሹ ግንዛበ መፍጠሪ ስልጠናን ልቓሕ ገንዘብን እናተውሃበ ይርከብ። ብመሰረት እዚ ኣብ 2009 ዓ/ም ን1,881 ወገናት ኣብ ምርባሕን ምህጣርን ከፍትን ጤለበጊዕን፣ ልምዓት መስኖን ምፍራይ ደርሁትን ተዋፊሮም ንምስራሕ ሓሙሽተ ሚልዮንን 454 ሽሕን 850 ብር ካብ ሕብረት ስራሕ ማሕበራትን ትካል ልቓሕን ዕቋርን ደደቢት ብልቓሕ ተኸፋፊሉ ኣሎ።
ካብዚ ብተወሳኺ ኣብ ስራሕቲ ሸቐጣ ሸቐጥ ንግዲ፣ ስፌት ዓለባ፣ ስራሕቲ ዕንፀይትን ሓፂን መፂን፣ ውሕልና ተዋፊሮም ክሰርሑ ንዝኽእሉ 247 ደቂ ኣንስትዮ ዝርከበኦም 496 ወገናት ንመስርሒ ዝኸውን 9,485,000 ብር ብልቓሕ ተዋሂቦም። ከምኡ እውን ን183 ወገናት ኣብ ህንፀት መንገዲ ገፀር፣ ሕርሻ ኢንቨስትመንት ምውፃእ መዓድን፣ ሆቴላትን ሬስቶራንትን ስልጠና ብምሃብ ኣብ ስራሕ ክዋፈሩ ንምግባር መደብ ተታሒዙ ብልዕሊ ትልሚ 135 ደቂ ኣንስትዮ ዝርከብኦም 295 ወገናት ምትእስሳር ስራሕ ከምዝተገበረሎም ኪኢላ ኤክስቴንሽን ሕርሻ እታ ወረዳ ኣይተ ገ/ስላሴ በርሀ ይገልፁ።
ብድምር ኣብ ወረዳ ራያ ዓዘቦ ራብዓይ ዙር ፕሮግራም ልምዓታዊ ሴፍትኔት ሓረስቶት ሃፍቲ ተፈጥሮ ከባቢኦም እናሕወዩ ብምግቢ ዓርሶም ክኽእሉ ንምግባር በቲ ዝተትሓዘሉ ኣንፈት ይኸይድ ኣሎ። ሓረስቶት እቲ ፕሮግራም መሰጋገሪ ድልድል ደኣ እምበር መጠወሪ ከምዘይኮነ ተረዲኦም ናብ ስራሕ ዝተሰጋገሩ ሓረስቶት ብምግቢ ዓርሶም ምኽኣል ጥራሕ ዘይኮነስ ጥሪት ኣብ ምጥራይን ሃፍተ ገነት ኣብ ምውህላልን መርኣያ ዝኾኑ ሓረስቶት ቁፅሮም እናሰሰነ ይመፅእ ኣሎ። ገና ዘይተመረቑ ሓረስቶት ድማ መንፈስ ተፀባይነት ብምስባር ካብዚ ፕሮግራም ተመሪቖም ንምውፃእ ፃዕርና ኣሐይልና ክንሰርሕ ይግባእ።


text:
ኣዝማሪኖ ዳት ኮም ዓለም ለኻዊ ማዕከን ዜና ኮይኑ ኣብ ኤርትራዊ ፖለቲካዊ፣ ማሕበራውን ባህላውን ጉዳያት ይነጠፍ። ኣዝማሪኖ ነቶም ካብቲ ኣብ ሃገሮም ዘሎ መሰረታዊ መሰል ደቂ ሰባት ዘይሕሉ ስርዓት ርሒቖም ኣብ መላእ ዓለም ተበቲኖ ዘለዉ ኤርትራውያን ሃገራውያን ዓሚቕ ሓበሬታ ኣብ ምዝርጋሕ ይሰርሕ። ኣዝማሪኖ ዳት ኮም ክጅምር እንከሎ ቐሊል ብዝመስል ንዕግበት ውልቃዊ ዝንባሌ ዝተሃንጸ እዩ ነይሩ። ጸኒሑ ግን ሰባት እናሰዓብዎ ናብ ሓደ ገዚፍ ቁምነገር ክምልስ ዝነቐለ ማዕከን ዜና ክዓቢ ከኣለ። ሎሚ ንድሕሪት ምልስ ኢልና ንጉዕዞ ኣዝማሪኖ እንተተመልኪትናዮ ኸኣ ክሳዕ ክንደይ በዳህን ፈታንን ምንባሩ ንዕዘብ።
ኣዝማሪኖ ኣብዘን ዝሓለፋ 20 ዓመታት ሓያሎ ኣንበብቲ፣ ተኸታተልቲ፣ ጸሓፍቲን ተሳተፍትን ኣጥርያ እያ። በዚ ኸኣ ሓያሎ ኤርትራውያን ነጻ ኮይኖም ሓሳባቶም ክገልጹን ዝተሰመዖም ናይ ውሽጦም ርዲኢታት ከተንፍሱን በቒዖም እዮም። ኣዝማሪኖ ገና ኩነታት ኤርትራ ካብ ዝኸፈአ ናብ ዝገደደ ከይበኣሰ እንከሎ ብእዋኑ ናይ መጠንቀቕታ ሓባሪ ጽሑፋትን ኣቤቱታት ከቅርብ ዝተበዐ ናይ ኤርትራውያን ማዕከን ዜና እዩ። ካብ መወዳእታ ተስዓታት ኣትሒዙ እናዕበየ ክመጽእ ዝጸንሐ ተኣፋፊ ፖለቲካውን ማሕበራውን ኩነታት ኤርትራ ኣዝማሪኖ በብእዋኑ ክምዝግብን ብዛዕቡኡ ፍታሕ ከናድን ብዙሕ መደባት ሰሪዑ እዩ። ኣብ ዶባዊ ኩናት ኤርትራን ኢትዮጵያን፣ ኣብ ምዕፋን ነጻ ፕረስ፣ ምእሳር ኤርትራውያን ጋዜጠኛታትን ሚኒስተራትን፣ ኣብ ትርጉም ኣልቦ ግዱድ ዕስክርና፣ ኣብቲ ክሳብ ሎሚ ዝኸይድ ዘሎ ፍልሰት ኤርትራውያን ኣዝማሪኖ ከይተሓለለት ምስ ማእለያ ዘይብሎም መርትዖታታ ንህዝቢ ኤርትራን ዓለምን ዓገብ ክትብል ዝጸንሐት ማዕከን እያ። ዕስራ ዓመታት ምናልባት ነዊሕ ዓመታት ክኸውን ይኽእል እዩ። ብፍላይ ኣብ ከምዚ ኣዝማሪኖ ዝሓለፈቶ ጽንኩር ኩነታት ከኣ እቲ ጊዜ ክሳዕ ክንደይ ነዊሕ ምንባሩ ምስቲ ኩሉ ዝነበረ ናይ ሓፍ ኮፍ መድረኻት ኣመዛዚንካ ክትገልጾ ቃላት ይሓጽር። ኣዝማሪኖ ግን ትልኽ እናበለትን ምርኩስ እናሓዘትን ከይተረፈ ንዝሓለፈ 20 ዓመታት ህያው ኮይና መንፈሳን ሓቦኣን ከይተዳኸመ ንድምጺ ሓርነት ከተቃልሕ ከየባተኸት ነቲ ነዊሕ ጉዕዞ ትቕጽሎ ኣላ።
ኣዝማሪኖ ኣብ 20 ዓመታት ዝዓየየቶ ተመክሮ እንተሪኢና እምበኣር፣
- እቲ ብ1998 ዝጀመረ ናይ ኣዝማሪኖ ናይ ግእዝ ሶፍት ዌር እናዓበየ ብምኻድ ኣብ 2004 ናብ ደሊና ግእዝ ዎርድ ክምዕብል ከኣለ። እቲ ናይ ግእዝ ሶፍት ዌር ዕቤት ከኣ ክሳብ ሎሚ እናዓበየ ይኸይድ ኣሎ።
- ኣዝማሪኖ ናይ ራድዮ ቴክኖሎጂ ብዝግባእ ብምጥቃም ክሳብ ናብ ቀርኒ ኣፍሪቃ ዝዝርጋሕ ናይ ሳተላይት ራድዮ ብምውናን ኣብ መደባቱ ከም ኩርናዕ ቤተሰብ፣ ኣልማዝ ሃይለ ሾው፣ ዛንታ ህጻናትን ክልእን ብምስራዕ ራድዮ ደሊና ዝተባህለ መደበር ራድዮ መስሪቱ ነበረ። ናይ ብሎግ ድሕረ ገጽ ተጠቃሚ'ውን ነይሩ እዩ።
- ኣዝማሪኖ ብመልክዕ ተንቀሳቓስ ምስሊ ውን ሓያሎ ንተዓዘብቲ ቪድዮታት ከፍሪ በቒዑ እዩ። በቲ ውሕሉል ናይ ምቅንባር ስልቲ ተጠቒሙ ድማ ኣብ ማሕበረሰባዊ መራኸቢታት ሓያሎ ኣፍቀርቲ ኣዝማሪኖ ክኸስብ ኪኢሉ እዩ።
መጻኢ ኣዝማሪኖ ዳት ኮም እንታይ እዩ?
ኣዝማሪኖ ድልየት ተኸታተልታን ሰዓብታን ንምምላእ ኣገልግሎታ ብዝሓየለን ብዝተዓጻጸፈን ከተቕርብ ቆሪጻ ተላዒላ'ላ። በቲ ተፈጢሩ ዘሎ ናይ ኢንተርነት ቴክኖሎጂ ተመሪሓ ድማ ብዝያዳ ናብ ሓደሽቲ ወለዶታት ብሙቱካር ካብ'ቲ ቅድሚ ሕጂ ዝነበራ ሜላ ብዝያዳ ሓይላ ክትዓይ እያ። በዚ ኣጋጣሚ ኸኣ ንኹሎም ኣንበብቲ፣ ጸሓፍትን ተሳተፍትን ኣዝማሪኖ ከነዘኻኽሮም እንደሊ ሓደ ነገር ኣሎ። ኣብዚ ኣዝማሪኖ መበል 20 ዓመታ እትጽንብለሉ ዘላ ዘመን ብተግባራዊ ተሳትፎ ነቲ ዕለተ ልደት ኣዝማሪኖ ከመይ ከነኽብሮ ከምዘለና ግብረ መልሲ ክህቡና ንጽውዕ።


text:
”ኣጆኻ ኣነ ኣብዚ ከትርፈካ እየ፡ ንስኻ ድማ ምሳኻ ሒዝካኒ ኺድ፡’’
‘’. . . .ብዙሕ ድምጺ ኣይሰምዐን፡ ዝባና ዝቀለዐት ሰሚራ ካብቲ ጸልማት ዉሻጠ ናብ ሙሉእ ኣካላቱ ተኻዕያቶ። ሽታ ጎቦታትን ስንጭሮታትን ንኣፍንጭኡ ሰርሲሩ ክኣቱ እንከሎ ተሰሚዕዎ። ብጸሓይን ብንፋስን ዝተረረ ከናፍራ ምስ ከናፍሩ ብሓጎስ ተፋሕፊሑ ኣድሚይዎ። ኣካላታን ኣካላቱን ተዋሓሒጦም፡ ብዝመንጨወ ረሃጽ ዝተበረዘ ደሮናታትን ጨናገረድን ነቲ ናይ ፍቅሪ ቃልሶም ኣልዚቦም ብሰልሚ ባህታ ናብ ናይ መወዳእታ ዕግበት ድላይ በጺሖም። ከምዚ’ሉ ድማ ብሕቡር ግጥሚ ህርመትን ድልየትን ፍቕርን ለይቲ ናብ ወጋሕታ ኣረኪብዎም።
ንግሆ ሰዓት ሓሙሽተ ካብ ልዋም ድቃስ ከተስኡዎ እንከለዉ ሰሚራ ኣይነበረትን። ስሚዕቱ ዓጊቱ’ምበር፡ እቲ ክድሃዩ ዝመጸ ተጋዳላይ፡ ሃብተ ነቒሑ ዘይምጽንሑ ዝተገረመ ይመስል ነይሩ። ሃብተ’ዉን ቀልጢፉ ተረዲእዎ ኣብ ክዳዉንቱ ክጠልቕን ጥቕላል ጾሩ ኣልዒሉ እግሪ እግሪ መረሒኡ እናተኸተለ ናብታ ማኪና ዘሊሉ ክድይብን ጊዜ ኣየሕለፈን።
ብኡ ንብኡ እታ ብዉሕሉል ጥበብ ናብ ተንቃሳቃሲ ገረብ ተቀይራ ዝነበረት ማኪና ብሓንሳብ ሰላሕታዊ ጉዕዞኣ ጀሚራ። ሃብተ ምሉእ ኣቓልቦኡ ናብ ድሕሪት ገይሩ ካብቲ ጫፍ ጎቦ ናይ ሰሚራ መፋነዊ ሰላምታ ንኽሪኢ ብዉሽጢ ልቡ እናተመነየ መገሽኡ ቀጺሉ። ማኪና ድማ ስምዒቱ ከይተረድኣ ካብቲ ብናፍቖት ዝጥምቶ ዝነበረ ዕላማ ብቐጻሊ እናራሓቐቶ ክትከይድ እንከላ፡ እቲ ዝቋመቶ ዝነበረ ቦታ ብቐጻሊ ኸኣ ቀስ ብቐስ ኣካላቱን ምልክቱን እናቐያየረ ካብ ዓይኑ ተሰዊሩ ጠፊኡ። ደሓን ኩን ክትብሎ ከም ዘይሃቀነት ምስ ኣለጋገጸ ገጹ ንቕድሚት ገይሩ ክጎዓዝ ጀሚሩ። መጀመርያ እዚ ዘይብሃል ክብደት ጓሂ ንዓይኑ ሸፊንዎ። ድሕሪ ኽንደይ ግን ካብ ዉሽጢ ዝነቐለ ድምጺ ኣብ እዝኑ ሕሹኹ ክብሎ እንከሎ ተሰሚዕዎ ‘’ኣጆኻ ኣነ ኣብዚ ከትርፈካ እየ፡ ንስኻ ድማ ምሳኻ ሒዝካኒ ኺድ፡’’ እቲ ለበዋ ሓቂ ምኳኑ ብቕጽበት ተረዲእዎ። ምስኡ ሒዝዋ ይኸይድ ከም ዝነበረ ኣብ ንስነቱ ዝሰረጸ ብዙሕ መዘኻኸሪ ነይሩዎ። ኣብቲ ሽታ መኣዛታት፡ ቃናታት መልክዕ ምድሪ ኤርትራ ክዕብልል እንከሎ ስለ ዝተሰመዖ ሰሚራ ምስኡ ትኸይድ ከም ዝነበረት ኣረጋጊጹ። ንሳ ካብኡ እንታይ ከም ዘትረፈት ግን ደፊሩ ከነጽሮ ኣይከኣለን።’’( መጽሓፍ ድኳን ትበርህ፡ ገጽ 90-91)
በየነ ሃይለ እቲ ፖሊማት
ዓሚ ከምዛ ሎሚ፡ 29 ሰነ 2012 ኤርትራ ሓደ ግዙፍ ሰነ-ጥበባዊ ሰብነት ኸሲራ፡ ደራሲ፡ ቀባኣይ፡ ቀራጻይ፡ ገጣሚ፡ ጸሓፊ ድራማ፡ ወራቢ ሙዚቃን ናይ ምሕደራ ባዓል ሞያን ዝኾነ በየነ ሃይለ። በየነ ሃይለ ኣብ 1941 ካብ ኣቡኡ ፊተዉራሪ ሃይለ ካሳን ኣዲኡ ውይዘሮ ዘዉዲቱ ኪዳነ.ኣብ ኣስመራ ተወሊዱ። እታ ናይ መጀመርታ መጽሓፉ ዝኾነት ”ዓቢዱ ዶ ትብልዎ’፡ ዘርእስታ መጽሓፉ ክጽሕፋ ኸሎ ገና ወዲ 18 ዓመት እዩ ኔሩ። በዚ ድማ ክሳብ ክንደይ ካብ መዛንኡን ወለዶኡን ጸብለል ዝበለ ባዓል ገፊሕን በሊሕን ኣእሙሮ ምንባሩ ይበርሃልካ። ”ጻዊዒት” ይብሎ ንሱ ፡ ንጻዊዒቱ ከዳምጽ ድማ ቅርቕረ ልቡ ናብ ዝመረሖ ኣንፈት ብምምራሽ ከም ሓደ ኣልከማዊ ኣብ መገዲ ሂወት ነዊሕ ተጓዒዙ። ስደትን ፍንጢጋር ናብሩኡን ጸይሩ ን ኤርትራ ንናጽነታ ዝሙጉስን ዘረድእን ስነ-ጥበባዉን ኣእሙራኣዉን ሂያብ ኣበርኪቱላ። በየነ ሃይለ።
39 ዓመት ድሕሪ ምዝርጋሕ መጽሓፍ ‘’ ዓቢዱ ዶ ትብልዎ’( ናብ ቃንቓ ኢንግሊዝ ”MEZGEBEHE would you think he is mad” ብዝብል ኣርእስቲ ተቶርጒማ ትርከብ)፡ በየነ ሃይለ ‘’ ድኳን ትበርህ’’ ዝሰመያ ትንግርታዊትን ኣካታዒትን መጽሓፍ ንንባብ ከም ትበቅዕ ገይሩ። እታ መጽሓፍ ሰለስተ ዓመት ድሕሪ እቲ ሂወት ኣሻሓት መንእሰያት ኤርትራን ኢትዮጲያን ዘህለቀን ንሂወት ክልቲኡ ህዝብታት ዘበሳበሰን ኩናት ምዝርግሓ፥ ነቲ በቲ ኪናትን ብሰንኩ ዝሰዓበ ፖሎቲካዉን ቁጠባዉን ነዉጺ ደንዚዙ ዝነበረ ኣእሙሮ ኤርትራ ዘበራበርትን ዘነቃቐሐትን ፥ ሓድሽ ኣንፈተ-ርእየት ነገራት ዝሓበረትን ኣድባዕሊላ መጽሓፍ ኢያ።
እታ መጽሓፍ ምስ ኩሉ ሰነ-ጥበባዉን ቃንቓዉን ጽባቀኣን፥ ብሃብታም ሓሳባትን ፍልስፍናታትን ዝተጠቕጠቐት’ዉን ‘ያ። ሽሕ እኳ ብኤርትራዉያን ሙሁራን ብዓይኒ ጥርጣረን ነቀፈታን እንተተራኣየት ሻሕ ሻሕ ዝብል ናእዳን ነቀፈታዊ ሞጎስን ካብ ምጉንጻፍ ግዳ ኣይተዓገተትን። ድሮ ንድሮ ድማ በየነ ሃይለ ማዕረን ልዕልን እቶም ኣብታ ስንክስራዊት መጽሓፉ ዝፈጥሮም ገዘፍቲ (ሆሞርዉያን) ጠባያቱ፡ ኣብ መድረኽ ኤርትራዊ ስነ-ጽሑፍ በሪኹ ተራእዩ። ብብዙሓት ኣብቲ ዓዉዲ ብትግሃት ዝዋስኡ ሙሁራትን ጸሓፍትን በየነ ሃይለ መዘና ዘይብሉ ደራሲ ምኻኑ ተመስኪሩሉ። ንኣብነት፥ ኣብ መዳይ ኤርትራዊ ስነ-ጽሑፍ እንተሪኢና ፕሮፈስተር ግርማይ ነጋሽ ተቃጻጺ ዘይተረኽቦ ዝለዓለ ባዓል መዚ ኢዩ። ንኤርትራዊ ስነ-ጽሑፍ ኣህጉራዊ ተፈላጥነት ንኽረክብ ከይ ተሓለለ ኣብ ምዕያይ ዝርከብ ዓቢ ሙሁር’ዉን ኢዩ። ኣብ ሓደ ንመጽሓፍ ‘’ድኳን ትበርህ’’ ዝግምግም ዓንቀጹ ፥
‘’ ብመገዲ በየነ ሃይለ፡ ኤርትራ ናይ ሕሉፍን ህልዊን ባህላን ታሪኻን ዝስንድን ዝትንትንን ብደረጃ ዓለም ዝስራዕ ደራሲ ረኺባ ኣላ።’’
ብምባል ንበየነ ሃይለ ይገልጾ።
ኣብ 2006: በየነ ሃይለ ‘’ትጽቢት ባህጉ’’ ዝሰመያ ካልእ ካብ ‘’መጽሕፋ ድኳን ትበርህ’’ ዘይትሰንፍ መጽሓፍ’ዩ ናብ ህዝቢ ዘርጊሑ። 2 ዓመት ጸኒሑ ፡ ኣብ 2008 ዓ/ም ‘’ወግዒ ልቢ’’ ዘርእስታ ተምሃሮ ዉኒቨርስቲ ኣስመራ ዝተዋስእዋ ናይ መድረኽ ድራማ ኣቕሪቡ። ነታ ብኣብራሃም ተስፋሉኡል ዝተኣለየት፡ ቅድሚኣ ካብ ዝቀረባ ድርማታት ኣዝያ ዝተፈለየት ብርቂ ስራሕ ምኻና ብቡዛሓት ተዓዘብቲ ዝተመስከረላ ድራማ ዘሰነየ ሙዚቓ’ዉን ባዕሉ፡ በየነ ሃይለ ዝወረቦ እዩ ኔሩ። ካብ ሰነ-ጹሑፍ ወጻኢ፡ ኣብ ቅብኣን ቅርጻን ፍሉይ ግዳሰን ሕልፍ ዝበለ ክእለትን ዉሕልነትን ከም ዝነበሮን ኣቤት ዘበለ ናይ ምሕደራ ባዓል ሞያ ምንባሩን ምስ እንዝክር ኸኣ ብቅጽበት በየነ ሃይለ ሓደ ካብቶም ናይ ዓለምና ዝበለጹ ሰባት ምንባሩ ኢና ንርዳእ። ብዘይ ምግናን ምስ እኒ ሊናርዶ ዳቪንቺ፡ ቫን ጎተ፡ በንጃሚን ፍራንኪሊንን ኣይዛክ ኒውይተንን ዝስራዕ ብሉጽ ሰብ ወይ ብግሪኻዊ ኣጸዋዉዓ ድማ ፖሊማት ኢዩ።
‘’ድኳን ትበርህ’’ እታ ዘይትጠፍእ ሰነ-ጽሑፋዊት ቀንደል
ኩቡራት ኣሕዋት መንቀሊ እዚ ጽሑፍ ታሪኽን ኣድማዕነትን በየነ ሃይለ ንምትንታን ኣይኮነን። ንሱስ ንሰነድቲ ታሪኽን ተመራመርትን ምግዳፉ ዘምሕር ይመሰለኒ። ብዛዕባ መጽሓፍ ‘’ ድኳን ትበርህ’ ግዳስ ከም ዝሃበንን ከም ዝኾነለይን ገይረ ኣስፊረዮ ኣሎኹ። እዚ ጽሑፍ ግና ንምግምጋማ ዝዓለመ ዘይ ምኻኑ ከም ትርድኡለይ ባዓል ብዙሕ ሃረርታ ‘የ።
ንመጽሓፍ ‘’ድኳን ትበርህ’’ ካብቲ ፈለማ ዝተዘርግሓትሉ ጊዜ ጀሚረ ስጋብ ‘ዛ ሕጂ 5 ሳብ ኣንቢበያ ኣለኹ። ገለኹም 10 ፣ ገለኹም 12 ሳብን ትሕቲኡን ዘንበብኩማ ከም ትህሉዉ እኣምን። ነቶም ጨሪሽኩም ዘየንበብኩማ ፍትዋት ኣዕሩኽተይ’የ ድማ ነዘን ትሒተን ተር ኢለን ዘለዋ 20 ጥቕስታት ንሎሚ ምሳኹም ዝካፈለን ዘለኹ።
ንመጽሓፍ ‘’ ድኳን ትበርህ 5 ሳብ ኣንቢበያ ኢለ ዶ ተጃሂረልኩም ጸኒሐ ሓቀይ። እታ ሓሙሸይትስ በሉ ቅድሚ ሰሙን ኢያ ነይራ። ኣኣብ ነታ መጽሓፍ ዘንበብኩሉ ጊዚያት ድማ ብዘይ ስምዒት ምስልቻዉን ምምናዉን ከም ፈለማይ ብጋህታፍ ሸዉሃትን ሃንዳፍ ወንን የንብባ ምንባረይ ወትሩ ‘ዩ ዝገርመኒ። ብዙሓት ፈለጠይ እታ መጽሓፍ፡ ብነዋሕትን ዓጸቅትን መስመራት ዝተነድቀት ብምኻና፡ ካብ ቀዳማይ ገጽ፡ ቀዳማይ ሕጡበ-ጹሑፍ ክሰግሩ ምሒር ከም ዝተሸገሩ፡ ‘’ኔዉ በላ’’ ብዘስምዕ ቆላሕታ እናጠመቱ ክምልሱለይ ከለዉ ግን ዝያዳ እግረም።
ብልበይ ግን ሲ . . . .
ምስ እኒ ባዓል ትበርህ፡ ጸጋይ፡ዶክተር ጃብር፡ ሕርይቲ፡ ትርሓስ፡ ጉዕላይን ኣቡኡን፡ ረጋድ፡ ዓብዱ፡ ዶክተር ኣሚና፡ ዳንድሽን ሚላሹ ጓሉን፡ ሃብተን ዓደንን( ናይ ቀደም ሽማ ኤደን ኢዩ)፡ ሰሚራ፡ ወዲ ዶንጎላ፡ ወዲ ጸጸርን ከይተፋለጡ እነብሩ ምህላዎም ይድንግጸሎም። ካብ ሂወት ንዝዓቢ ሓቒ ንምፍላጥ ምማት፡ ካብ ነዊሕ ዕድመ ምንባር ይሓይሽ በሃላይ ኢየ። ብሂወት ነይሩ እናተባሃልካ፡ብዛዕባ ‘’ምሸት ሕርይቲ’’- ኣብ እንዳ ዳንድሽ ባር ዘምሰየ ያዕያዕ፡ዕግርግርን ተዋስኦን ከይሰማዕካ ምንባር ሲ ምንባር ደኾን ኢዩ ክብሃለለይ።
ሕርይቲ ጥራሕ ዕርቃና ኮይና ‘’ብምንታይ ኢኹም ትሪኡ?’’ እንበለት ሰብ ከም ዘዋጠረት ከይፈለጥካ ምንባር ሲ፡ ምንባር ድዩ ክሕሰበለይ!
ናይ ዓብዱ ‘’ፍልስፍና ዕንበባ እምኒ’’፡ ናይ ጉዕላይ ‘’መድረኽ ፍጹም ተኽኡለታት’’ ዝመሰሉ ንሓፈሻዊ ክልሰ-ሓሳብ ህንጸት ኣብ ኩሉ መዳይ ዝድርዑ ሓሳባት ከየስተንተንካሎም ምንባርሲ፡ ምስ ምንባር ድዩ ክሕሰበለይ!
እንድዒ! እንድዒ! እንድዒ!
ብዝኾነ 20 ጥቅስታት ተባሂለን ኣብ ታሕቲ ሰፊረን ዘለዋ ነጥብታት፡ ንህንጡይ ነባቢ ይድርኻለይ ዶ ካብ ዝብል ሕያዋይ ሕልና እምበር፡ ካብ ‘’ድኳን ትበርህ’’ ትኣክል መጽሓፍ 20 ጥቅስታት ጥራይ ምዕዳን ብሓቂ ብሓቂ ኣመና ዉሑድ ኢዩ።
ሰናይ ንባብ . . . . .
1.ንዓይ ዝገርመኒ፡ ኣድማስ ንደቂ ሰብ ርሑቅ ኢዩ ዝመስሎም፡ ብተመኩሮይ ግን ኣድማስ ዉሱንነት ዓይኒ ሰብ መረጋገጺ እምበር ጥቃ ፍጹም ርሕቀት ኣይቀራረብን ኢዩ።(xii)
2. ሓደ ክኣልሞ ዝጸነሐ ፈጠራዊ ዛንታ ካልእ ክዛዝሞ ድሕሪ ኽኢሉ – ማለት እቲ ቀዳማይ ዘብጸሖ ዉሱን ምዕራፍ ጉዕዞ ሂወት ብዘይ ጥርጥር ኣለልዩ ክቅጽሎ ድሕሪ ኽኢሉ – ካብዚ ዝዓቢ ሓድነት ወዲ ሰብ ዝምስክር ተግባር ዘሎ ኣይመስለንን። ብሕልፊ ድማ ኢንተርነት ንጸርፊ ዘይኮነስ ነዚ እንተ ነዉዕሎስ ክንደይ ዝገጣጠም ድርሰት ምኣከብና። (xvii)
3. ምዉት ይረሳዕ፡ ሕሉፍ ኣይዘከር እናበሉ ምስ ቀደም ክፈልዩኻ ዝደልዩ ክብሪ ኣይትሃቦም።(xv)
4. ርኢኻ! ናጽነት’ዉን ከምኡ ኢዩ ዝገብረካ። ህሩግ ምስ በለካ ዳርጋ ናብ ተገዛእነት ህደም ኢዩ ዘብለካ። (5)
5. መጀመርያ ኩሉ ክትሓዋወስ ኢዩ፡ ክሕበር ኢዩ፡ ክፋሕፋሕ ኢዩ፡ ክጻዓር ኢዩ፡ ድሓር ክዉለድ ኢዩ! (11)
6.ኩሎም ሕቶታት ሂወት ዝምልሽ ትካል ትምህርቲ የለን፡ ኣብ ካልእ ተማሕጸን፡ ናብ ሂወት ስገድ፡ ተሰደድ፡ ሞባት ኣዉድቅ፡ ብሂወትካ ተማባጻዕ፡ ዕበድን ተጸለልን፡ ሓሙኽሽቲ ተለኸ፡ ስብሒ ገንቢ ቕንፍዝ ተቀባእ፡ ኣብ ዉሽጢ ሙቁሕ ዓለም እቶ፡ ኣብ ጭቃ ተለዊስካ ካብኡ ብቆል። (17)
7. ናጽነት ከቢድ ጾር ኢዩ። ክብደት ኣሎዎ። ብርቱዕ ጸቅጢ የዉርድ ኢዩ። ጸቅጢ ናጽነት ሕሱም ኢዩ። ብኻልእ ዝዉሰን ዝነበረ ኹሉ፡ ናይ ዉልቂ ይኩን ናይ ሓባር ባዕልኻ ዉስን ኢዩ ዝብለካ ናጽነት። እንተዘይወሲንካ ንኸይ ትዉስን ወሲንካ ኢዩ ዝብለካ። ካብ ምዉሳን ዘምልጥ የልቦን ኢዩ ዝብለካ ናጽነት።(21)
8. ካን ወጻኢ ሃገራት ይምጻእ ኣብ በረኻ ወይ ኣብዚ ይጽናሕ፡ ኩሉ ሓቂ ሂወት ኣብ መሸጓሹግ ሳንዱቅ ኣስመራ ዘሎ መሲልዎ ይፍትሽ ኣሎ። ሳንዱቅ ኤርትራ ዘሎ ኣይመስሎን ወይ ከኣ ኣይተራኣዮን። እቲ ጠፊእዎ ዘሎ ኣነጺሩ ስለ ዘይፈለጠ
ስነ-ኣእሙራኣዊ ጭንቀት የሕስሮ ኣሎ። ገሊኦም እሞ ናብታ ሂወት ኤርትራዉያን ዘጥፈአት ሃገር ከይዶም ነፍሶም ዝእልሹ ኣይተሳእኑን። እቲ ዝደልይዎ ግና ኣብ ገማግምን ማዓሙቅን ባሕሪ፡ ኣብ ከርሲ ምድሪ ኣብ ጥንታዊ ታሪኽ፡ ኣብ ህዝቢ ኤርትራ፡ ብሕልፊ ኸኣ ኣብ ዉሽጢ ሕልናኦም ኮይኑ ይስሕቆም ኣሎ።(22)
9. ምናልባት ኣነ ሓደ ካብቶም ዝተዓደሉ ኢየ፡ ዝጠፋኣኒ እፈልጥ ዝረኸብክዎ ኸኣ እፈልጥ፡ ዓቢ ዕድል ኢዩ። ካልኦት ዝጠፍኦም ዘይፈልጡ፡ ዝረኸብዎ ዘየለልዩ፡ ዝደለይዎ ዘይእምቱ፡ ካብ ሕሉፍ ዝሃድሙ፡ ንሕጂ ዝኽሕዱ፡ ንመጻኢ ዝፈርሑ ኣለዉ።(22)
10. እቲ ጥንታዊ ባህልና ድሕሪ መሊስና ተኺልናዮ፡ ኣብ ነፍሲ ወከፍ ዓድን ቤተ ሰብን ዴሞክራስያ ኣተኣቲና ማለት እካ ኢዩ። ከምዚ ሕጂ ዝብሃል ዲሞክራስያ ካብ ሰማይ ዝወርድ ዘይኮነስ ኣብ ምድሪ ዝበቁል ክኸዉን ኢዩ። መራሒ ከምቲ ቀደም ብቆጽሊ ኣባላት ድሕሪ ተመሪጹን ባይቶ ድሕሪ ማዕቢሉን ካልእ እንታይ ይድለ።(35)
11. ኣብ ትሕቲ ሕሱም መግዛእቲ ንዝነበረ ህዝቢ ካብ ኣፍሙዝ ጠበንጃ ናብ ዓይኒ ካሜራ ከተሰጋግሮ ከቢድ ኢዩ።(42)
12. ርእሰ ተኣማንነት ብዘይ ባንደራ ክርከብ ኣይክኣልን’ዩ።(76)
13. ካብቲ ናጽነት ምርካብና ዘጠራጥረና ቐንዲ ምኽንያታት፡ ገዛእትና ዝጥቀምሉ ዝነበሩ ኣበሃህላን፡ ኣሰራርሓን፡ ኣተሓሳስባን፡ ኣደራርፋን፡ ኣጸራርሓ ጎደናታትን ክጎንፉና ኸለዉ ስለ ዝኾነ ኩሎም በብሓደ ቅሂሞም ክሳብ ዝጠፍኡ ባንደራ ምርኣይ ሓጋዚ ኢዩ።(77)
14.ንሂወት ክንዲ ተዋስኦ ዝቀርባ ዘመድ የብላን።፣(83)
15. ድኹም ሰብ ህልዉናኡ ኣብ ካልእ ሰብ ቃንዛ ብምፍጣር ኢዩ ዘመስክር። (116)
16. እቲ ሓቂ ብጽላሎት ድንቁርናኻ ይሽፈን ኣሎ ብርሃን ኣርእዮ በጃኻ! (131)
17. ናይ ገዛእ ርእሱ ተእማንነት ዘይብሉ ሰብ ብስም ጉጅለ ወይ እካበ ሰብ ጥራሕ ኢዩ ህልዉናኡ ከረጋግጽ ዝጽዕር። (153)
18. ስራሕ ድሕሪ ዘይተመሊኹ እቲ ስራሕ ሓርማዝ ይኸዉን እቲ ሰብ ድማ ኣንጭዋ ይኸዉን። እቲ ስራህ ድሕሪ ተመሊኹ ኣንጭዋን ይኸዉን እቲ ሰብ ድማ ሓርማዝ ይኸዉን። (255)
19. ብዙሓት ሰብ ሞያ፡ ወለዲ፡ መምሃራን፡ መራሕቲ ዝገብርዎ ጌጋ ኣሎ፡ ሕሙም ባዕሉ ከም ዝፍወስ፡ ተማሃራይ ባዕሉ ከም ዝመሃር፡ ሰብ ባዕሉ ከም ዝምራሕ ኣይፈልጡን። (355)
20. ዋጋይ ክፈሉኒ ካብ ዝብል ኤርትራዊ ትካልን ዉልቀ ሰብን የድሕነና(378)
ሰሰናዩ!!
ካብ eri up
Categories: ዝተፈላለዩ ጽሑፋት